Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
71cf5a12-b84e-40ef-b55d-518c34dd8825	ព្រហើនណាស់ ! បើកកន្លែងឲ្យក្មេងៗចូលលេងហ្គេម អត់រឿងឆ្លងជំងឺកូវីដ	កន្លែងណេតមួយឈ្មោះថា ពិសិដ្ឋណេត និងទទួលបញ្ចាំ នៅផ្លូវបេតុង ច្រកចូលទៅវិហារ យេស៊ូ ក្នុងក្រុម44 ភូមិថ្មី1 សង្កាត់តាខ្មៅ ក្រុងតាខ្មៅ បានបើកឲ្យក្មេងពពាក់ ពពូនគ្នាចូលលេងហ្គេម ដោយមិនមានការខ្លាចជំងឺ Covid-19 សោះឡើយ តែយ៉ាងណា ទីតាំងនេះ ត្រូវកម្លាំងសមត្ថកិច្ចចុះបង្រ្កាប កាលពីថ្ងៃទី២៥ ខែមីនា ឆ្នាំ២០២១។ សមត្ថកិច្ច បានឲ្យដឹងថា ប្រតិបត្តិការនេះ ធ្វើឡើងតាមការចង្អុលបង្ហាញពីក្រុមការងារប្រតិកម្មរហ័សខេត្ត លោកអធិការនគរបាលក្រុងតាខ្មៅបានចាត់ឱ្យលោកនាយប៉ុស្តិ៍នគរបាលរដ្ឋបាលតាខ្មៅចុះស្រាវជ្រាវទីតាំងដែលប្រជាពលរដ្ឋបានរាយការណ៍។ បន្ទាប់ពីចុះទៅដល់ទីតាំងខាងលើ កម្លាំងសមត្ថកិច្ចបានសង្កេតឃើញថាមានមនុស្សចូលលេងហ្គេម Internet ជាច្រើននាក់ដែលគួរឱ្យមានការព្រួយបារម្ភពីការឆ្លងជំងឺកូវីដ-១៩។ ក្រោយពីពិនិត្យឃើញយ៉ាងដូច្នេះកម្លាំងប៉ុស្តិ៍នគរបាលរដ្ឋបាលតាខ្មៅ បានបិទទីតាំងខាងលើជាបណ្តោះអាសន្ន តាមសំណូមពររបស់លោកចៅសង្កាត់តាខ្មៅ ដើម្បីចូលរួមទប់ស្កាត់ការរីករាលដាលជំងឺកូវីដ-១៩ រហូតដល់មានការជូនដំណឹងជាថ្មី៕	2021-03-26T10:35:35+07:00	kbnnews.com	https://kbn.news/archives/213581
ddd6d15e-3f2a-4151-ba8c-7e8e689854fd	គ្រូពេទ្យ នៅតែបន្តខិតខំឲ្យអស់ពីលទ្ធភាព ក្នុងការតថ្លៃនឹងយោមរាជ ដើម្បីយកជីវិតអ្នកជំងឺកីវីដ១៩ មកវិញ	ភ្នំពេញ ៖ គ្រូពេទ្យឯកទេសប្រព័ន្ធផ្លូវដង្ហើមនិងសួត វ៉ា ម៉េង នៅយប់ថ្ងៃទី 25 ខែមីនានេះបានសរសេរសារយកផេកហ្វេសប៊ុកផ្លូវការថា ខ្ញុំបាទនិងក្រុមការងារក្នុងមន្ទីពេទ្យមិត្ភាពខ្មែរសូវៀត បានព្យាយាមតថ្លៃជាមួយយោមរាជ ដើម្បីទាញយកជីវិតរបស់លោកគ្រូពេទ្យ អឹម សុភី នៅខេត្តព្រៃវែង និង អ្នកជម្ងឺជាច្រើន ដែលស្ថិតនៅក្នុងស្ថានភាពធ្ងន់ធ្ងរ ដែលប្រើម៉ាស៊ីនជំនួយអុកស៊ីសែន ដើម្បីជួយដល់ការដកដង្ហើមរបស់គាត់ និង បានយកជីវិតរបស់គាត់ពីមជ្ចុរាជ ហើយក្រុមគ្រូពេទ្យនៅទីនេះ បានព្យាយាមអស់ពីលទ្ធភាពហើយ។ ហើយស្ថានភាពរបស់លោកគ្រូអឹម សុភី ក៏បានល្អប្រសើរច្រើនហើយចំពោះមុខ។ ក្រុមការងាររបស់មន្ទីពេទ្យមិត្តភាពខ្មែរសូវៀត ក៏ជូនពរឲ្យលោកពូបានជាសះស្បើយក្នុងពេលឆាប់ៗ។ អ្វីដែលយើងត្រូវធ្វើយើងបានធ្វើអស់ហើយ សង្ឃឹមថាទេវតានឹងតាមថែរក្សារអ្នកជំងឺទាំងបានឆ្លងផុតពីសោកនាថកម្មមួយនេះ។ អ្នកជំងឺនៅតែបន្តស្លាប់ រីឯគ្រូពេទ្យនៅតែបន្តខិតខំឲ្យអស់ពីលទ្ធភាព ក្នុងការតថ្លៃនឹងយោមរាជ ដើម្បីយកជីវិតពួកគាត់ជូនទៅគ្រួសាររបស់អ្នកជំងឺ។ ការបែកបាក់និងបាត់បង់សមាជិកគ្រួសារមួយ ដែលមិនអាចសូម្បីតែឃើញមុខ ជាលើកចុងក្រោយ និង នៅក្បែរដើម្បីបានប៉ះមុខសព មុនពេលបូជាសព ពិតជាពិបាកទទួលយកណាស់ រីឯសាកសពក៏មិនអាចបញ្ជូនទៅស្រុកកំណើត។ អារម្មណ៍មួយនេះ ខ្ញុំសង្ឃឹមថា បងប្អូនពិតជាមិនចង់ស្គាល់ឡើយ ដូច្នេះសូមបងប្អូនមេត្តាគោរពនូវគោលការណ៍របស់ថ្នាក់ដឹកនាំ ដែលមាន ៣កុំ និង៣ការពារឲ្យបានខ្ជាប់ខ្ជូន។ លោក គ្រូពេទ្យ វ៉ា ម៉េង ព្រមទាំងក្រុមគ្រូពេទ្យនៃមន្ទីរពេទ្យមិត្តភាពខ្មែរសូវៀត លើកដៃប្រណម បួងសួងដល់ទេវតាតាមថែរក្សា ប្រជាជនកម្ពុជា និង មនុស្សជាតិទាំងឡាយ បានឆ្លងផុតសោកនាថកម្មមួយនេះ ហើយក៏សង្ឃឹមថា គ្រោះកាចមួយនេះ នឹងឆាប់រលត់ទៅវិញ៕ រក្សាសិទ្ធិដោយ៖បញ្ញាស័ក្តិ	2021-03-26T09:41:12+07:00	cen.com.kh	https://cen.com.kh/archives/313555.html
8534d61f-aabd-4047-a9e9-deaa21c3109a	ពេលជួបគ្រោះថ្នាក់ចរាចរទើបដឹងថា ជនជាតិចិន២នាក់ លួចឆ្លងដែនដោយខុសច្បាប់ចូលកម្ពុជា	នគបាលស្រុកលើកដែកឃាត់ខ្លួនជនជាតិចិន២នាក់ និងជនជាតិខ្មែរជាតៃកុងឡានម្នាក់ក្រោយជួបគ្រោះថ្នាក់ចរាចរទើបដឹងថាលួចឆ្លងដែនខុសច្បាប់។ យោងតាមរបាយការណ៍របស់នគរបាលស្រុកលើកដែកបានឲ្យដឹងថា នៅថ្ងៃទី២៤ ខែមីនា ឆ្នាំ២០២១ វេលាម៉ោង១៥ និង៣០នាទីនៅ ចំណុចផ្លូវជាតិលេខ១ ក្នុងភូមិអំពិលទឹក ឃុំកំពង់ភ្នំ ស្រុកលើកដែក ខេត្តកណ្តាល ឃាត់ខ្លួនមនុស្សចំនួន៣នាក់ភេទៈប្រុសគឺជនជាតិចិនចំនួន២នាក់ និងអ្នកបើកបររថយន្តជាជនជាតិខ្មែរ ចំនួន១នាក់ និងរថយន្តចំនួន១គ្រឿង ។ ជនជាតិចិនចំនួន២នាក់មានឈ្មោះដូចខាងក្រោម៖ ១-ឈ្មោះLIU ZHI GIANG ភេទប្រុស កើតថ្ងៃទី០២.០៦.១៩៩១ (គ្មានលិខិតឆ្លងដែន) ២-ឈ្មោះLIU GUANG TUI ភេទប្រុស កើតថ្ងៃទី០៥.០៨.១៩៨៥(គ្មានលិខិតឆ្លងដែន) និងជនជាតិខ្មែរចំនួន១នាក់ ឈ្មោះ សៅ វិច្ឆ័យ ភេទប្រុសកើតថ្ងៃទី១០.០២.១៩៨៤ (ជាអ្នករត់តាក់ស៊ី) ឃាត់រថយន្តចំនួន១គ្រឿងម៉ាក LEXUS300ពណ៌មាស ពាក់ស្លាកលេខ ភ្នំពេញ2AP-2663។ នៅរសៀលថ្ងៃថ្ងៃទី២៤ ខែមីនា ឆ្នាំ២០២១ វេលាម៉ោង១៥និង៣០នាទី មានករណីគ្រោះថ្នាក់ចរាចរ រថយន្តបុកបន្តគ្នា ទិសដៅស្របគ្នា ពីអ្នកលឿងទៅភ្នំពេញ នៅចំណុចលើផ្លូវជាតិលេខ១ចន្លោះគីឡូម៉ែត្រលេខ៥៨-៥៩ នៅភូមិ អំពិលទឹក ឃុំកំពង់ភ្នំ ស្រុកលើកដែក ខេត្តកណ្តាល មិនមានអ្នករងរបួសឡើយ។ នៅពេលនោះកម្លាំងបានចុះត្រួតពិនិត្យកន្លែងកើតហេតុបានឃើញរថយន្តចំនួន៣គ្រឿងគ្រោះថ្នាក់ចរាចរ ដឹកភ្ញៀវជាជនបរទេសក្នុងនោះ ៖ -រថយន្តចំនួន២គ្រឿងដឹកជនបរទេស ជនជាតិវៀតណាមចំនួន១៣នាក់ ស្រីចំនួន១១ នាក់ និងរថយន្តចំនួន១គ្រឿងទៀតដឹកជនបរទេសជនជាតិ ចិន ចំនួន២នាក់ ប្រុសចំនួន២នាក់ ធ្វើដំណើរមកពីក្រុងបាវិត ខេត្តស្វាយរៀង ឆ្ពោះទៅភ្នំពេញ ។ នៅពេលនោះកម្លាំងយើងបានហៅជនបរទេសទាំងនោះមកសាកសួរនិងត្រួតពិនិត្យ ឯកសារ ឃើញថា: -ជនបរទេសជនជាតិៈវៀតណាមទាំង១៣នាក់ ស្រីចំនួន១១នាក់ មានលិខិតឆ្លងដែន ដែលវាយត្រាចូលកម្ពុជានៅថ្ងៃទី ១០.០៣.២០២១ និងឯកសារបញ្ជាក់ពីកន្លែងចត្តាឡីស័កនៅតំបន់ព្រំដែនបាវិតត្រឹមត្រូវ ។ រួចមកសុំ គោលការណ៍លោកស្នងការសម្រេចឱ្យជនបរទេសជនជាតវៀតណាមទាំងនោះ គាត់បន្តដំណើរទៅភ្នំពេញ ។ ដោយឡែកជនបរទេស ជនជាតិៈចិនចំនួន២នាក់ ដែលគ្មានលិខិតឆ្លងដែន និងអ្នកបើកបររថយន្តចំនួន០១នាក់ដែលមានឈ្មោះខាងលើ កម្លាំងយើងបានឃាត់ខ្លួននៅអធិការដ្ឋានដើម្បីកាសាងឯកសារជំនាញ រួចបញ្ជូនខ្លួនទៅការិយាល័យអនុវត្តនីតិវិធីខេត្តរួចអស់ហើយ ដើម្បីអនុវត្តនីតិវិធីបន្តតាមច្បាប់ ។ ចំពោះរថយន្តដែលជាមធ្យោបាយដឹក គឺនៅរក្សាទុកបណ្តោះអាសន្តនៅអធិការដ្ឋាននគរបាលស្រុកលើកដែក នៅឡើយ៕	2021-03-26T09:26:43+07:00	kbnnews.com	https://kbn.news/archives/213552
cf2066b3-1ba9-46e8-9380-346d8cd08aa7	ដំណឹងល្អ ! អ្នកសារព័ត៌មានគ្នាយើង ត្រៀមខ្លួនចាក់វ៉ាក់សាំងការពារវីរុសកូវីដ	កាលពីថ្ងៃទី២៥ ខែមីនា ឆ្នាំ២០២១ អគ្គនាយកដ្ឋានព័ត៌មាន និងសោតទស្សន៍ នៃក្រសួងព័ត៌មាន បានចេញសេចក្តីជូនដំណឹងដល់ម្ចាស់ប្រព័ន្ធផ្សព្វផ្សាយទាំងអស់មេត្តាធ្វើបញ្ជីឈ្មោះថ្នាក់ដឹកនាំ បុគ្គលិក និងអ្នកព័ត៌មាននៅតាមអង្គភាពនីមួយៗ ដើម្បីទទួលការចាក់វ៉ាក់សាំងគ្រប់គ្នាឲ្យបានឆាប់បំផុតរួចផ្ញើមកអគ្គនាយកដ្ឋានព័ត៌មាន និងសោតទស្សន៍ត្រឹមថ្ងៃទី២៦ ខែមីនា ឆ្នាំ២០២១ វេលាម៉ោង១០ព្រឹក៕ សូមអានសេចក្ដីលម្អិតដូចខាងក្រោមនេះ៖	2021-03-26T08:52:11+07:00	kbnnews.com	https://kbn.news/archives/213537
f8b5f44d-5909-4af3-90dc-6d5a56666a02	ពុទ្ធោ! សរុបទាំងព្រឹកនេះ អ្នកជំងឺកូវីដ១៩ ដែលទទួលមរណភាព មានចំនួន៨នាក់ហើយ	រដ្ឋលេខាធិការ ក្រសួងសុខាភិបាល លោកស្រី យក់ សម្បត្តិ បានថ្លែងប្រាប់ឲ្យដឹងនៅព្រឹកថ្ងៃទី២៦ ខែមីនា ឆ្នាំ២០២១នេះថា មានករណីអ្នកស្លាប់ដោយសារជំងឺកូវីដ១៩ម្នាក់ទៀតហើយ គឺជាមន្រ្តីនគរបាលចរាចរណ៍ នៅស្នងការដ្ឋានរាជធានីភ្នំពេញ ឈ្មោះ ថន ចាន់ធឿន អាយុ៥៥ឆ្នាំ មានស្រុកកំណើតនៅភូមិក្តីចាស់ ឃុំព្រែកហ្លង ស្រុកខ្សាច់កណ្តាល ខេត្តកណ្តាល។ អ្នកជំងឺកូវីដ១៩រូបនេះបានចូលទៅមន្ទីរពេទ្យរុស្ស៉ី នៅវេលាម៉ោង១៥៖៣០នាទី ថ្ងៃទី២៥ ខែមីនា ឆ្នាំ២០២១នេះដោយស្ថិតក្នុងវិបត្តិផ្លូវដង្ហើមធ្ងន់ធ្ងរ គាំងបេះដូង និងបាត់បង់ស្មារតី។ អ្នកជំងឺបានស្លាប់នៅវេលាម៉ោង១៦រសៀលថ្ងៃទី២៥ ខែមីនា ឆ្នាំ២០២១។ ដោយជាករណីសង្ស័យ ក្រុមគ្រូពេទ្យក៏យកសំណាកទៅពិនិត្យ ក៏ទទួលបានលទ្ធផលវិជ្ជមានកូវីដ១៩។ គិតមកដល់ពេលនេះ អ្នកជំងឺកូវីដ១៩ បានស្លាប់បាត់បង់ជីវិត ដោយសារជំងឺកូវីដ១៩ មានចំនួន៨នាក់ហើយ ៖ ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ ទី៦៖ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ ទី៨៖ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល៕	2021-03-26T08:27:36+07:00	kbnnews.com	https://kbn.news/archives/213527
4596ef49-45ff-41cb-8188-9b7e86b8351e	មន្រ្តីនគរបាលចរាចរណ៍ម្នាក់ ស្លាប់ដោយសារជំងឺកូវីដ	ភ្នំពេញ ៖ ជនរងគ្រោះស្លាប់ម្នាក់ទៀតនេះ គឺលោកស័ក្តិ៣ ថន ចាន់ធឿន ជាមន្រ្តីនគរបាលចរាចរណ៍ នៃស្នងការដ្ឋាននគរបាលរាជធានីភ្នំពេញ បានស្លាប់ដោយសារជំងឺកូវីដ១៩ គឺជាជនរងគ្រោះទី៨ នៅកម្ពុជា។ ជនរងគ្រោះម្នាក់នេះ គាត់មិនបានដឹងខ្លួនឯងមានផ្ទុកកូវីដនោះឡើយ ដោយកាលពី៤ថ្ងៃមុន គាត់បានទៅព្យាបាលនៅស្រុកកំណើតនៅភូមិក្តីចាស់ ឃុំព្រែហ្លួង ស្រុកខ្សាច់កណ្តាល ខេត្តកណ្តាល តែស្ថានភាពជំងឺកាន់តែធ្ងន់ ក៏ក្រុមគ្រួសារសម្រេចបញ្ជូនគាត់មកពេទ្យរុស្ស៊ី ដើម្បីព្យាបាលបន្ត តែជាអកុសលលោកបានទទួលមរណភាពតែម្តងនៅល្ងាចថ្ងៃដដែលនេះ។ ពេលគាត់មកព្យាបាល ក្រុមគ្រូពេទ្យក៏សម្រេចយកសំណាកគាត់ នៅពេលចេញលទ្ធផល គឺវិជ្ជមានកូវីដ ខណ:ដែលអ្នកជំងឺក៏មិនទាន់បានដឹងលទ្ធផលតេស្តផង ក៏ទទួលមរណភាពបាត់ទៅ សូមចូលរួមរំលែកទុក្ខដ៏ក្រៀមក្រំ ជាមួយក្រុមគ្រួសារសព ហើយសូមវិញ្ញាណក្ខន្ធជនរងគ្រោះ បានទៅកាន់សុខគតិភព៕ រក្សាសិទ្ធិដោយ៖បញ្ញាស័ក្តិ	2021-03-26T08:24:14+07:00	cen.com.kh	https://cen.com.kh/archives/313530.html
b0d35d22-b5af-45ea-8b81-66b3604170ce	រន្ធត់ណាស់! ជំងឺកូវីដ ធ្វើឲ្យមន្រ្តីនគរបាលចរាចរណ៍ ទទួលមរណភាពម្នាក់ទៀតហើយ	រដ្ឋលេខាធិការ ក្រសួងសុខាភិបាល លោកស្រី យក់ សម្បត្តិ បានថ្លែងប្រាប់ ឲ្យដឹងនៅព្រឹកថ្ងៃទី២៦ ខែមីនា ឆ្នាំ២០២១នេះថា មានករណីអ្នកស្លាប់ដោយសារជំងឺកូវីដ១៩ម្នាក់ទៀតហើយ គឺជាមន្រ្តីនគរបាលចរាចរណ៍ នៅស្នងការដ្ឋានរាជធានីភ្នំពេញ ឈ្មោះ ថន ចាន់ធឿន អាយុ៥៥ឆ្នាំ មានស្រុកកំណើតនៅភូមិក្តីចាស់ ឃុំព្រែកហ្លង ស្រុកខ្សាច់កណ្តាល ខេត្តកណ្តាល។ អ្នកជំងឺកូវីដ១៩រូបនេះបានចូលទៅមន្ទីរពេទ្យរុស្ស៉ី នៅវេលាម៉ោង១៥៖៣០នាទី ថ្ងៃទី២៥ ខែមីនា ឆ្នាំ២០២១នេះដោយស្ថិតក្នុងវិបត្តិផ្លូវដង្ហើមធ្ងន់ធ្ងរ គាំងបេះដូង និងបាត់បង់ស្មារតី។ អ្នកជំងឺបានស្លាប់នៅវេលាម៉ោង១៦រសៀលថ្ងៃទី២៥ ខែមីនា ឆ្នាំ២០២១។ ដោយជាករណីសង្ស័យ ក្រុមគ្រូពេទ្យក៏យកសំណាកទៅពិនិត្យ ក៏ទទួលបានលទ្ធផលវិជ្ជមានកូវីដ១៩។	2021-03-26T08:04:04+07:00	kbnnews.com	https://kbn.news/archives/213515
0c7c253a-f108-470f-bcbb-ff9ff983ccfe	ចិនសន្យាជួយសម្រួលកម្ពុជាទិញវ៉ាក់សាំងកូវីដ១៩ ខណៈផ្តល់ជំនួយវ៉ាក់សាំង ៧០ ម៉ឺនដូសទៀត	តំណាងទូតចិនប្រចាំនៅកម្ពុជាបានសន្យាថា រដ្ឋាភិបាលចិននឹងជួយសម្រួលកម្ពុជាក្នុងការបញ្ជាទិញវ៉ាក់សាំងផលិតដោយក្រុមហ៊ុននៅប្រទេសចិន ខណៈចិនបានប្រកាសជំនួយមនុស្សធម៌វ៉ាក់សាំងចិន៧០ ម៉ឺនដូសទៀតមកកម្ពុជា។ ការប្រកាសនេះធ្វើឡើងក្នុងពិធីទទួលវ៉ាក់សាំងដែលផលិតដោយក្រុមហ៊ុននៅប្រទេសចិន ឈ្មោះស៊ីណូវ៉ាក់ (Sinovac) ចំនួន ១ លាន ៥ សែនដូស ដែលបានមកដល់កម្ពុជា កាលពីព្រឹកថ្ងៃសុក្រ ដែលអាចចាក់មនុស្សបាន ៧៥ ម៉ឺននាក់។ មនុស្សម្នាក់ទទួលវ៉ាក់សាំង ២ ដូស ក្នុងចន្លោះពេល២សប្តាហ៍។ វ៉ាក់សាំងដែលមួយដូសមានតម្លៃ ១០ ដុល្លារ ត្រូវបានបញ្ជូនមកកម្ពុជា កាលពីវេលាម៉ោង ១០ និង ១៥ នាទីព្រឹក តាមជើងយន្តហោះ China Southern Airlines ដែលចេញដំណើរពីទីក្រុងប៉េកាំងប្រទេសចិន។ ក្នុងពិធីទទួលវ៉ាក់សាំងនៅអាកាសយានដ្ឋានអន្តរជាតិភ្នំពេញ លោក Wang WenTian ឯកអគ្គរដ្ឋទូតចិនប្រចាំនៅកម្ពុជា ថ្លែងថា ដោយសារចំណងមិត្តភាពនៃប្រទេសទាំងពីរ ចិនបានសម្រួលដល់ការបញ្ជាទិញវ៉ាក់សាំងនេះឲ្យបានលឿន គឺក្នុងរយៈពេលតែ ២ សប្តាហ៍ប៉ុណ្ណោះ ហើយតម្លៃវ៉ាក់សាំងនេះ ក៏ «ពិសេសបំផុត» ផងដែរ។ លោកបន្តថា ប្រទេសចិននឹងផ្តល់វ៉ាក់សាំងស៊ីណូហ្វាម ជាជំនួយចំនួន ៧០ ម៉ឺនដូសបន្ថែមទៀត ដែលនឹងមកដល់កម្ពុជានៅថ្ងៃទី ៣១ ខែមីនា។ លោកថ្លែងដោយមានការបកប្រែថា៖ «ខ្ញុំធ្លាប់បានលើកឡើងថា ប្រសិនបើជំងឺកូវីដ១៩ នៅតែបន្តរាតត្បាតក្នុងប្រទេសកម្ពុជា កិច្ចសហប្រតិបត្តិការរវាងចិននិងកម្ពុជាលើការប្រយុទ្ធប្រឆាំងជំងឺកូវីដ១៩ នៅតែបន្តឥតឈប់ឈរនោះដែរ។ ហើយខ្ញុំសូមបញ្ជាក់ថា ប្រទេសចិននៅតែបន្តផ្តល់ការគាំទ្រក៏ដូចជាផ្តល់ជំនួយឥតសំណង ដែលជាវ៉ាក់សាំងជូនដល់ភាគីកម្ពុជា ឬក៏ផ្តល់ភាពងាយស្រួលដល់ការបញ្ជាទិញរបស់រាជរដ្ឋាភិបាលកម្ពុជា»។ នៅក្នុងពិធីទទួលវ៉ាក់សាំងនោះដែរ រដ្ឋលេខាធិការក្រសួងសេដ្ឋកិច្ចនិងហិរញ្ញវត្ថុ លោក វង្សី វិស្សុត តំណាងឲ្យរដ្ឋាភិបាល បានថ្លែងអំណរគុណដល់ភាគីចិននិងអ្នកបរិច្ចាគថវិកា ដូចជាអ្នកជំនួញមានងារឧកញ៉ា ម្ចាស់ក្រុមហ៊ុន និងសាធារណជនទូទៅ ដែលមានទឹកប្រាក់ប្រមាណ ៥០ លានដុល្លារ ដែលប្រមូលបានចាប់តាំងពីចុងឆ្នាំ ២០២០។ លោកបន្តថា រដ្ឋាភិបាលនឹងបន្តទិញវ៉ាក់សាំងឲ្យបានឆាប់និងឲ្យបានគ្រប់ចំនួន តាមផែនការគោលដៅ គឺចាក់មនុស្សឲ្យបានយ៉ាងតិច ១០ លាននាក់។ លោកមានប្រសាសន៍ថា៖ «ក្នុងឱកាសនេះ ក្នុងនាមរាជរដ្ឋាភិបាល ខ្ញុំសូមថ្លែងអំណរគុណយ៉ាងជ្រាលជ្រៅជាថ្មីម្តងទៀត ជូនភាគីមិត្តចិនចំពោះសមានចិត្តគិតគូរនិងការផ្តល់ការយកចិត្តទុកដាក់ខ្ពស់ដល់កម្ពុជាក្នុងគ្រាលំបាក ដែលស្តែងចេញជាការផ្តល់អំណោចជាមនុស្សធម៌ដ៏ថ្លៃថ្លា ជាវ៉ាក់សាំងជាង ១ លានដូស និងការផ្តល់ការសម្របសម្រួលដល់ការទិញផ្ទាល់របស់រាជរដ្ឋាភិបាលពីក្រុមហ៊ុនស៊ីណូវ៉ាក់ ក៏ដូចជាក្រុមហ៊ុនស៊ីណូហ្វាម»។ លោកបន្តថា រដ្ឋាភិបាលក៏បានទាក់ទងក្រុមហ៊ុន Johnson&Johnson នៅសហរដ្ឋអាមេរិក ដើម្បីទិញវ៉ាក់សាំងផងដែរ។ លោកស្រី យក់ សម្បត្តិ រដ្ឋលេខាធិការ និងជាអ្នកនាំពាក្យក្រសួងសុខាភិបាល មានប្រសាសន៍ថា វ៉ាក់សាំងនេះជាការបញ្ជាទិញពីក្រុមហ៊ុនចិនក្នុងតម្លៃសរុប ១៥ លានដុល្លារអាមេរិក។ លោកស្រីបន្ថែមថា វ៉ាក់សាំងនេះមានប្រសិទ្ធភាពប្រមាណ ៨០% ដូចវ៉ាក់សាំងស៊ីណូហ្វាម (Sinopharm) របស់រដ្ឋចិន ដែលកម្ពុជាទទួលបានជំនួយពីចិន ៦ ០ម៉ឺនដូស និងចាក់ជូនប្រជាពលរដ្ឋកម្ពុជា។ អ្នកនាំពាក្យក្រសួងសុខាភិបាលរូបនោះបញ្ជាក់បន្ថែមថា ចំពោះវ៉ាក់សាំង ១ លាន ៥ សែនដូសនេះ រដ្ឋាភិបាលនឹងផ្តល់ដល់ក្រុមអាទិភាព ដែលមានមន្រ្តីរាជការនិងចាស់ជរាក្នុងតំបន់ដែលផ្ទុះជំងឺកូវីដក្នុងសហគមន៍។ លោកស្រីថ្លែងថា៖ «ក្នុងវ៉ាក់សាំង ១លាន៥សែនដូសនេះ គឺជំហានដំបូង នាងខ្ញុំបានទទួលការណែនាំដ៏ខ្ពង់ខ្ពស់របស់សម្តេចតេជោ គឺយើងនឹងបន្តចាក់ជូនមន្រ្តីរាជការហើយនិងបងប្អូនប្រជាពលរដ្ឋចាស់ជរា ដែលកំពុងតែប្រឈមចំពោះជំងឺកូវីដ១៩ ហើយនៅចំពោះមុខនេះ រាជធានីភ្នំពេញ គឺជាទីតាំងមួយដែលប្រឈមខ្ពស់ ជាមួយខេត្តកណ្តាល និងខេត្តព្រះសីហនុ»។ បើតាមលោកស្រី យក់ សម្បត្តិ រដ្ឋាភិបាលក៏បានបញ្ជាទិញវ៉ាក់សាំងស៊ីណូវ៉ាក់នេះចំនួន ៤ លានដូសបន្ថែមទៀត។ កន្លងទៅ លោកនាយករដ្ឋមន្រ្តី ហ៊ុន សែន បានប្រកាសឲ្យពលរដ្ឋសម្រុកទៅចាក់វ៉ាក់សាំងដើម្បីបង្ការជំងឺកូវីដ១៩ ពេលដែលកម្ពុជាកំពុងផ្ទុះឆ្លងសហគមន៍ធ្ងន់ធ្ងរ។ បើតាមលោក ហ៊ុន សែន វ៉ាក់សាំងស៊ីណូវ៉ាក់ ១លាន៥សែនដូសនេះ សម្រាប់ចាក់ឲ្យក្រុមអាទិភាពបន្ត ដែលលោកថា មានគ្រូបង្រៀនដែលស្ថិតក្នុងតំបន់ហានិភ័យ អ្នកធ្វើការក្នុងផ្នែកពន្ធដារគយអគ្គិសនីរដ្ឋាករទឹក កម្មករប្រមូលសំរាម សហជីព បេឡាជាតិ សន្តិសុខសង្គម និងផ្នែកដោះមីនជាដើម។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ ជំរុញឲ្យបែងចែកវ៉ាក់សាំងនេះ ដល់ក្រុមអាទិភាពដែលងាយរងគ្រោះ ខណៈលោកឃើញសន្ទុះពលរដ្ឋចង់ចាក់វ៉ាក់សាំងកើនឡើង ស្របពេលមានករណីផ្ទុះឆ្លងសហគមន៍ មានករណីស្លាប់មនុស្សដោយសារជំងឺនេះ និងករណីផ្ទុះវីរុសកូវីដ១៩ បម្លែងថ្មី ដែលនាំឲ្យឆ្លងរហ័ស។ លោកប្រាប់ VOA ថា៖ «យើងចង់ឲ្យក្រុមអ្នកដែលមានហានិភ័យខ្ពស់ ជាពិសេសក្រុមដែលមានទំនាក់ទំនងបញ្ហាហានិភ័យ ហើយនិងជីវភាពរបស់ខ្លួន មានន័យថា គឺជាក្រុមដែលគាត់តែងតែបង្ខំចិត្តនៅក្នុងការចេញក្រៅ ការធ្វើដំណើរដើម្បីប្រកបមុខរបររកស៊ីប្រចាំថ្ងៃ»។ ប្រទេសកម្ពុជាកំពុងប្រើប្រាស់វ៉ាក់សាំង៣ប្រភេទ គឺទីមួយវ៉ាក់សាំងស៊ីណូហ្វាមដែលផលិតដោយរដ្ឋចិន វ៉ាក់សាំងអាស្រ្តាហ្សេនីកា (AstraZeneca) ដែលផលិតក្រោមយន្តការកូវ៉ាក់ទទួលស្គាល់ដោយអង្គការសុខភាពពិភពលោក និងវ៉ាក់សាំងស៊ីណូវ៉ាក់របស់ក្រុមហ៊ុនចិន ដែលទើបមកដល់នេះ។ រដ្ឋាភិបាលកម្ពុជាបានផ្តល់វ៉ាក់សាំងទាំងនេះដល់ក្រុមអាទិភាព ដោយវ៉ាក់សាំងស៊ីណូហ្វាមចាក់មនុស្សអាយុក្រោម ៦០ ឆ្នាំ ចំណែកវ៉ាក់សាំងអាស្រ្តាហ្សេនីកា ចាក់បានមនុស្សអាយុ ៦ ០ឆ្នាំឡើងទៅ៕	2021-03-26T07:00:00+07:00	khmer.voanews.com	https://khmer.voanews.com/a/china-pledges-to-assist-cambodia-in-buying-covid-19-vaccine/5829562.html
9938f4f1-11f9-48c7-9554-4a6eacad3bc2	មនុស្សម្នាក់ទៀតស្លាប់ដោយជំងឺកូវីដ១៩ ខណៈរកឃើញករណីឆ្លងថ្មីជិត១០០នាក់	ក្រសួងសុខាភិបាលប្រកាសឲ្យដឹងនៅថ្ងៃនេះថា ជនជាតិខ្មែរម្នាក់ទៀតបានស្លាប់ដោយសារជំងឺកូវីដ១៩ កាលពីថ្ងៃព្រហស្បតិ៍ មុនចេញលទ្ធផលនៃការធ្វើតេស្ត ខណៈកម្ពុជារកឃើញករណីឆ្លងថ្មីជិត ១០០ នាក់។ ក្នុងសេចក្តីប្រកាសព័ត៌មានមួយនៅថ្ងៃសុក្រនេះ ក្រសួងសុខាភិបាលបានឲ្យដឹងថា បុរសម្នាក់អាយុ ៥៥ ឆ្នាំ រស់នៅក្នុងភូមិក្តីចាស់ ឃុំព្រែលួង ស្រុកខ្សាច់កណ្តាល ខេត្តកណ្តាល បានស្លាប់កាលពីវេលាម៉ោង ៤ រសៀល ថ្ងៃព្រហស្បតិ៍ ទី ២៥ ខែមីនា តែកន្លះម៉ោងប៉ុណ្ណោះ ពេលលោកត្រូវបានបញ្ជូនមកមន្ទីរពេទ្យមិត្តភាពខ្មែរសូវៀត ដោយដំបូងឡើយមិនទាន់ដឹងថា មានជំងឺកូវីដ១៩ ឬយ៉ាងណានោះ។ ក្រសួងសុខាភិបាលបញ្ជាក់ថា៖ «ដោយសង្ស័យក្រុមគ្រូពេទ្យបានយកវត្ថុសំណាកទៅវិភាគភ្លាមៗនៅពេលចូលមកដល់មន្ទីរពេទ្យ ហើយលទ្ធផលវិភាគវត្ថុសំណាករបស់គាត់បានបង្ហាញថា មានវិជ្ជមានវីរុសកូវីដ១៩ នៅវេលាម៉ោង ២៣:០០ យប់នាថ្ងៃដដែល»។ អ្នកជំងឺត្រូវគេដឹងថាបានធ្លាក់ខ្លួនឈឺដោយក្តៅខ្លួន និងក្អក ៣ ទៅ ៤ ថ្ងៃ មុនស្លាប់ ហើយដោយសភាពកាន់តែធ្ងន់ទៅ អ្នកជំងឺក៏ចូលសម្រាកព្យាបាលនៅមន្ទីរពេទ្យមិត្តភាពខ្មែរសូវៀត នៅថ្ងៃទី ២៥ ខែមីនា ក្នុងអាការៈដង្ហក់ខ្លាំង។ ក្រសួងសុខាភិបាលមិនបានបញ្ជាក់ឈ្មោះនិងមុខរបររបស់អ្នកស្លាប់នោះទេ។ នេះជាករណីស្លាប់ទី ៨ ហើយក្នុងប្រទេសកម្ពុជា។ កាលពីថ្ងៃទី ២៥ ខែមីនា ក្រសួងបានប្រកាសករណីស្លាប់ ២ នាក់ ដែលមានជនជាតិចិនម្នាក់ និងខ្មែរម្នាក់។ ក្រសួងសុខាភិបាលឲ្យដឹងនៅថ្ងៃសុក្រនេះថា មានករណីឆ្លងថ្មីជិត ១០០ នាក់ នៅក្នុងព្រឹត្តិការណ៍ឆ្លងសហគមន៍ ដែលនាំឲ្យករណីឆ្លងសរុបមានទៅដល់ ១.៤៤៤ នាក់ ចាប់តាំងពីផ្ទុះឆ្លងកាលពីថ្ងៃទី២០ ខែកុម្ភៈ។ គិតត្រឹមថ្ងៃសុក្រនេះ ករណីឆ្លងជំងឺកូវីដ១៩ សរុបនៅក្នុងប្រទេសកម្ពុជា ចាប់តាំងពីបានរកឃើញករណីដំបូង បានកើនដល់ ១.៩៦៨នាក់៕	2021-03-26T07:00:00+07:00	khmer.voanews.com	https://khmer.voanews.com/a/cambodia-reports-eighth-covid-19-death-as-it-found-96-new-cases-in-a-single-day/5829487.html
6bc0a5e1-1ff9-4360-87d3-a7d081a62d6a	គ្រូពេទ្យហៅការជួយសង្គ្រោះអ្នកជំងឺកូវីដ១៩ ជាបេសកកម្មតថ្លៃជីវិតជាមួយយមរាជ និងសូមឱ្យរួមគ្នាអនុវត្ត «៣ការពារ ៣កុំ»	គ្រូពេទ្យឯកទេសប្រព័ន្ធដង្ហើម និង សួត លោក វ៉ា ម៉េង ដែលកំពុងបំពេញការងារជួយសង្គ្រោះអ្នកជំងឺកូវីដ១៩ នៅក្នុងមន្ទីរពេទ្យមិត្តភាពខ្មែរសូវៀតថា បានចាត់ទុកការព្យាបាល និងជួយសង្គ្រោះអ្នកជំងឺកូវីដ១៩ គឺជាបេសកកម្មមួយដ៏លំបាក ហើយលោកចាត់ទុកការប្រឹងប្រែងក្នុងការតថ្លៃ និងដណ្តើមជីវិតពីយមរាជ។ លោក វ៉ា ម៉េង បានរៀបរាប់លើហ្វេសប៊ុកនៅយប់ថ្ងៃទី២៥ ខែមីនា ឆ្នាំ២០២១ ដោយភ្ជាប់ជាមួយរូបភាពអ្នកជំងឺកូវីដ១៩ ដែលមានស្ថានភាពល្អប្រសើរឡើងវិញ ក្រោយការព្យាយាមជួយសង្គ្រោះអស់រយៈជាច្រើនថ្ងៃមកហើយ។ អ្នកជំងឺដែលបង្ហាញនេះ គឺលោកគ្រូពេទ្យ អឹម សុភី អ្នកជំងឺកូវីដ១៩ មកពីខេត្តព្រៃវែង។ គ្រូពេទ្យព្យាបាលអ្នកជំងឺកូវីដ១៩រូបនេះ បានរៀបរាប់យ៉ាងដូច្នេះថា ។ បើតាមលោក វ៉ា ម៉េង ក្រោមកិច្ចប្រឹងប្រែងជួយសង្គ្រោះនេះ បានធ្វើឱ្យស្ថានភាពសុខភាពរបស់លោកគ្រូ អឹម សុភី ដែលត្រូវមេរោគកូវីដ១៩ ធ្វើទុក្ខខ្លាំងនោះ ពេលនេះបានល្អប្រសើរច្រើនហើយ។ លោកគ្រូពេទ្យ វ៉ា ម៉េង បានលើកឡើងនៅក្នុងសំណេរបង្ហាញពីបេសកកម្មរបស់ខ្លួនដែរថា អ្វីដែលដែលក្រុមគ្រូពេទ្យត្រូវធ្វើ បានធ្វើអស់ហើយ សង្ឃឹមថាទេវតានឹងតាមថែរក្សារអ្នកជំងឺទាំងបានឆ្លងផុតពីសោទនាកម្មមួយនេះ។ លោក វ៉ា ម៉េង បានបង្ហាញការប្តេជ្ញាចិត្តរបស់ខ្លួន ដើម្បីជួយដល់អ្នកជំងឺកូវីដ១៩ថា ។ ក្នុងសំណេរនេះ លោកគ្រូពេទ្យរូបនេះ ក៏បានរៀបរាប់ពីភាពសោកសៅនៃការស្លាប់ដោយសារជំងឺកូវីដ១៩ ជារឿងមួយដែលមិនចង់ឃើញ។ លោកបានលើកឡើងថា ។ លោករៀបរាប់បន្តថា ។ មកដល់ពេលនេះកម្ពុជា មានមនុស្សស្លាប់ដោយសារជំងឺកូវីដ១៩ ចំនួន ៧នាក់ហើយ ខណៈអ្នកជំងឺពីរនាក់ទៀត ស្លាប់ដោយអាការៈរើថ្នាំញៀន និងឡើងសម្ពាធឈាម។ ទន្ទឹមនឹងការបន្តបេសកកម្មសង្គ្រោះអ្នកជំងឺនៅមន្ទីរពេទ្យ លោក វ៉ា ម៉េង ក៏ដូចជាក្រុមគ្រូពេទ្យនៃមន្ទីពេទ្យមិត្តភាពខ្មែរសូវៀត បានបួងសួងដល់ទេវតាតាមថែរក្សាប្រជាជនកម្ពុជា និង មនុស្សជាតិទាំងឡាយបានឆ្លងផុតសោកនាដកម្មមួយនេះ ហើយក៏សង្ឃឹមថាគ្រោះកាចមួយនេះនឹងឆាប់រលត់ទៅវិញ៕	2021-03-26T06:51:00+07:00	freshnewsasia.com	https://m.freshnewsasia.com/index.php/en/localnews/190872-2021-03-25-16-51-26.html
eaedaf8e-ef9f-461f-9537-73d0aa9d2ae1	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២៣៥,៤៤៤នាក់ គិតត្រឹមថ្ងៃទី២៥ ខែមីនានេះ	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៥ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២៣៥,៤៤៤នាក់។	2021-03-26T06:45:00+07:00	freshnewsasia.com	https://m.freshnewsasia.com/index.php/en/localnews/190871-2021-03-25-16-45-09.html
73720c64-eeaf-4674-a7b1-d8196b9ad93b	អ្នកឃ្លាំមើលជំរុញឱ្យរដ្ឋាភិបាលទិញសម្ភារៈពេទ្យថែមទៀត ក្រោយអ្នកជំងឺស្លាប់កើនឡើងជាបន្តបន្ទាប់	អ្នកឃ្លាំមើលការអភិវឌ្ឍសង្គមអំពាវនាវដល់រដ្ឋាភិបាលឱ្យរៀបចំកញ្ចប់ថវិកា និងទិញសំភារៈបន្ថែម ដើម្បីឆ្លើយតបការរីករាលដាលជាគំហុកនៃជំងឺកូវីដ-១៩ក្នុងសហគមន៍។ ការអំពាវនាវនេះ ធ្វើឡើងបន្ទាប់ពីការឆ្លងក្នុងសហគមន៍ផ្ទុះឡើងកាន់តែខ្លាំង ហើយករណីស្លាប់ក៏កើនកើនឡើងជាបន្តបន្ទាប់ដែរ។ អ្នកតាមដានស្ថានការណ៍កម្ពុជាលើកឡើងថា រដ្ឋាភិបាលគួររៀបចំផែនការប្រយុទ្ធប្រឆាំងជំងឺកូវីដ-១៩ ឱ្យបានច្បាស់លាស់ ជាពិសេស រៀបចំកញ្ចប់ថវិកា និងត្រៀមសម្ភារៈវេជ្ជសាស្ត្រឱ្យបានគ្រប់គ្រាន់ ដើម្បីឆ្លើយតបតម្រូវការសម្រាប់ជួយសង្គ្រោះប្រជាពលរដ្ឋ។ អ្នកឃ្លាំមើលការអភិវឌ្ឍសង្គម បណ្ឌិត សេង សារី មើលឃើញថា មន្រ្តី ឬបុគ្គលិកសុខាភិបាលអាចមានចំនួនគ្រប់គ្រាន់ ដើម្បីឆ្លើយតបនឹងស្ថានភាពនេះ។ ប៉ុន្តែគុណភាព និងការផ្តល់សេវានៅមានកម្រិតនៅឡើយ ដែលរដ្ឋាភិបាលត្រូវពង្រឹងចំណុចនេះបន្ថែមទៀត។ ជាមួយគ្នានេះ លោកចង់ឃើញរដ្ឋាភិបាលពង្រីកការចាក់វ៉ាក់សាំងជូនប្រជាពលរដ្ឋឱ្យបានកាន់តែច្រើន៖ « »។ ការអំពាវនាវនេះ ធ្វើឡើងបន្ទាប់អ្នកឆ្លងជំងឺកូវីដ-១៩ ក្នុងព្រឹត្តិការណ៍សហគមន៍២០ កុម្ភៈ បានកើនឡើងខ្ពស់ ស្របពេលចំនួនអ្នកស្លាប់ក៏កើនឡើងដែរ។ ចំនួនអ្នកស្លាប់ដោយសារជំងឺកូវីដ-១៩ បានកើនឡើងដល់ ៧នាក់ហើយ ក្រោយអ្នកជំងឺ២នាក់បានស្លាប់នៅព្រឹកថ្ងៃទី២៥ ខែមីនា។ ក្រសួងសុខាភិបាលឲ្យដឹងថា ក្នុងចំណោមអ្នកស្លាប់ទាំង ២នាក់មានម្នាក់ ជាបុរសជនជាតិខ្មែរ ឈ្មោះ ឈាន ប៊ុនធឿន អាយុ ៣៨ឆ្នាំ ស្នាក់នៅខណ្ឌពោធិ៍សែនជ័យ រាជធានីភ្នំពេញ។ ក្រុមគ្រូពេទ្យពិនិត្យឃើញថា អ្នកជំងឺរូបនេះរលាកសួតទាំងសងខាងធ្ងន់ធ្ងរ។ អ្នកជំងឺទី៦ នេះ ជាពិធីករតាមរោងការ និងធ្លាប់ធ្វើការជាមួយតារាកំប្លែង សេង ចិន្តា ហៅ កាអ៊ីត។ រីឯករណីស្លាប់ទី៧ គឺជាជនជាតិចិនអាយុ ៤៣ឆ្នាំ ជាបុគ្គលិកកាស៊ីណូ ស្នាក់នៅស្រុកកោះធំ ខេត្តកណ្ដាល។ ក្រុមគ្រូពេទ្យពិនិត្យឃើញថា អ្នកជំងឺរូបនេះរលាកសួតទាំងសងខាងធ្ងន់ធ្ងរ។ អ្នកស្លាប់ទាំង៧នាក់នេះ មិនរាប់បញ្ចូលអ្នកស្លាប់ ២នាក់ ទៀត ពេលកំពុងសម្រាកព្យាបាលជំងឺកូវីដ និងម្នាក់ទៀតស្លាប់ពេលកំពុងធ្វើចត្តាឡីស័កនោះទេ។ ទាក់ទងនឹងករណីឆ្លងថ្មីវិញ ក្រសួងសុខាភិបាលឱ្យដឹងថា មានករណីឆ្លងក្នុងសហគមន៍ចំនួន ៥៥នាក់ថែមទៀត ធ្វើឱ្យចំនួនអ្នកឆ្លងក្នុងសហគមន៍កើនដល់ ១.៣៤៨នាក់ហើយ គិតត្រឹមថ្ងៃទី២៥ មីនា។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសាកសួរព័ត៌មាននេះបានទេ នៅថ្ងៃទី២៥ មីនា។ ចំពោះសម្ភារៈបរិក្ខារពេទ្យ ដែលត្រូវប្រើប្រាស់បន្ទាន់ដើម្បីឆ្លើយតបទៅនឹងកំណើនយ៉ាងគំហុកនៃអ្នកជំងឺកូវីដ-១៩ វិញ ក្រសួងសុខាភិបាលមិនបានទម្លាយឱ្យដឹងអំពីរឿងនេះទេ មកដល់ពេលនេះ។ គិតត្រឹមព្រឹកថ្ងៃទី២៥ មីនា កម្ពុជាមានកើតជំងឺកូវីដសរុប ១.៨៧២ករណី ក្នុងនោះ អ្នកជាសះស្បើយមាន ១.០៥៦នាក់ និងអ្នកកំពុងសម្រាកព្យាបាលមាន ៨០៤នាក់ ហើយអ្នកជំងឺមួយចំនួនកំពុងស្ថិតក្នុងស្ថានភាពធ្ងន់ធ្ងរ៕	2021-03-26T05:41:34+07:00	rfa.org	https://www.rfa.org/khmer/news/health/social-monitor-urges-government-to-buy-more-medical-supplies-after-2-more-died-of-covid-19-on-march-25-03252021182928.html
187b3450-3d0b-4975-b024-0a79420b3dc8	គ្រូពេទ្យនៅបន្ទប់ពិគ្រោះព្យាបាលជំងឺ «សាន ភីរ៉ូ» កើតជំងឺកូវីដ១៩	គ្រូពេទ្យពីររូបបម្រើការងារនៅបន្ទប់ពិគ្រោះព្យាបាលជំងឺ «សាន ភីរ៉ូ» ស្ថិតនៅសង្កាត់គីឡូម៉ែត្រលេខ៦ ខណ្ឌឬស្សីកែវ ត្រូវបានអះអាងថា កើតជំងឺកូវីដ១៩។ នេះបើយោងតាមការបញ្ជាក់ព័ត៌មានពីអាជ្ញាធរខណ្ឌឫស្សីកែវ។ គ្រូពេទ្យដែលមានអាយុ ២៨ឆ្នាំ និង២៤ឆ្នាំ ម្នាក់ជាបុរស និងម្នាក់ជានារី ត្រូវបានរកឃើញថាកើតជំងឺកូវីដ១៩ នៅថ្ងៃទី២៤ ខែមីនា ឆ្នាំ២០២១។ អាជ្ញាធរបានអំពាវនាវដល់ប្រជាពលរដ្ឋ ដែលមានបានចេញចូលរកសេវាព្យាបាលជំងឺនៅបន្ទប់ពិគ្រោះព្យាបាលជំងឺ «សាន ភីរ៉ូ» ដែលមានលេចចេញរោគសញ្ញាគ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម អាចទៅតេស្តសុខភាពរកមេរោគនៅវិទ្យាល័យ បាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម , មន្ទីរ ពេទ្យខ្មែរ-សូវៀត និងមន្ទីរពេទ្យបង្អែកនៅតាមបណ្តាខេត្តនានា។ ដោយឡែកអ្នកដែលបានចេញចូលទីតាំងខាងលើ ឬប៉ះពាល់ជាមួយគ្រូពេទ្យនៅទីនេះ តែមិនទាន់ចេញរោគសញ្ញា ត្រូវធ្វើចត្តាឡីស័ក ១៤ថ្ងៃ៕	2021-03-26T05:27:00+07:00	freshnewsasia.com	https://m.freshnewsasia.com/index.php/en/localnews/190868-2021-03-25-15-27-45.html
26b95f79-c59c-472a-a698-b5437abcac20	ថៃអនុម័តឲ្យប្រើប្រាស់វ៉ាក់សាំង Johnson & Johnson ដែលជាវ៉ាក់សាំងបង្ការជំងឺកូវីដ-១៩ «ចាក់តែមួយដូស»	រដ្ឋមន្រ្តីក្រសួងសុខាភិបាលនៃប្រទេសថៃបាននិយាយនៅថ្ងៃព្រហស្បតិ៍នេះថា ប្រទេសថៃបានអនុម័តឲ្យប្រើប្រាស់សម្រាប់ករណីបន្ទាន់ ចំពោះវ៉ាក់សាំង Johnson & Johnson ដែលជាវ៉ាក់សាំងចាក់តែមួយដូស។ នេះបើយោងតាមការចេញផ្សាយដោយ សារព័ត៌មាន Reuters នៅថ្ងៃព្រហស្បតិ៍ ទី២៥ ខែមីនា ឆ្នាំ២០២១។ លោក Anutin Charnverrankoll បានប្រាប់អ្នកយកព័ត៌មាននៅថ្ងៃនេះថា រដ្ឋបាលចំណីអាហារនិងឱសថថៃ(FDA) បានអនុម័តឲ្យប្រើប្រាស់សម្រាប់ករណីបន្ទាន់នូវវ៉ាក់សាំងបង្ការជំងឺ COVID-19 របស់ក្រុមហ៊ុន Johnson & Johnson បន្ថែមលើវ៉ាក់សាំង AstraZeneca និង Sinovac Biotech ដែលត្រូវចែកចាយរួចហើយនៅក្នុងប្រទេស។ លោក Paisal Dunkhum ដែលជាប្រធានរដ្ឋបាលចំណីអាហារនិងឱសថថៃ(FDA)បានគូសបញ្ជាក់ថា ក្រុមហ៊ុនផលិតវ៉ាក់សាំង Sinopharm របស់ចិន និង Sputnik V របស់ប្រទេសរុស្ស៊ី ក៏កំពុងត្រៀមរៀបចំដាក់សំណើសុំការយល់ព្រមឲ្យប្រើប្រាស់វ៉ាក់សាំងរបស់ពួកគេផងដែរ។ គួរបញ្ជាក់ថា ប្រទេសថៃដែលបានកត់ត្រាករណីឆ្លងជំងឺ COVID-19 ជាង ២៨,០០០ករណីនៅទូទាំងប្រទេស បានផ្តល់ជូនវ៉ាក់សាំងប្រហែលជា ១០០,០០០ដូស ដល់បុគ្គលិកពេទ្យនិងក្រុមដែលមានហានិភ័យខ្ពស់។ យុទ្ធនាការចាក់វ៉ាក់សាំងទ្រង់ទ្រាយធំត្រូវបានគេរំពឹងថា នឹងចាប់ផ្តើមនៅខែមិថុនាខាងមុខ ដោយប្រើវ៉ាក់សាំង AstraZeneca ដែលផលិតក្នុងស្រុក៕	2021-03-26T02:36:00+07:00	freshnewsasia.com	https://m.freshnewsasia.com/index.php/en/internationalnews/190852-2021-03-25-12-36-10.html
0f23b62a-4009-49c9-9245-194bd831e341	រដ្ឋបាលខេត្តកំពង់ស្ពឺ អនុញ្ញាតឲ្យបើកដំណើរការ បន្ទប់ពិគ្រោះ និងព្យាបាលជំងឺឡើងវិញចំនួន៣ទីតាំង	រដ្ឋបាលខេត្តកំពង់ស្ពឺ បានចេញសេចក្តីជូនដំណឹង ស្តីពីការអនុញ្ញាតឲ្យបើកដំណើរការ បន្ទប់ពិគ្រោះ និងព្យាបាលជំងឺឡើងវិញ ចំនួន៣ទីតាំង។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅថ្ងៃទី២៥ ខែមីនា ឆ្នាំ២០២១។ * បន្ទប់ពិគ្រោះ និងព្យាបាលជំងឺ ឈុន ប្រុស នៅផ្សារកំពង់ស្ពឺ ភូមិពាណិជ្ជកម្ម សង្កាត់រកាធំ ក្រុងច្បារមន * បន្ទប់ពិគ្រោះ និងព្យាបាលជំងឺ អ៊ុច សិតត្បូ នៅផ្សារក្រាំងចេក ភូមិគោកសណ្តែក ឃុំក្រាំងចេក ស្រុកឧដុង្គ * បន្ទប់ពិគ្រោះ និងព្យាបាលជំងឺ លឿង ចិន្តា ស្ថិតនៅភូមិញ សង្កាត់កណ្តោលដុំ ក្រុងច្បារមន។ ទន្ទឹមនេះ ម្ចាស់បន្ទប់ពិគ្រោះ និង ព្យាបាលជំងឺទាំងអស់ ត្រូវអនុវត្តឲ្យបានខ្ជាប់ខ្ជួន និងម៉ឺងម៉ាត់បំផុត ដោយតាមវិធានការរបស់ក្រសួងសុខាភិបាល និង អនុវត្តតាមសេចក្តីណែនាំរបស់រដ្ឋបាលខេត្ត ចុះថ្ងៃទី២២ ខែមីនា ឆ្នាំ២០២១ ស្តីពីការយកចិត្តទុកដាក់តាមដាន បុគ្គលសង្ស័យមានជំងឺកូវីដ-១៩ ដែលចូលមករកសេវា ព្យាបាលជំងឺ តាមបណ្តាគ្រឹះស្ថានសុខាភិបាលឯកជនដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ-១៩ និងបង្កើនការប្រុងប្រយ័ត្ន ឲ្យបានខ្ពស់ជានិច្ច ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ នេះទៅក្នុងសហគមន៍៕	2021-03-26T01:48:00+07:00	freshnewsasia.com	https://m.freshnewsasia.com/index.php/en/localnews/190849-2021-03-25-11-48-57.html
1c6cc4f5-cf59-4916-aa86-e44531bab898	រាជរដ្ឋាភិបាលអំពាវនាវដល់ម្ចាស់អគារទីតាំងអាជីវកម្ម កុំបញ្ឈប់កិច្ចសន្យា ឬបណ្ដេញអ្នកជួល ដែលមិនមានលទ្ធភាពបង់ថ្លៃជួល ក្នុងពេលមានវិបត្តិនៃជំងឺកូវីដ១៩	រាជរដ្ឋាភិបាលកម្ពុជា នៅថ្ងៃទី២៥ ខែមីនា ឆ្នាំ២០២១នេះ បានសម្រេចដាក់ចេញវិធានការបន្ថែម បន្តគ្រប់គ្រងផលប៉ះពាល់លើវិស័យសំខាន់ៗ ដើម្បីស្ដារ និងជំរុញកំណើនសេដ្ឋកិច្ចកម្ពុជា ពីវិបត្តិនៃជំងឺកូវីដ១៩ (ជុំទី៨)។ នៅក្នុងវិធានការបន្ថែមនេះ រាជរដ្ឋាភិបាលបន្តណែនាំដល់ក្រសួង-ស្ថាប័នរដ្ឋ និងអំពាវនាវដល់បុគ្គលឯកជន ដែលជាម្ចាស់អគារទីតាំងអាជីវកម្ម និងរោងចក្រ ជួយសម្រួលដល់ភាគីអ្នកជួល ដោយជៀសវាងការបញ្ឈប់កិច្ចសន្យា ឬការបណ្ដេញចេញ ក្នុងករណីដែលភាគីអ្នកជួលមិនមានលទ្ធភាពបង់ថ្លៃសេវាជួល បានទាន់ពេលវេលា។ រាជរដ្ឋាភិបាលក៏សូមលើកទឹកចិត្ត ដល់ភាគីម្ចាស់អគារទីតាំងអាជីវកម្ម និងរោងចក្រ ចរចាជាមួយនឹងភាគីអ្នកជួល លើការពន្យារពេលនៃការបង់ថ្លៃសេវាជួល និងការប្រែប្រួលថ្លៃសេវាជួល ជាយថាហេតុ។ បន្ថែមលើនេះ រាជរដ្ឋាភិបាលក៏សូមអំពាវនាវ ដល់ក្រុមហ៊ុនអភិវឌ្ឍអចលនវត្ថុទាំងអស់ ចូលរួមអនុវត្តតាមស្មារតីនៃសេចក្តីប្រកាសរួមនៃក្រសួងសេដ្ឋកិច្ច និងហិរញ្ញវត្ថុ និងធនាគារជាតិនៃកម្ពុជា ស្តីពីលទ្ធផលកិច្ចប្រជុំស្តីពីបញ្ហាអចលនវត្ថុនៅកម្ពុជា ចុះថ្ងៃទី ២២ ខែ មីនា ឆ្នាំ ២០២១ ។ ក្រសួង-ស្ថាប័នពាក់ព័ន្ធទាំងអស់ ត្រូវអនុវត្តនូវសេចក្ដីណែនាំនេះ ទៅតាមសមត្ថកិច្ចរបស់ខ្លួន ឱ្យមានប្រសិទ្ធភាពខ្ពស់បំផុត ។ ជាមួយគ្នានេះ រាជរដ្ឋាភិបាល បន្តតាមដានជាប់ជាប្រចាំនូវស្ថានភាពនៃជំងឺកូវីដ-១៩, លើស្ថានភាពសង្គម-សេដ្ឋកិច្ច និងហិរញ្ញវត្ថុ ក្នុងក្របខណ្ឌសកល, តំបន់ និងប្រទេស ដើម្បីពិនិត្យ និងវាយតម្លៃពីផលប៉ះពាល់នៃជំងឺកូវីដ-១៩ មកលើវិស័យសំខាន់ៗនៃសេដ្ឋកិច្ចកម្ពុជា ក្នុងទិសដៅធ្វើបច្ចុប្បន្នភាព និងត្រៀមដាក់ចេញនូវវិធានការថ្មីៗបន្ថែមចាំបាច់នានា សំដៅស្ដារ និងជំរុញកំណើនសេដ្ឋកិច្ច ក្រោមក្របខណ្ឌផែនការយុទ្ធសាស្រ្តស្តារសេដ្ឋកិច្ចឡើងវិញ ក្នុងអំឡុង និងក្រោយពីវិបត្តិនៃជំងឺកូវីដ-១៩៕	2021-03-26T01:40:00+07:00	freshnewsasia.com	https://m.freshnewsasia.com/index.php/en/localnews/190847-2021-03-25-11-40-34.html
688e9fd1-8970-48d5-a539-0f9a0e0d8c0e	BREAKING: រាជរដ្ឋាភិបាលដាក់ចេញវិធានការបន្ថែម បន្តគ្រប់គ្រងផលប៉ះពាល់លើវិស័យសំខាន់ៗ ដើម្បីស្ដារ និងជំរុញកំណើនសេដ្ឋកិច្ចកម្ពុជា ពីវិបត្តិនៃជំងឺកូវីដ១៩ (ជុំទី៨) (Video inside)	រាជរដ្ឋាភិបាលកម្ពុជា នៅល្ងាចថ្ងៃទី២៥ ខែមីនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីសេចក្ដីណែនាំរបស់រាជរដ្ឋាភិបាលកម្ពុជា អំពីវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើន សេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ-១៩ (ជុំទី៨)។ សេចក្តីប្រកាសព័ត៌មានបានឲ្យដឹងថា ដោយការរីករាលដាលនៃជំងឺកូវីដ-១៩ នៅបន្តជះឥទ្ធិពលអវិជ្ជមានដល់សង្គម-សេដ្ឋកិច្ច, ក្រោមស្មារតីបុរេសកម្ម និងការទទួលខុសត្រូវខ្ពស់ រាជរដ្ឋាភិបាលបានដាក់ចេញនូវវិធានការចាំបាច់ជាបន្តបន្ទាប់ ក្នុងគោលបំណងទប់ស្កាត់ការរីករាលដាលនៃជំងឺនេះ និងបន្តជួយរក្សាលំនឹងអាជីវកម្ម-ធុរកិច្ចក្នុងវិស័យដែលទទួលរងផលប៉ះពាល់ធ្ងន់ធ្ងរ ។ នាពេលបច្ចុប្បន្ន, ប្រទេសមួយចំនួនបាន និងកំពុងអភិវឌ្ឍវ៉ាក់សាំងបង្ការជំងឺកូវីដ-១៩ ព្រមទាំងបានសម្រេចចាក់វ៉ាក់សាំង ជូនប្រជាពលរដ្ឋរបស់ខ្លួនផងដែរ។ ដូចប្រទេសមួយចំនួនទៀត ប្រទេសកម្ពុជា ក៏បាន និងកំពុងស្វែងរក ព្រមទាំងបញ្ជាទិញវ៉ាក់សាំងពីគ្រប់ប្រភពដែលមាន ទៅតាមតម្រូវការចាំបាច់ជាក់ស្តែង និងបានរៀបចំយុទ្ធនាការចាក់វ៉ាក់សាំងជូនប្រជាពលរដ្ឋរៀងខ្លួនផងដែរ ។ យ៉ាងណាក៏ដោយ, ទោះបីជាយុទ្ធនាការនេះ បាន និងកំពុងប្រព្រឹត្តទៅដោយរលូន ក៏មិនមានន័យថា យើងទាំងអស់គ្នាអាចការពារការឆ្លងរីករាលដាលនៃជំងឺកូវីដ-១៩ បាន១០០% ហើយស្ថានភាពសង្គម-សេដ្ឋកិច្ច អាចវិលត្រលប់ទៅរកប្រក្រតីភាពវិញដូចមុន ក្នុងរយៈពេលដ៏ខ្លីបាននោះឡើយ ។ ជាក់ស្តែង បានបណ្តាលឱ្យករណីវិជ្ជមាននៃជំងឺកូវីដ-១៩ កើនឡើងយ៉ាងគំហុក និងគួរឱ្យព្រួយបារម្ភ ព្រមទាំងបានឆក់យកអាយុជីវិតអ្នកឆ្លងជំងឺកូវីដ-១៩ ជនជាតិខ្មែរមួយចំនួន ផងដែរ ។ បន្ថែមពីលើនេះ, គ្រួសារក្រីក្រ និងងាយរងគ្រោះមួយចំនួនធំ ក៏នៅតែបន្តប្រឈមនឹងបញ្ហាលំបាកផ្សេងៗក្នុងជីវភាពរស់នៅប្រចាំថ្ងៃ ។ បន្ទាប់ពីបានពិនិត្យពិច័យ និងថ្លឹងថ្លែងយ៉ាងល្អិតល្អន់លើទិដ្ឋភាពសង្គម-សេដ្ឋកិច្ច, បន្ទុកសុខាភិបាល ស្ថានភាពពាណិជ្ជកម្ម និង វិនិយោគ ទាំងក្នុងក្របខណ្ឌសកល, តំបន់ និងប្រទេស រាជរដ្ឋាភិបាលសម្រេចដាក់ចេញនូវវិធានការបន្ថែម ជុំទី ៨ ក្នុងគោលបំណង៖ (១). កាត់បន្ថយផលប៉ះពាល់ មកលើស្ថានភាពសង្គម-សេដ្ឋកិច្ច ដែលបណ្តាលមកពីការឆ្លងនៃព្រឹត្តិការណ៍សហគមន៍ ២០ កុម្ភៈ ២០២១, (២). បន្តសុពលភាពនៃវិធានការ ដែលបានដាក់ចេញនាពេលកន្លងមក ដែលនឹងផុតកំណត់សម្រាប់ការ អនុវត្តក្នុងពេលឆាប់ៗខាងមុខ, (៣). បន្តដាក់ចេញ និងអនុវត្តវិធានការទ្រទ្រង់ និងស្ដារអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយវិបត្តិនៃជំងឺកូវីដ-១៩ និង (៤). បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់៕	2021-03-26T01:03:00+07:00	freshnewsasia.com	https://m.freshnewsasia.com/index.php/en/localnews/190841-2021-03-25-11-03-44.html
5cd37e08-a4e8-47e2-88a7-d44909c18682	រុស្ស៉ីចាប់ផ្តើមជាផ្លូវការនូវ ការផលិតវ៉ាក់សាំងទី៣របស់ខ្លួន សម្រាប់បង្ការជំងឺកូវីដ-១៩	មជ្ឈមណ្ឌលស្រាវជ្រាវ ជូម៉ាកូវ (Chumakov) នៃប្រទេសរុស្ស៉ី បានចាប់ផ្តើមជាផ្លូវការហើយនូវ ដំណើរការផលិតវ៉ាក់សាំងទី០៣ របស់រុស្ស៉ី សម្រាប់បង្ការជំងឺ COVID-19។ នេះបើតាមការចេញផ្សាយដោយ សារព័ត៌មាន Sputnik នៅថ្ងៃព្រហស្បតិ៍ ទី២៥ ខែមីនា ឆ្នាំ២០២១។ រដ្ឋមន្រ្តីវិទ្យាសាស្រ្តរុស្ស៉ី លោក វ៉ាឡឺរី វ៉ាលកូវ (Valery Falkov) បានប្រកាសពីដំណឹងខាងលើ នៅថ្ងៃព្រហស្បតិ៍នេះ។ បើតាមលោក Falkov វ៉ាក់សាំង COVID-19 ទី០៣ របស់់ប្រទេសរុស្ស៉ីនេះ មានឈ្មោះថា ខូវីវ៉ាក់ (CoviVac)។ ក្រៅពីនេះ លោករដ្ឋមន្រ្តីវិទ្យាសាស្រ្តរុស្ស៉ី ក៏បានឲ្យដឹងដែរថា រុស្ស៉ីគ្រោងនឹងផលិតវ៉ាក់សាំងបង្ការជំងឺ COVID-19 ឲ្យបានជិត៩០លានដូស នៅត្រឹមខែមិថុនា ឆ្នាំ២០២១ ដោយក្នុងនោះ រួមមាន៨៣លានដូសនៃវ៉ាក់សាំង Sputnik V និង៥.៤លានដូសនៃវ៉ាក់សាំង EpiVacCorona។ គួរបញ្ជាក់ថា វ៉ាក់សាំង CoviVac ត្រូវបានចុះបញ្ជីកាលពីខែកុម្ភៈកន្លងទៅ និងក្លាយជាវ៉ាក់សាំងកូវីដ-១៩ ទី០៣ របស់ប្រទេសរុស្ស៉ី បន្ទាប់ពី វ៉ាក់សាំង Sputnik V ដែលជាវ៉ាក់សាំងរុស្ស៉ីសម្រេចបានទីមួយ និងវ៉ាក់សាំង EpiVacCorona ដែលជាវ៉ាក់សាំងរុស្ស៉ីសម្រេចបានទីពីរ។ បច្ចុប្បន្នវ៉ាក់សាំង CoviVac នេះ ត្រូវបានអ្នកជំនាញរុស្ស៉ីណែនាំឲ្យប្រើសម្រាប់អ្នកនៅក្រុមអាយុចាប់ពី១៨ឆ្នាំ ដល់៦០ឆ្នាំ៕	2021-03-26T00:53:00+07:00	freshnewsasia.com	https://m.freshnewsasia.com/index.php/en/internationalnews/190840-2021-03-25-10-53-23.html
34da5489-4b7a-4e1f-ad3f-944dd025fd90	រដ្ឋបាលខេត្តកំពង់ចាម យកសណ្ឋាគារមេគង្គ ធ្វើជាមន្ទីរពេទ្យ សម្រាប់ព្យាបាលអ្នកជំងឺកូវីដ-១៩ ក្នុងខេត្តកំពង់ចាម និងខេត្តត្បូងឃ្មុំ	បន្ទាប់ពីទទួលបានការណែនាំពីសម្ដេច ហ៊ុន សែន លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ ខេត្ត នាព្រឹកថ្ងៃទី ២៥ ខែមីនា ឆ្នាំ ២០២១ នេះ បានដឹកនាំកិច្ចប្រជុំបន្ទាន់ ជាមួយថ្នាក់ដឹកនាំខេត្ត ដើម្បីរៀបចំមន្ទីរពេទ្យសម្រាប់ព្យាបាលអ្នកជំងឺកូវីដ-១៩ និងរៀបចំទីតាំងសម្រាប់ចាក់វ៉ាក់សាំង កូវីដ-១៩ ជូនដល់ប្រជាពលរដ្ឋនៅក្នុងខេត្តកំពង់ចាម។ ជាលទ្ធផល រដ្ឋបាលខេត្តកំពង់ចាមសម្រេច យកសណ្ឋាគារមេគង្គ ក្រុងកំពង់ចាម ធ្វើជាមន្ទីរពេទ្យសម្រាប់ព្យាបាលអ្នកជំងឺកូវីដ-១៩ ប្រជាពលរដ្ឋក្នុងខេត្តកំពង់ចាម និងខេត្តត្បូងឃ្មុំ។ ដោយឡែក ចំពោះអ្នកដែលកំពុងធ្វើចត្តាឡឺស័ក នៅសណ្ឋាគារមេគង្គ ត្រូវយកទៅធ្វើចត្តាឡីស័កបន្ត នៅឯសាលាគរុកោសល្យភូមិភាគ កំពង់ចាមវិញ។ ក្នុងនោះដែរ សម្រាប់ប្រជាពលរដ្ឋ ដែលត្រូវទទួលការចាក់វ៉ាក់សាំង បង្ការជំងឺកូវីដ-១៩ នាពេលខាងមុខ រដ្ឋបាលខេត្តកំពង់ចាម សម្រេចយក ទីតាំងសាលាខេត្តកំពង់ចាម ជាកន្លែងផ្ដល់ការ ចាក់វ៉ាក់សាំង បង្ការជំងឺកូវីដ-១៩ ជូនប្រជាពលរដ្ឋដោយឥតគិតថ្លៃ ។	2021-03-26T00:53:00+07:00	dap-news.com	https://dap-news.com/national/2021/03/25/129886/
275b5b31-b2ee-4c64-a2c3-75763ac1efe4	អគារសម្រាប់ដាក់ម៉ាស៉ីនធ្វើតេស្ដរកជំងឺកូវីដ-១៩ នៅខេត្តព្រះសីហនុ នឹងបញ្ចប់ការសាងសង់នៅចុងខែនេះ	អគារមន្ទីរពិសោធន៍វេជ្ជសាស្ត្រថ្មីមួយ សម្រាប់ដាក់ម៉ាស៉ីនធ្វើតេស្ដរកជំងឺកូវីដ-១៩ ស្ថិតនៅក្នុងមន្ទីរពេទ្យបង្អែកខេត្តព្រះសីហនុ នឹងត្រូវបញ្ចប់ការសាងសង់ជាស្ថាពរ នៅចុងខែមីនា និងគ្រោងដាក់ឲ្យដំណើរការជាផ្លូវការនៅចុងខែមេសា ឆ្នាំ២០២១។ មន្ដ្រីសុខាភិបាលខេត្តព្រះសីហនុបានឲ្យដឹងថា ក្រោយបញ្ចប់ការសាងសង់ ក្រុមអ្នកជំនាញចិន នឹងមកជួយសម្រួលការងារដំឡើងបរិក្ខារតេស្តវីរុសកូវីដ-១៩ និងបណ្ដុះបណ្ដាលជូនដល់បុគ្គលិកសុខាភិបាល ដែលមានការពាក់ព័ន្ធ នៅកំឡុងក្នុងដើមខែមេសា ឆ្នាំ២០២១។ បរិក្ខារតេស្តវិភាគវីរុសកូវីដ-១៩ ជាជំនួយឥតសំណងរបស់ប្រទេសចិន ចំណែកអគារជាអំណោយរបស់សម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ គួរជម្រាបថា តាមរយៈការបង្កើតមន្ទីរពិសោធន៍វិជ្ជសាស្រ្តនេះ នឹងផ្តល់ភាពងាយស្រួលដល់ខេត្តព្រះសីហនុ និងខេត្តដែលមានព្រំប្រទល់ជាប់គ្នា ក្នុងការធ្វើតេស្តរកជំងឺកូវីដ-១៩ ដោយមិនចាំបាច់មករាជធានីភ្នំពេញ ដូចមុនទៀតឡើយ៕	2021-03-26T00:21:00+07:00	freshnewsasia.com	https://m.freshnewsasia.com/index.php/en/localnews/190835-2021-03-25-10-21-52.html
80cdb56d-65e5-4876-99fa-ecf2d369fafb	រៀបចំពិធីសាសនានៅអង្គរ សុំឱ្យកម្ពុជាយកឈ្នះលើជំងឺកូវីដ១៩	អភិបាលខេត្តសៀមរាប លោក ទៀ សីហា នៅថ្ងៃទី២៥ ខែមីនា ឆ្នាំ២០២១នេះ បានចូលរួមក្នុងពិធីសាសនាមួយ ដែលរៀបចំនៅបរិវេណប្រាសាទលាក់នាង ជាអតីតមន្ទីរពេទ្យបុរាណសម័យអង្គរ។ ពិធីនេះរៀបចំឡើងដោយមន្រ្តីជាន់ខ្ពស់ក្រសួងមហាផ្ទៃ និងសហការដោយរដ្ឋបាលខេត្តសៀមរាប។ លោក ទៀ សីហា ក្នុងទំព័រហ្វេសប៊ុកផ្លូវការរបស់ខ្លួននៅថ្ងៃនេះ បានបង្ហាញពីវត្តមាននៃការចូលរួមក្នុងពិធីបួងសួងមួយនៅប្រាសាទបុរាណខ្មែរនាតំបន់រមណីយដ្ឋានអង្គរ។ លោកអភិបាលខេត្តសៀមរាប បានសរសេរយ៉ាងដូច្នេះថា៖ ។ លោក ទៀ សីហា ក៏បានបួងសួងសុំសេចក្តីសុខជូនថ្នាក់ដឹកនាំ និងប្រជាពលរដ្ឋទូទាំងប្រទេស ឲ្យជៀសចាកឆ្ងាយពីជំងឺទាំងពួង ជាពិសេសជំងឺកូវីដ-១៩ និងសូមឲ្យព្យាបាលជំងឺដ៏កាចសាហាវនេះ មានប្រសិទ្ធភាព កាត់បន្ថយអ្នករងគ្រោះថ្នាក់ដល់ជីវិត និងឲ្យមេរោគចង្រៃនេះ វិនាសសាបសូន្យឲ្យអស់ផងដែរ។ គួរបញ្ជាក់ថា ក្នុងពិធីនៅនោះ គេក៏ឃើញវត្តមានរដ្ឋលេខាធិការក្រសួងមហាផ្ទៃ លោកស្រី ជូ ប៊ុនអេង ព្រមទាំងក្រុមការងារមួយចំនួនទៀតផងដែរ។ ពិធីនេះត្រូវបានគេមើលឃើញថា ជាទំនៀមទម្លាប់សម្រាប់ប្រជាពលរដ្ឋខ្មែរដែលមានជំនឿនឹងបារមី ហើយកាលពីសម័យដើមពេលស្រុកទេសកើតអាសន្នរោគរាតត្បាតនោះ ក៏មានការបន់ស្រន់ និងបួងសួងយ៉ាងដូច្នេះដែរ៕	2021-03-26T00:05:00+07:00	freshnewsasia.com	https://m.freshnewsasia.com/index.php/en/localnews/190832-2021-03-25-10-05-27.html
c202e24c-7f98-4082-b196-c78cc4e6681e	គ្រូពេទ្យពីររូប បម្រើការងារ នៅបន្ទប់ពិគ្រោះព្យាបាលជំងឺ «សាន ភីរ៉ូ»កើតជំងឺកូវីដ១៩	ភ្នំពេញ ៖ រដ្ឋបាលស្រុកបាធាយបានឲ្យដឹងថា គ្រូពេទ្យពីររូបបម្រើការងារនៅបន្ទប់ពិគ្រោះព្យាបាលជំងឺ «សាន ភីរ៉ូ» ស្ថិតនៅសង្កាត់គីឡូម៉ែត្រលេខ៦ ខណ្ឌឬស្សីកែវ ត្រូវបានអះអាងថា កើតជំងឺកូវីដ១៩។ អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ប្រជាពលរដ្ឋ ដែលធ្លាប់បានទៅ ឬធ្លាប់មានការពាក់ព័ន្ធជាមួយអ្នកធ្វើការនៅបន្ទប់ពិគ្រោះព្យាបាល “សាន ភីរ៉ូ” ឫស្សីកែវ ទល់មុខស្ថានីយ៍ទូរទស្សន៍ CTN ខាងមុខផ្សារឆេកូ (ផ្សារ គីឡូម៉ែត្រលេខ ៦) ភូមិក្រោលគោ សង្កាត់គីឡូម៉ែត្រ ៦ ខណ្ឌឬស្សីកែវ រាជធានីភ្នំពេញ ចាប់ពីថ្ងៃទី១៤ ខែមីនា ឆ្នាំ២០២១ តទៅ។ សូមដាក់ខ្លួនឲ្យនៅដាច់ដោយឡែក ឬប្រសិនបើមានអាការៈមិនស្រួលខ្លួន ឬសង្ស័យ សូមមេត្តាប្រញាប់ ទៅធ្វេីតេស្តរកមេរោគ កូវីដ១៩ (COVID-19)។ អាជ្ញាធរបានអំពាវនាវដល់ប្រជាពលរដ្ឋ ដែលមានបានចេញ ចូលរកសេវាព្យាបាលជំងឺនៅបន្ទប់ពិគ្រោះព្យាបាលជំងឺ «សាន ភីរ៉ូ» ដែលមានលេចចេញរោគសញ្ញាគ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម អាចទៅតេស្តសុខភាពរកមេរោគនៅវិទ្យាល័យ បាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម , មន្ទីរ ពេទ្យខ្មែរ-សូវៀត និងមន្ទីរពេទ្យបង្អែកនៅតាមបណ្តាខេត្តនានា។ ដោយឡែកអ្នកដែលបានចេញចូលទីតាំងខាងលើ ឬប៉ះពាល់ជាមួយគ្រូពេទ្យនៅទីនេះ តែមិនទាន់ចេញរោគសញ្ញា ត្រូវធ្វើចត្តាឡីស័ក ១៤ថ្ងៃ។ រដ្ឋបាលស្រុកបាធាយ មានកិត្តិយសសូមជម្រាបជូនបងប្អូនប្រជាពលរដ្ឋនៅស្រុកបាធាយ ពិសេសប្រជាពលរដ្ឋរស់នៅភូមិសង្ខេប ឃុំសំបូរ ស្រុកបាធាយ ខេត្តកំពង់ចាម ពាក់ព័ន្ធនឹងការរកឃើញករណ៍វិជ្ជមានលើក្រុមគ្រូ ពេទ្យឈ្មោះដូចខាងក្រោម៖ ១.ឈ្មោះ ថាន់ រតនា ភេទប្រុស អាយុ២៨ឆ្នាំ ជនជាតិខ្មែរ ជាគ្រូពេទ្យបម្រើការងារនៅបន្ទប់ពិគ្រោះជំងឺ សាន ភីរ៉ូ នៅរាជធានីភ្នំពេញ។ ២.ឈ្មោះ សេង ស្រស់ ភេទស្រី អាយុ២៤ឆ្នាំ ជនជាតិខ្មែរ ជាគ្រូពេទ្យបម្រើការងារនៅបន្ទប់ពិគ្រោះជំងឺសាន ភីរ៉ូ នៅរាជធានីភ្នំពេញ។ អ្នកពាក់ព័ន្ធអ្នកទាំងពីរនេះផ្ទាល់ ៖ ១.នៅថ្ងៃទី១៩ ខែមីនា ឆ្នាំ២០២១ ឈ្មោះ ផាត កញ្ញា ភេទស្រី អាយុ១៧ឆ្នាំ ជនជាតិខ្មែរ រស់នៅភូមិសង្កែប ឃុំសំបូរ ស្រុកបាធាយ បានទៅព្យាបាលជំងឺនៅបន្ទប់ពិគ្រោះជំងឺ សាន ភីរុ នៅរាជធានីភ្នំពេញ។ ២.នៅថ្ងៃទី១៩ ខែមីនា ឆ្នាំ២០២១ ឈ្មោះ ជួប សារ៉ែន ភេទស្រី អាយុ៤៥ឆ្នាំ ជនជាតិខ្មែរ រស់នៅភូមិសង្កែប ឃុំសំបូរ ស្រុកបាធាយ ជាម្តាយដែលបានទៅកំដរជាមួយនៅពេលទៅព្យាបាលជំងឺនៅបន្ទប់ពិគ្រោះជំងឺ សាន ភីរ៉ូ នៅ រាជធានីភ្នំពេញ។ បន្ទាប់មកអ្នកទាំងពីរ ក៏បានត្រឡប់មកផ្ទះនៅភូមិសង្ខេប ឃុំសំបូរ ស្រុកបាធាយ នៅថ្ងៃទី២៤ ខែមីនាឆ្នាំ២០២១។ បន្ទាប់ពីបានរកឃើញអ្នកពាក់ព័ន្ធផ្ទាល់ទាំង២នាក់ ខាងលើ រដ្ឋបាលស្រុកបាធាយ បានចាត់ឲ្យមន្ត្រីសុខាភិបាលនាំយកទៅធ្វើចត្តាឡីស័កនៅមណ្ឌលចត្តាឡីស័ករបស់រដ្ឋបាលខេត្តកំពង់ចាម ដើម្បីបន្តតាមដាន និងយកសំណាក ទៅពិនិត្យ។ រដ្ឋបាលស្រុកបាធាយ សូមអំពាវនាវ ដល់អ្នកដែលបានពាក់ព័ន្ធនឹងអ្នកទាំងពីរខាងលើ តាមពេលវេលា និងទីកន្លែងដែលបានបញ្ជាក់ជូនខាងលើ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកបាធាយ និង ត្រូវរាយការណ៍ជូនអាជ្ញាធរមូលដ្ឋាន ជាបន្ទាន់។ ជាមួយគ្នានេះ សូមអំពាវនាវដល់បងប្អូនដែលពាក់ព័ន្ធទាំងអស់ត្រូវធ្វើ ចត្តាឡីស័កឲ្យបានត្រឹមត្រូវ និងអនុវត្តឲ្យបានខ្ជាប់ខ្ជួនតាមការណែនាំរបស់មន្ត្រីសុខាភិបាល និងអាជ្ញាធរមូលដ្ឋាន។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋ ត្រូវចូលរួមជាមួយរដ្ឋបាលស្រុកបាធាយ អនុវត្តឲ្យបានខ្ជាប់ខ្ជួននូវវិធានការការពារ ដោយឡែកបងប្អូនដែលមានហានិភ័យខ្ពស់ពាក់ព័ន្ធនឹងនារីខាងលើ ត្រូវតែ អនុវត្តយ៉ាងម៉ឺង តាមការណែនាំរបស់មន្ត្រីសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុម គ្រួសារ និងសហគមន៍ឲ្យជៀសផុតពីជំងឺកូវីដ-១៩នេះ៕ រក្សាសិទ្ធិដោយ៖បញ្ញាស័ក្តិ	2021-03-25T23:34:42+07:00	cen.com.kh	https://cen.com.kh/archives/313478.html
e95488d1-660d-41bd-b5bb-59a2a1bd4dd7	អ្នកចាក់វ៉ាក់សាំងចិនដើម្បីការពារជំងឺកូវីដ១៩ ជឿជាក់ថាអាចការពារខ្លួនបាន	អ្នកស្រី ស៊ឹង សុផាវី បានចាក់វ៉ាក់សាំងការពារជំងឺកូវីដ១៩ របស់ប្រទេសចិនគ្រប់ចំនួនកំណត់។ គាត់មានជំនឿចិត្តថា វ៉ាក់សាំងនេះអាចការពារខ្លួនគាត់បានពីជំងឺដ៏កាចសាហាវនេះ។	2021-03-25T23:27:00+07:00	freshnewsasia.com	https://m.freshnewsasia.com/index.php/en/localnews/190827-2021-03-25-09-27-38.html
0e2e6b87-b7a3-46aa-aef8-156b6d80d584	វ៉ាក់សាំងសំខាន់ ៣ ប្រភេទ សមាជិកគ្រួសារគួរចាក់ឲ្យបានគ្រប់គ្នា	ការចាក់វ៉ាក់សាំងអាចការពារខ្លួនយើង និងសមាជិកក្នុងគ្រួសារពីជំងឺផ្សេងៗ។ អ្នកគ្រូពេទ្យ អនុប្រធានមណ្ឌលសុខភាពទទួលបន្ទុកចាក់វ៉ាក់សាំង នៅមន្ទីរពេទ្យបង្អែកស្រុកខ្សាច់កណ្ដាល បានលើកឡើងពាក្យស្លោក «ការពារប្រសើរជាងព្យាបាល» ដូចនេះគួរតែជ្រើសចាក់វ៉ាក់សាំង ៣ ប្រភេទ ដើម្បីការពារពីជំងឺធំៗទាំងនោះ៖ វ៉ាក់សាំងប្រភេទនេះមិនថាក្មេងចាស់ ប្រុសស្រី ពិសេសស្ត្រីពពោះគួរតែចាក់ ព្រោះអាចការពារខ្លួនពីជំងឺផ្ដាសាយធំបាន ហើយអ្នកពពោះអាចការពារទាំងកូនក្នុងផ្ទៃថែមទៀតផង។ ទារកទើបកើតនឹងទទួលបានវ៉ាក់សាំងប្រភេទនេះ។ សម្រាប់មនុស្សធំ ត្រូវជ្រើសរើសយកការចាក់ថ្នាំបង្ការ ដើម្បីបញ្ឈប់ការចម្លងជំងឺរលាកថ្លើមប្រភេទ B វាមានសុវត្ថិភាព និងការពារយើងបានជាង ៩៥ ភាគរយដោយសារពេលចាក់វានិងបង្កើតអង់ទីក័រ។ យើងអាចចាក់ ២ ឬ ៣ ដងក្នុងរយៈពេល ៦ ខែ អាស្រ័យទៅលើអាយុរបស់យើង។ សម្រាប់ក្មេងស្រីដែលមានអាយុចាប់ពី ៩ ឆ្នាំ ឡើងទៅគឺអាចនាំទៅចាក់វ៉ាក់សាំងប្រភេទនេះបាន ដើម្បីការពារមិនឲ្យកើតជំងឺមហារីកមាត់ស្បូន។ ក្មេងស្រីដែលមិនទាន់ឆ្លងកាត់ការរួមភេទប្រសិទ្ធិភាពថ្នាំសឹងតែ ១០០ ភាគរយ ហើយវ៉ាក់សាំងការពារជំងឺមហារីកមាត់ស្បូន និងជំងឺសិរមាន់អាចចាក់បានទាំងក្មេងប្រុស ព្រោះដើម្បីការពារការចម្លងពីបុរសទៅស្រ្តី។ ចុចអាន៖ ចុចអាន៖	2021-03-25T23:26:00+07:00	kampucheathmey.com	https://www.kampucheathmey.com/health/89348
66e7aa40-23ab-40ab-8315-3e415b45dd91	ថ្ងៃស្អែកវ៉ាក់សាំងស៊ីណូវ៉ាក់ ១.៥លានដូស នឹងមកដល់កម្ពុជា ដែលជាក្តីសង្ឃឹមបន្ថែមសម្រាប់យកឈ្នះ លើវិបត្តិជំងឺកូវីដ១៩	វ៉ាក់សាំងកូវីដ១៩ ស៊ីណូវ៉ាក់ (Sinovac) របស់ចិន ប្រមាណជា ១.៥លានដូសនឹងមកដល់ប្រទេសកម្ពុជានៅព្រឹកថ្ងៃសុក្រ ទី២៦ ខែមីនា ឆ្នាំ២០២១ស្អែកនេះ។ វ៉ាក់សាំងស៊ីណូវ៉ាក់នេះ គឺជាការបញ្ជាទិញរបស់រាជរដ្ឋាភិបាលកម្ពុជា ដើម្បីបង្កើនការចាក់ជូនប្រជាពលរដ្ឋក្នុងបេសកកម្មប្រយុទ្ធប្រឆាំងជំងឺកូវីដ១៩។ លោក វង្សី វិស្សុត រដ្ឋមន្ត្រីប្រតិភូអមនាយករដ្ឋមន្ត្រី និងជារដ្ឋលេខាធិការប្រចាំការ នៃក្រសួងសេដ្ឋកិច្ច និងហិរញ្ញវត្ថុ នឹងតំណាងសម្តេចតេជោ ហ៊ុន សែន នាយករដ្ឋមន្ត្រីកម្ពុជា អញ្ជើញទទួលវ៉ាក់សាំងនេះ ខណៈភាគីចិនតំណាងដោយលោក វ៉ាង វិនធាន ឯកអគ្គរដ្ឋទូតចិនប្រចាំនៅកម្ពុជា អញ្ជើញប្រគល់វ៉ាក់សាំង។ ពិធីទទួល និងប្រគល់ នឹងធ្វើឡើងនៅអាកាសយានដ្ឋានអន្តរជាតិភ្នំពេញ។ ចាប់តាំងពីថ្ងៃទី២០ ខែកុម្ភៈ ឆ្នាំ២០២០ ដល់ថ្ងៃទី២៥ ខែមីនា ឆ្នាំ២០២១ កម្ពុជា បានរកឃើញអ្នកកើតជំងឺកូវីដ១៩ សរុប១,៨៧២នាក់ ក្នុងនោះអ្នកជាសះស្បើយចំនួន ១,០៥៦នាក់ និងអ្នកកំពុងសម្រាកព្យាបាលជំងឺចំនួន ៨០៩នាក់។ បច្ចុប្បន្នកម្ពុជាកំពុងធ្វើសកម្មភាពយ៉ាងស្វិតស្វាញប្រយុទ្ធប្រឆាំងនឹងជំងឺកូវីដ១៩ ក្នុងសហគមន៍ដែលឱ្យឈ្មោះថា «ព្រឹត្តិការណ៍សហគមន៍២០កុម្ភៈ»។ ព្រឹត្តិការណ៍សហគមន៍២០កុម្ភៈ ដែលមានរយៈពេលជាង ១ខែនេះ មានមនុស្សឆ្លងជំងឺកូវីដ១៩ រហូតដល់ទៅ ១,៣៤៨នាក់។ ក្នុងនោះអ្នកជំងឺ ៧នាក់បានស្លាប់បាត់បង់ជីវិតដោយសារតែការធ្វើទុក្ខនៃមេរោគកូវីដ១៩ ដោយឡែកអ្នកជំងឺកូវីដ១៩ ចំនួន ២នាក់ផ្សេងទៀត បានស្លាប់ផងដែរ តែដោយសារអាការៈនៃការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺ។ មកដល់ពេលបច្ចុប្បន្នកម្ពុជា ក៏ដូចជាប្រទេសនៅលើពិភពលោកផងដែរ ក្រៅតែពីការប្រយុទ្ធប្រឆាំងនឹងជំងឺកូវីដ១៩ ដោយប្រើវិធានសុខាភិបាលទប់ស្កាត់កុំឱ្យឆ្លងហើយនោះ វ៉ាក់សាំងប្រយុទ្ធប្រឆាំងកូវីដ១៩ គឺជាក្តីសង្ឃឹមមួយសម្រាប់ធ្វើឱ្យការរស់នៅរបស់ប្រជាពលរដ្ឋ ដំណើការសង្គម និងសេដ្ឋកិច្ច អាចមានភាពល្អប្រសើរឡើងវិញ។ កម្ពុជា ក៏ដូចជាប្រទេសលើពិភពលោកដែរ គឺបានប្រឹងប្រែងយ៉ាងខ្លាំងក្នុងការស្វះស្វែងរកវ៉ាក់សាំងកូវីដ១៩ មកចាក់ជូនប្រជាពលរដ្ឋ។ កម្ពុជា បានទទួលវ៉ាក់សាំងកូវីដ១៩ ចំនួន២លើករួចមកហើយ ស្មើនឹង ៩២ម៉ឺន៤ពាន់ដូស។ ក្នុងនោះ៦០ម៉ឺនដូស ជាវ៉ាក់សាំងស៊ីណូហ្វាម ជំនួយរបស់រដ្ឋាភិបាលចិន និង ៣២ម៉ឺន ៤ពាន់ដូស ជាជំនួយរបស់ខូវ៉ាក់ តាមរយៈអង្គការសុខភាពពិភពលោក។ តាមរយៈវ៉ាក់សាំងទាំងនេះ កម្ពុជាកំពុងធ្វើសកម្មភាពយ៉ាងសកម្មចាក់ជូនមន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋជាមុខសញ្ញាបានកំណត់។ គិតត្រឹមថ្ងៃទី២៤ ខែមីនា កម្ពុជាចាក់វ៉ាក់សាំងជូនប្រជាពលរដ្ឋបានសរុបជាង ៣៤ម៉ឺននាក់ហើយ។ កម្ពុជាមានគម្រោងចាក់ប្រជាពលរដ្ឋឱ្យបានរហូតដល់ជាង ១០លាននាក់។ ដើម្បីសម្រេចផែនការនេះ កម្ពុជាបានដាក់ចេញផែនការ និងកំពុងស្វះស្វែងរកវ៉ាក់សាំងជាបន្តបន្ទាប់ទៀតតាមរយៈប្រទេសជាមិត្ត និងតាមរយៈយន្តការខូវ៉ាក់។ តាមការគ្រោងទុកវ៉ាក់សាំងស៊ីណូហ្វាមដែលជាជំនួយរបស់រដ្ឋាភិបាលចិន ប្រមាណជា ៧០ម៉ឺនដូសទៀត (៣០ម៉ឺនដូសសម្រាប់ក្រសួងការពារជាតិ និង៤០ម៉ឺនដូស សម្រាប់ក្រសួងសុខាភិបាល) នឹងមកដល់កម្ពុជានាពេលខាងមុខនេះ។ តាមរយៈវត្តមានវ៉ាក់សាំងជាបន្តបន្ទាប់នេះ គេរំពឹងថា នឹងធ្វើឱ្យពលរដ្ឋកម្ពុជាទទួលវ៉ាក់សាំង ដើម្បីការពារជំងឺកូវីដ១៩ បន្ថែមមួយកម្រិតទៀត ហើយក៏រំពឹងថា នឹងរួមចំណែកធ្វើឱ្យកម្ពុជាទទួលបានជោគជ័យលើការប្រយុទ្ធប្រឆាំងនឹងជំងឺកូវីដ១៩៕	2021-03-25T23:20:00+07:00	freshnewsasia.com	https://m.freshnewsasia.com/index.php/en/localnews/190825-2021-03-25-09-20-41.html
b86f3b37-e1b9-4f46-92ff-213a4c5d4b69	គួរចៀសវាងអាហារ ៥ ប្រភេទនេះដាច់ខាត បើចង់ឲ្យវ៉ាក់សាំងមានប្រសិទ្ធភាពខ្លាំងក្រោយចាក់ហើយ	យោងតាមការស្រាវជ្រាវមួយដែលធ្វើឡើងដោយអ្នកស្រាវជ្រាវមកពីសាកលវិទ្យាល័យរដ្ឋ អូហៃអូ និយាយថា របបអាហារដើរតួនាទីយ៉ាងសំខាន់លើរាងកាយ ជាពិសេសគឺកំឡុងពេលចាក់វ៉ាក់សាំងការពារជំងឺ SARS-CoV-2 យើងគួរតែប្រាកដថា អារម្មណ៍និងរាងកាយមានសុខភាពល្អ ។ ដូច្នេះត្រូវទទួលទានអាហារដែលពោរពេញទៅដោយជាតិសរសៃនិងផឹកទឹកឲ្យបានច្រើនជារៀងរាល់ថ្ងៃ ហើយចៀសវាងអាហារខាងក្រោមនេះ៖ អ្នកវិទ្យាសាស្ត្រស្រាវជ្រាវនៅសាលាសុខភាព Harvard T.H. Chan លោក Vasanti S. Malik បានប្រាប់ The New York Times ថាការទទួលទានភេសជ្ជៈផ្អែមៗមិនមានអត្ថប្រយោជន៍ចំពោះសុខភាពទេ ជាពិសេសគឺសម្រាប់អ្នកចាក់វ៉ាក់សាំង។ ក្នុងករណីផ្សេងទៀតអាចធ្វើឲ្យឡើងទម្ងន់ ទឹកនោមផ្អែម ពុកធ្មេញ ខ្លាញ់លើស ឈឺសន្លាក់ បញ្ហាសុខភាពតម្រងនោម ហានិភ័យនៃជំងឺបេះដូងកាន់តែច្រើន កូលេស្តេរ៉ុលខ្ពស់ សុខភាពពោះវៀនខ្សោយ បញ្ហាអរម៉ូន ជាពិសេសអាចឈានទៅរកការបាត់បង់ជាតិទឹក ហើមពោះនិងបង្កើនហានិភ័យនៃការស្លាប់ផងដែរ។ លោកស្រី Torey Armul អ្នកនាំពាក្យនៃបណ្ឌិត្យសភាអាហាររូបត្ថម្ភនិងរបបអាហារវិទ្យា (AND) និយាយថា “ អាហារដែលកែច្នៃច្រើនតែធ្វើពីគ្រឿងផ្សំច្រើន ដូចជាម្សៅនិងស្ករពណ៌សរួមទាំងខ្លាញ់មិនល្អ ហើយដាក់សារធាតុបន្ថែមដែលបង្កើនកម្រិតជាតិខ្លាញ់សូដ្យូមនិងស្ករដើម្បីរក្សាទុកបានយូរ ” ។ អាហារអស់នោះត្រូវបានផ្លាស់ប្ដូរពីទម្រង់ធម្មជាតិរបស់វា ដោយសារការកែច្នៃចេញពីរោងចក្រ និងត្រូវបានគេដឹងថាជួយជំរុញដល់ភាពធាត់ ដែលអាចជះឥទ្ធិពលដល់របៀបដែលរាងកាយឆ្លើយតបចំពោះវ៉ាក់សាំងកូវីដ ។ លោក Chris Fernandez នាយកប្រតិបត្តិនៃសុខភាពស្ត្រីនិយាយថា ការទទួលទានភេសជ្ជៈប៉ូវកម្លាំងក្រោយចាក់វ៉ាក់សាំង អាចមានប្រសិទ្ធតិចតួចបំផុតក្នុងការការពារនិងទប់ស្កាត់ពីជំងឺកូវីដ។ ភេសជ្ជៈប៉ូវកម្លាំងត្រូវបានចម្រាញចេញពីសារធាតុរំញោច ដូចជាកាហ្វេអ៊ីននិង Ephedrine ដែលមានផ្ទុកលើសក្រពេញ Adrenal ជាមួយកម្រិតជាតិស្ករសិប្បនិម្មិតរួមទាំងពណ៌ក្លិននិងរសជាតិ ធ្វើឲ្យយើងកាន់តែចង់ទទួលទាន។ ពពួកអាហារ Fast food ត្រូវបានកែច្នៃខ្ពស់និងពោរពេញទៅដោយជាតិស្ករខ្លាញ់និងអំបិលបន្ថែម ដែលមានដូចជា ប៊ឺហ្គឺ ភីហ្សា សុំាងវិច ភ្លៅមាន់បំពង ដំឡូងបារាំងបំពងដែលទទួលទានហើយបង្កជាផលប៉ះពាល់ដល់សុខភាពជាខ្លាំង បើសិនយើងបានចាក់ថ្នាំការពារទៀត រឹតតែអាក្រក់ចំពោះសុខភាព។ គ្រឿងផ្សំទាំងអស់ដែលនៅក្នុងអាហារនោះ Fast Food នោះនឹងបង្អាក់រាល់សកម្មភាពទាំងនោះចោល។ នៅក្នុងការសិក្សាឆ្នាំ ២០១៨ ការផ្សារភ្ជាប់អ្នកផឹកគ្រឿងស្រវឹងច្រើនជាមួយនឹងការឆាប់ស្លាប់ដែលត្រូវបានបោះពុម្ពផ្សាយនៅក្នុងទស្សនាវដ្ដី The Lancet អ្នកនិពន្ធបានកត់សម្គាល់ថា “លទ្ធផលរបស់យើងបង្ហាញថា កម្រិតនៃការផឹកដែលមានសុវត្ថិភាពបំផុតគឺគ្មានទេ” ។ ផលប៉ះពាល់ដ៏គ្រោះថ្នាក់នៃការផឹកគ្រឿងស្រវឹងរាល់ថ្ងៃគឺរាប់បញ្ចូលទាំងការឡើងទម្ងន់ ក៏ដូចជាហានិភ័យខ្ពស់នៃជំងឺបេះដូង ហានិភ័យខ្ពស់នៃភាពគ្មានកូន ជំងឺពុកឆ្អឹង ខូចថ្លើម។ បើទោះជាយើងផឹកក្នុងកម្រិតមធ្យមក៏ដោយ ត្រូវប្រាកដថាយើងបានជៀសវាងភេសជ្ជៈមានជាតិអាល់កុលបង្កគ្រោះថ្នាក់បំផុតសម្រាប់រាងកាយ៕	2021-03-25T23:03:00+07:00	kampucheathmey.com	https://www.kampucheathmey.com/health/89311
629ccf52-f863-42a4-aa1b-be34b9a08d8c	ស្ត្រីអាយុ៤០ទៅ៥០ឆ្នាំទំនងមានបញ្ហាយូរទៀត ក្រោយព្យាបាលកូវីដ-១៩ជាហើយ, ការសិក្សាបង្ហាញ	ស្ត្រីអាយុខ្ទង់៤០ និង៥០ឆ្នាំទំនងជាបន្តមានបញ្ហាខ្ពស់នៃអាការៈធ្វើទុក្ខរយៈពេលវែងទៀត បន្ទាប់ពីចាកចេញពីមន្ទីរពេទ្យ ក្រោយពេលព្យាបាលកូវីដ-១៩រួច ដែលការធ្វើទុក្ខអាចច្រើនខែដូចជាអស់កម្លាំង ពិបាកដកដង្ហើម និងភ្លេចភ្លាំងជាដើម។ នេះបើតាមការសិក្សាពីររបស់ចក្រភពអង់គ្លេសដែលបានរកឃើញនៅថ្ងៃពុធ ម្សិលមិញ។ ការសិក្សាទី១បានរកឃើញថា រយៈពេល៥ខែ បន្ទាប់ពីចាកចេញពីមន្ទីរពេទ្យ អ្នកជំងឺកូវីដ-១៩ ដែលជាស្ត្រីវ័យកណ្តាល ស្បែកស និងមានបញ្ហាសុខភាពផ្សេងៗដូចជាទឹកនោមផ្អែម ជំងឺសួត ឬជំងឺបេះដូង ទំនងជាមានបញ្ហាច្រើនទៀតដោយសារកូវីដ-១៩។ លោក Chris Brightling សាស្ត្រាចារ្យផ្នែកវេជ្ជសាស្ត្រផ្លូវដង្ហើមនៅសកលវិទ្យាល័យ Leicester University ដែលសហសិក្សាឈ្មោះ PHOSP-COVID បាននិយាយថា ៖«ការសិក្សារបស់យើងរកឃើញថា អ្នកដែលមានបញ្ហាធ្ងន់ធ្ងរច្រើនជាស្ត្រីស្បែកសដែលមានអាយុចន្លោះពី៤០ឆ្នាំ ទៅ៦០ឆ្នាំ ដែលមានបញ្ហាសុខភាពរយៈពេលវែងយ៉ាងហោចណាស់២ប្រភេទ»។ ការសិក្សាទី២ធ្វើឡើងដោយ International Severe Acute Respiratory និង emerging Infections Consortium (ISARIC) បានរកឃើញថា ស្ត្រីអាយុក្រោម៥០ឆ្នាំមានបញ្ហាសុខភាពអាក្រក់រយៈពេលយូរជាងបុរស និងជាងអ្នកចូលរួមសិក្សាវ័យច្រើនជាង បើទោះជាពួកគេមិនមានបញ្ហាសុខភាពក៏ដោយ។ អ្នកស្រាវជ្រាវនៅសកលវិទ្យាល័យ Edinburgh University សហការសិក្សាជាមួយ ISARIC លោក Tom Drake បាននិយាយថា ៖«វាកាន់តែច្បាស់ថា កូវីដ-១៩ នៅតែបន្តមានផលលំបាកខ្លាំងសម្រាប់អ្នករស់រានពីជំងឺនេះ»។ ការសិក្សា ISARIC ដែលបានធ្វើលើអ្នកជំងឺ៣២៧នាក់បានរកឃើញថា ស្ត្រីអាយុក្រោម៥០ឆ្នាំគឺហាក់ដូចជាមានអាការៈអស់កម្លាំងពីរដង មានបញ្ហាផ្លូវដង្ហើម៧ដង ហើយក៏ទំនងជាមានបញ្ហាដល់ការចងចាំ ចលភាព និងការទំនាក់ទំនង។ ការសិក្សារបស់ PHOSP បានវិភាគលើអ្នកជំងឺប្រុស និងស្រីចំនួន១០៧៧នាក់ដែលបានចេញពីមន្ទីរពេទ្យនៅចក្រភពអង់គ្លេសចន្លោះពីខែមីនាដល់ខែវិច្ឆិកា ឆ្នាំ២០២០ បន្ទាប់ពីព្យាបាលជំងឺកូវីដ-១៩។ ភាគច្រើននៃអ្នកជំងឺត្រូវបានរកឃើញថា នៅតែមានសញ្ញាជាប់លាប់ច្រើន បន្ទាប់ពីចេញពីមន្ទីរពេទ្យ៥ខែហើយ ដែលរោគសញ្ញាស្រដៀងៗគ្នាគឺឈឺចាប់សាច់ដុំ ឈឺសន្លាក់ដៃជើង អស់កម្លាំង ចុះខ្សោយ ពិបាកដកដង្ហើម និងភ្លេចភ្លាំង។ ជាងមួយភាគបួនមានអ្វីដែលវេជ្ជបណ្ឌិតបាននិយាយថា មានរោគសញ្ញាថបបារម្ភ និងធ្លាក់ទឹកចិត្ត ក្នុងរយៈពេល៥ខែ ហើយ១២%មានរោគសញ្ញានៃជំងឺស្ត្រេសក្រោយការប៉ះទង្គិចផ្លូវចិត្ត (PTSD)។ សាស្ត្រាចារ្យ និងអ្នកឯកទេសផ្លូវដង្ហើមនៅសកលវិទ្យាល័យ Leicester University សហការសិក្សាជាមួយ PHOSP អ្នកស្រី Louise Wain និយាយថា ភាពខុសគ្នានៅក្នុងប្រតិកម្មភាពស៊ាំរបស់បុរស និងស្ត្រី ប្រហែលជាអាចពន្យល់បានថា ហេតុអ្វីបានជារោគសញ្ញាក្រោយពេលព្យាបាលកូវីដ-១៩ កើតមានជាទូទៅចំពោះស្ត្រីច្រើនជាង។ អ្នកស្រីបាននិយាយថា ៖«យើងដឹងថា ស្វ័យភាពដែលរាងកាយមានប្រតិកម្មភាពស៊ាំទៅនឹងកោសិកា និងសរីរាង្គល្អដែលវាច្រើនកើតលើស្ត្រីវ័យកណ្តាល» ប៉ុន្តែ«ត្រូវការស៊ើបអង្កេតបន្ថែមទៀតដើម្បីស្វែងយល់ឲ្យកាន់តែពេញលេញនូវដំណើរការដែលពាក់ព័ន្ធ»៕ ប្រែសម្រួល៖ វីរបុត្រ ប្រភព៖	2021-03-25T22:49:00+07:00	kampucheathmey.com	https://www.kampucheathmey.com/global-news/88757
23fb5511-195b-4500-bc18-fd337a72e7fa	កម្ពុជាពិភាក្សាជាមួយធនាគារពិភពលោក អំពីភាពជាដៃគូក្នុងការប្រយុទ្ធនឹងជំងឺកូវីដ-១៩ និងការស្តារសេដ្ឋកិច្ចឡើងវិញ	លោក វង្សី វិស្សុត រដ្ឋមន្រ្តីប្រតិភូអមនាយករដ្ឋមន្ត្រី និងជារដ្ឋលេខាធិការប្រចាំការនៃក្រសួងសេដ្ឋកិច្ច និងហិរញ្ញវត្ថុ បានថ្លែងស្នើទៅកាន់ធនាគារពិភពលោក ចំនួន៣ចំណុច ដើម្បីពិនិត្យពិចារណាលើទិដ្ឋភាពសំខាន់ សម្រាប់ជាមូលដ្ឋាននៃការរៀបចំផែនការ និងទិសដៅកិច្ចសហប្រតិបត្តិការទៅមុខជាមួយកម្ពុជា ពេលកំពុងជួបវិបត្តិកូវីដ-១៩ ព្រមទាំងកំពុងរៀបចំខ្លួន ក្នុងការស្តារសេដ្ឋកិច្ច និងសង្គមឡើងវិញក្រោយវិបត្តិនេះ។ ការស្នើដូចនេះ បានលើកឡើងនៅយប់ថ្ងៃទី២៤ ខែមីនា ឆ្នាំ២០២១ ក្នុងឱកាសទទួលជួបពិភាក្សាការងារជាមួយ លោកស្រី វិចតូរីយ៉ា ខ្វាខ្វា (Victoria Kwakwa) អនុប្រធានធនាគារពិភពលោក (WB) តាមប្រព័ន្ធវីដេអូ តាមប្រព័ន្ធវីដេអូ ដើម្បីពិភាក្សាអំពីវឌ្ឍនភាព និងកិច្ចខិតខំប្រឹងប្រែងរបស់រាជរដ្ឋាភិបាល ក្នុងការឆ្លើយតប ទៅនឹងជំងឺកូវីដ-១៩, ផែនការស្តារសេដ្ឋកិច្ចឡើងវិញ, វឌ្ឍនភាព និងទិសដៅនៃកិច្ចសហប្រតិបត្តិការ នៃភាពជាដៃគូ រវាងរាជរដ្ឋាភិបាលកម្ពុជា និងធនាគារពិភពលោក។ លោក វង្សី វិស្សុត បានស្នើសុំឱ្យធនាគារពិភពលោក ៣ចំណុចរួមមាន៖ ពិនិត្យ និងពិចារណាកែសម្រួលឡើងវិញ លើលក្ខខណ្ឌឥណទាន ដើម្បីឱ្យកម្ពុជា មានលទ្ធភាពទទួលបាននូវហិរញ្ញប្បទាន ដែលមានកម្រិតសម្បទានខ្ពស់, កៀរគរហិរញ្ញប្បទានឥតសំណងឱ្យដល់កម្ពុជា ធ្វើយ៉ាងណាឱ្យធាតុអំណោយ (Grant Element) របស់គម្រោងនីមួយៗ ឆ្លើយតបទៅនឹងយុទ្ធសាស្ត្រ នៃការគ្រប់គ្រងបំណុលរបស់រាជរដ្ឋាភិបាល បង្កើនគុណភាពនៃគម្រោងវិនិយោគហិញ្ញប្បទាន ដោយធនាគារពិភពលោក ឱ្យកាន់តែប្រសើរ និងកាន់តែឆ្លើយតបជាងបច្ចុប្បន្ន។ លោក វង្សី វិស្សុត ក៏បានប្រាប់លោកស្រី វិចតូរីយ៉ា ខ្វាខ្វា ឱ្យដឹងដែរថា នៅចំពោះមុខនៃវិបត្តិជំងឺកូវីដ១៩ ដែលមិនធ្លាប់មានពីមុនមកនេះ រាជរដ្ឋាភិបាលកម្ពុជាបានផ្តោត លើអាទិភាព០៤ រួមមាន៖ ការប្រយុទ្ធប្រឆាំងទៅនឹងជំងឺកូវីដ-១៩ ដើម្បីទប់ស្កាត់ការឆ្លង និងការពារអាយុជីវិតរបស់ប្រជាជន, ការរក្សាលំនឹងជីវភាពប្រជាជនពិសេស សម្រាប់ប្រជាជនក្រីក្រក្រុមជនងាយរងគ្រោះ និងអ្នកបាត់បង់ការងារ, ការខិតខំជួយឱ្យអស់លទ្ធភាព ដើម្បីជួយឱ្យធុរកិច្ច និងអាជីវកម្មអាចរស់បាន និងរក្សាការងារ ពិសេសការរក្សា និងជំរុញសកម្មភាពសេដ្ឋកិច្ចក្នុងស្រុក, ការរក្សាឱ្យបាននូវសន្តិសុខសណ្តាប់ធ្នាប់សាធារណៈ ស្ថិរភាពសង្គម និងស្ថិរភាពសេដ្ឋកិច្ច និងហិរញ្ញវត្ថុ ។ នៅក្នុងក្របខណ្ឌនេះ រាជរដ្ឋាភិបាលក៏បានដាក់ចេញនូវវិធានការជាបន្តបន្ទាប់០៧ជុំ រួចហើយ តាមរយៈការអនុគ្រោះពន្ធ និងការលើកលែងពន្ធ, ការអនុគ្រោះការ បង់ប្រាក់វិភាគទាន ធានារ៉ាប់រង របបហានិភ័យការងារ និងការថែទាំសុខភាព និងការពន្យារការបង់កាតព្វកិច្ចរបបសន្តិសុខសង្គម, ការបង្កើតឧបករណ៍ ហិរញ្ញប្បទានបន្ថែម, ការឧបត្ថម្ភជាសាច់ប្រាក់ជូនគ្រួសារក្រីក្រ និងងាយរងគ្រោះ, កម្មវិធីសាច់ប្រាក់ពលកម្ម និងការផ្តល់ប្រាក់ឧបត្ថម្ភជូនកម្មករ-និយោជិត និងការរៀបចំវគ្គបណ្តុះបណ្តាល ដល់កម្មករ-និយោជិត ទាំងជំនាញទន់ និងជំនាញបច្ចេកទេស ព្រមទាំងវិធានការផ្សេងៗទៀត គួបផ្សំនឹងវិធានការ រូបិយវត្ថុ ដែលដាក់ចេញដោយធនាគារជាតិនៃកម្ពុជា ដូចជាការកែសម្រួលលក្ខខណ្ឌឥណទាន និងការបង្កើនសន្ទនីយភាព នៅលើទីផ្សារជាដើម។ លោកបានបន្តថា ក្រៅពីការអនុវត្តនូវកម្មវិធីសាច់ប្រាក់ពលកម្ម ដែលបានជួយស្រូបយកកម្លាំងពលកម្មដែលបាត់បង់ការងារ និងវិលត្រឡប់ពីបរទេស និងបានជួយបង្កើត នូវសមិទ្ធផលសង្គម-សេដ្ឋកិច្ចនៅតាមជនបទ, រាជរដ្ឋាភិបាលក៏បានអនុវត្តប្រកបដោយភាពជោគជ័យ នូវកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ-១៩ ។ គិតមកទល់នឹងពេលនេះរាជរដ្ឋាភិបាលបានបញ្ចេញទឹកប្រាក់សរុប ប្រមាណជាង ២៦០លានដុល្លារអាមេរិក តាមប្រព័ន្ធធនាគារ ដោយមានប្រជាពលរដ្ឋជាអ្នកទទួលផលប្រមាណជាង ២.៧លាននាក់។ ជំរុញសេដ្ឋកិច្ចឱ្យស្ថិតនៅលើគន្លងនៃកំណើនឡើងវិញ ដោយត្រូវជំរុញការបង្កើនសកម្មភាពសេដ្ឋកិច្ច ជាពិសេសធុរកិច្ចថ្មីៗ និងសហគ្រាសធុនតូច និងមធ្យម ដែលត្រូវបានចាត់ទុកជាប្រភពដ៏មានសក្តានុពល ក្នុងការបង្កើតការងារសម្រាប់ប្រជាជន និងអាចស្រូបយកកម្លាំងពលកម្មបានច្រើន។ ទន្ទឹមនេះត្រូវបន្តធ្វើកែទម្រង់ រចនាសម្ព័ន្ធដើម្បីលើកកម្ពស់ភាពប្រកួតប្រជែងរបស់កម្ពុជា និងធ្វើពិពិធកម្មសេដ្ឋកិច្ច។ បន្តគាំទ្រដល់ការអនុវត្តកម្មវិធីគាំពារសង្គមឱ្យកាន់តែរឹងមាំ និងអាចធន់ទ្រាំទប់ទល់ទៅនឹងរាល់វិបត្តិនានា ដើម្បីគាំពារប្រជាជនក្រីក្រ, ជនងាយរងគ្រោះ, អ្នកគ្មានការងារធ្វើអាចរស់នៅបានសមរម្យក្នុង ពេលមានវិបត្តិ និងរំដោះខ្លួនចេញពីភាពក្រីក្រនៅក្រោយវិបត្តិ ជំរុញការអភិវឌ្ឍធនធានមនុស្ស តាមរយៈការអប់រំ បច្ចេកទេស និងជំនាញបណ្តុះបណ្តាលវិជ្ជាជីវៈផ្សេងៗ ពង្រឹងអភិបាលកិច្ចស្ថាប័ន សាធារណៈឱ្យកាន់តែរឹងមាំ ឆ្លាតវៃ ស្អាតស្អំ លើកកម្ពស់គុណភាពនៃការវិនិយោគ និងហេដ្ឋារចនាសម្ព័ន្ធសាធារណៈ ប្រកបដោយភាពធន់ទ្រាំ នឹងបម្រែបម្រួលបរិស្ថាន ដើម្បីគាំទ្រកំណើនសេដ្ឋកិច្ច ដោយចីរភាព ដែលមានការចូលរួមពីរាជរដ្ឋាភិបាល វិស័យឯកជន និងដៃគូអភិវឌ្ឍន៍នានា។ ជាការឆ្លើយតបលោកស្រី វិចតូរីយ៉ា ខ្វាខ្វា ក៏បានអបអរសាទរ និងវាយតម្លៃខ្ពស់ចំពោះកិច្ចខិតខំប្រឹងប្រែង និងជោគជ័យរបស់រាជរដ្ឋាភិបាលកម្ពុជា ក្នុងការប្រយុទ្ធប្រឆាំង នឹងជំងឺកូវីដ-១៩ ពិសេសការអនុវត្តកម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ ដែលអាចចងក្រងទុកជាឯកសារ និងចែករំលែកជាបទពិសោធន៍ ជូនទៅបណ្តាប្រទេសនានា។ លោកស្រី វិចតូរីយ៉ា ខ្វាខ្វា បានបន្ថែមថា ឆ្លើយតបទៅនឹងសំណើខាងលើ ធនាគារពិភពលោក នឹងធ្វើការជិតស្និទ្ធជាមួយភាគីពាក់ព័ន្ធផ្សេងទៀត ដើម្បីរកចម្លើយ ដ៏សមស្របណាមួយសម្រាប់កម្ពុជា ក្រោមក្របខណ្ឌនៃកិច្ចសហប្រតិបត្តិការ ក្នុងភាពជាដៃគូរឹងមាំ៕	2021-03-25T22:42:00+07:00	freshnewsasia.com	https://m.freshnewsasia.com/index.php/en/localnews/190818-2021-03-25-08-42-55.html
17f2f1aa-272f-4dc2-b926-a39c32e4a941	អាណិតណាស់! លោកយាយអាយុ ៧៩ឆ្នាំ ឆ្លងកូវីដ១៩ ស្របពេលកំពុង មានជំងឺប្រចាំកាយធ្ងន់ធ្ងរ	តាមរយៈបណ្ដាញសង្គមហ្វេសប៊ុក នៅថ្ងៃទី២៥ មីនានេះ លោក ម៉េង វិមានតារា បានឲ្យដឹងថា មន្ទីរសុខាភិបាលរាជធានីភ្នំពេញ៩១១ បានចុះយកអ្នកវិជ្ជមានជំងឺកូវីដ១៩ចំនួន ២នាក់ (ក្នុងនោះស្ត្រីអាយុ ៤១ឆ្នាំម្នាក់ និងក្មេងប្រុសអាយុ ១២ឆ្នាំម្នាក់) ស្នាក់នៅផ្ទះលេខ១១ ផ្លូវ៦៩BT ភូមិត្នោតជ្រុំ២ សង្កាត់បឹងទំពន់ទី២ ។ ចំណែកឪពុក និងងកូនប្រុស គ្រូពេទ្យបានយកសំណាករួច ឲ្យបន្តធ្វើចក្តាឡីស័កនៅផ្ទះតែម្តង ដើម្បីរងចាំលទ្ធផល ។ លោកអធិការបន្តថា ចំណុចអាគារ ហុក អាន ផ្លូវ៣៧១ ភូមិទ្រា សង្កាត់ស្ទឹងមានជ័យទី១ ក្រុមគ្រូពេទ្យបង្អែកច្បាអំពៅ បានមកយកអ្នកវិជ្ជមានកូវិ១៩ ភេទស្រី អាយុ២៧ឆ្នាំ ស្នាក់នៅបន្ទប់លេខ២២៥ ជាន់ទី១ ។ លោកអធិការបញ្ជាក់ថា ដោយឡែកលោកយាយ អាយុ៧៩ឆ្នាំ ដែលវិជ្ជមានកូវីដ១៩ ស្នាក់នៅចំណុចផ្ទះលេខ1NZ ផ្លូវលេខ៣ ភូមិដំណាក់ធំ៥ សង្កាត់ស្ទឹងមានជ័យទី៣ ខណ្ឌមានជ័យ ត្រូវបានក្រុមគ្រូពេទ្យបង្អែកច្បាអំពៅ មកទទួលយកទៅព្យាបាល ។ លោកគូសបញ្ជាក់ថា អ្នកជំងឺទាំង ៤នាក់ខាងលើ ត្រូវបានយកទៅសម្រាកព្យាបាល នៅសណ្ឋាគារ The Great Duke ។ ហើយចំពោះទីតាំងខាងលើ ក៏ត្រូវហ៊ុព័ទ្ធជាបណ្តោះអាសន្នផងដែរ ៕	2021-03-25T22:33:00+07:00	dap-news.com	https://dap-news.com/national/2021/03/25/129832/
3d9c8a23-2e24-4b93-bdec-18c8049eddad	ក្រសួងសង្គមកិច្ច បង្ហាញលទ្ធផលការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ អំឡុងពេលប្រយុទ្ធនឹងជំងឺកូវីដ១៩ សម្រាប់ជុំទី៤ លើកទី២	ក្រសួងសង្គមកិច្ច អតីតយុទ្ធជន និងយុវនីតិសម្បទា នៅថ្ងៃទី២៥ ខែមីនា ឆ្នាំ២០២១នេះ បានចេញសេចក្តីជូនដំណឹងស្តីពី លទ្ធផលនៃការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ១៩ សម្រាប់ជុំទី៤ លើកទី២។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕	2021-03-25T21:56:00+07:00	freshnewsasia.com	https://m.freshnewsasia.com/index.php/en/localnews/190811-2021-03-25-07-56-40.html
b2651c4c-9e2c-4c61-b9b8-61c5aeb771b2	វត្តទួលមេត្រី ក្នុងខេត្តកំពង់ឆ្នាំង ចូលរួមវាយជួង រគាំង ទូងស្គរ មួយថ្ងៃ៥ដង ជាសាររំលឹកពលរដ្ឋឱ្យចូលរួមប្រយុទ្ធទប់ស្កាត់ជំងឺកូវីដ១៩ (Video inside)	អនុវត្តតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា វត្តអារាមទូទាំងខេត្តកំពង់ឆ្នាំង បានចូលរួមវាយគង ជួង រគាំ ង ទូងស្គរ មួយថ្ងៃ៥ដង ជាសាររំលឹកពលដល់ពលរដ្ឋឱ្យចូលរួមប្រយុទ្ធ និងទប់ស្កាត់ជំងឺកូវីដ១៩។ ជាក់ស្តែងនាព្រឹកថ្ងៃទី២៥ ខែមីនា ឆ្នាំ២០២១ វេលាម៉ោង ៧៖៣០នាទី វត្តទួលមេត្រី ហៅ «វត្តអាឡែង» ដែលវត្តនេះស្ថិតនៅក្នុងភូមិអាឡែង ឃុំជ្រៃបាក់ ស្រុករលាប្អៀរ ខេត្តកំពង់ឆ្នាំង ព្រះសង្ឃគណៈកម្មាការអាចារ្យវត្តអាជ្ញាធរមូល ដ្ឋាន សមត្ថកិច្ច រួមទាំងប្រជាពលរដ្ឋ បានចូលរួមវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ ស្កាត់ ការរាលដាលនៃជំងឺកូវីដ-១៩ ក្នុងសហគមន៍ នៃព្រឹត្តិការណ៍ ២០កុម្ភៈ។ ព្រះសង្ឃព្រះនាម ទិល សារ៉ាន់ ព្រះគ្រូចៅអធិការវត្ត ទួលមេត្រី បានមានសង្ឃដីកាឲ្យអង្គភាពព័ត៌មាន Fresh News ដឹងថា ការអនុវត្តសកម្មភាពខាងលើ ធ្វើឡើងដោយយោងតាមអនុសាសន៍ណែនាំ របស់សម្ដេចតេជោ ហ៊ុន សែន និងយោងតាមសារាចរណែនាំ របស់ក្រសួងធម្មការ និងសាសនា ចុះថ្ងៃទី២៣ ខែមីនា ឆ្នាំ២០២ ១ ដែលបានណែនាំដល់គ្រប់វត្តអារាមទាំងអស់នៅទូទាំងប្រទេសឲ្យវាយគង ជួង រគាំង ទូងស្គរ ព្រមគ្នាមួយថ្ងៃ៥ ដង ជាសញ្ញាផ្សព្វផ្សាយព័ត៌មាន ដល់ប្រជាពុទ្ធបរិស័ទឲ្យបង្កើនការប្រុងប្រយ័ត្ន ដោយអនុវត្តវិធានការការពារ របស់រាជរដ្ឋាភិបាល និងតាមការណែនាំរបស់ក្រសួងសុខាភិ បាល ការវាយជួង រគាំង ទូងស្គរនេះ ត្រូវធ្វើឡើងរហូតចប់ព្រឹត្តិការណ៍ ២០កុម្ភៈ។ ដោយឡែកលោក សាំង សឿន អាជ្ញាធរភូមិអាឡែង ខណៈដែលលោកបានមកចូលរួមក្នុងវត្តទួលមេត្រី ដែរនោះ បានបង្ហាញការគាំទ្រពេញទំហឹងជាមួយរាជរដ្ឋាភិបាល ដែលបានណែនាំដល់បណ្ដាវត្ត នៅទូទាំងប្រទេសកម្ពុជា ឲ្យវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍ នៃព្រឹត្តិការណ៍២០កុម្ភៈ នាពេលនេះ។ លោកចាត់ទុកថា ជាការពញ្ញាក់អារម្មណ៍ប្រជាពលរដ្ឋឲ្យភ្ញាក់រលឹកឡើងបានមួយកម្រិតទៀត ក្នុងការចេះការពារខ្លួនឲ្យរួចផុតពីការឆ្លងជំងឺដ៏កាចសាហាវនេះផងដែរ។ សូមជម្រាបថា សម្តចតេជោ ហ៊ុន សែន បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំងទូងស្គរ មួយថ្ងៃ៥ដង ដើម្បីជាសាររំលឹកដល់ប្រជាពលរដ្ឋឱ្យចូល រួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងសហគមន៍។ ការណែនាំនេះ ត្រូវបានមន្ទីរធម្មការ និងសាសនាខេត្តកំពង់ឆ្នាំង ចេញសារាចរ ណែនាំដល់តាមបណ្តាវត្តអារ៉ាមទាំងអស់នៅក្នុងខេត្តកំពង់ឆ្នាំង ត្រូវអនុវត្តតាមការណែនាំខាងលើនេះដោយ វាយគង ជួង រគាំង ទូងស្គរនេះ ធ្វើឡើងនៅម៉ោង៥ព្រឹក, ម៉ោង ១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់។ ការណែនាំរបស់ប្រមុខរាជរដ្ឋាភិបាល ដល់វត្តអារាមនៅទូទាំងប្រទេសឲ្យចូលរួមអនុវត្តដូចខាងលើនេះ ដោយសារតែប្រទេសកម្ពុជា កំពុងជួបប្រទះករណីឆ្លងកូវីដ១៩ យ៉ាងធ្ងន់ធ្ងរមិនធ្លាប់មាន ជាព្រឹត្តិការណ៍សហគ មន៍២០កុម្ភៈ។ ហេតុនេះប្រជាពលរដ្ឋគ្រប់រូបត្រូវតែភ្ញាក់រលឹក នឹងអនុវត្តតាមសម្ដេចតេជោ នូវវិធាន «៣ការពារ និង៣កុំ» ឲ្យបានទាំងអស់គ្នា។ ៣ការពារមានន័យថា៖ ១, ពាក់ម៉ាស់ ២,លាងដៃ ៣,គម្លាតសុវត្ថិភាពសង្គម និងគម្លាតសុវត្ថិភាពបុគ្គល (ចាប់ពី១ម៉ែត្រកន្លះឡើងទៅ ឲ្យបានគ្រប់គ្នា នៅគ្រប់ទីកន្លែង និងអនុវត្តឲ្យ បានគ្រប់គ្នា)។ ចំណុច ៣ការពារនេះសំខាន់ខ្លាំងណាស់ ទើបអាចយកឈ្នះលើជំងឺកូវីដ១៩ បានដោយជោគជ័យ។ ចំណែកឯ ៣កុំ មានន័យថា៖ ១, កុំចូលទៅកន្លែងបិទជិត គ្មានខ្យល់ចេញចូល និងកុំប្រើម៉ាស៉ីនត្រជាក់ច្រើនពេក រកកន្លែងមានខ្យល់ចេញចូល ២, កុំទៅកន្លែងមនុស្សច្រើនកុះករ ៣, កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម៕	2021-03-25T21:22:00+07:00	freshnewsasia.com	https://m.freshnewsasia.com/index.php/en/localnews/190806-2021-03-25-07-22-29.html
cd9e939c-a3ed-4803-b617-f1ba568291d9	រកឃើញអ្នកឆ្លង ជំងឺកូវីដ១៩ ម្នាក់ទៀត នៅសង្កាត់ ស្ទឹងមានជ័យទី១	យោងតាមហ្វេសប៊ុក សាលាសង្កាត់ស្ទឹងមានជ័យ នៅថ្ងៃទី២៥ មីនានេះបានឲ្យដឹងថា នៅម៉ោង ៩៖៥០នាទី ព្រឹកថ្ងៃទី២៥ខែមីនា ឆ្នាំ២០២១ នៅចំណុចអាគារ ហុកអាន ផ្លូវ៣៧១ ភូមិទ្រា៣ សង្កាត់ស្ទឹងមានជ័យទី១ ខណ្ឌមានជ័យ រាជធានីភ្នំពេញ គណៈបញ្ជាការឯកភាព សង្កាត់ស្ទឹងមានជ័យទី១ សហការជាមួយក្រុមគ្រូពេទ្យបង្អែកច្បារអំពៅបានចុះយកអ្នកវិជ្ជមានកូវីដ១៩ ម្នាក់ឈ្មោះ ទៀង អូន អាយុ២៧ឆ្នាំ ស្នាក់នៅបន្ទប់លេខ២២៥ ជាន់ទី ១ នៃអាគារ ហុកអាន ។ បច្ចុប្បន្នទីតាំងនេះ ត្រូវបានបិទជាបណ្តោះអាសន្នផងដែរ ៕	2021-03-25T20:58:00+07:00	dap-news.com	https://dap-news.com/national/2021/03/25/129801/
f4a8526d-8551-45b2-bb41-b9c2ad419012	ហ្វ៊ុនស៊ិនប៉ិច ទទួលបានជំនួយវ៉ាក់សាំងបង្ការជំងឺកូវីដ១៩ ចំនួន៣ពាន់ដូសពីគណបក្សកុម្មុយនិស្តចិន (Video inside)	គណបក្សកុម្មុយនិស្តចិន បានសម្រេចបរិច្ចាគវ៉ាក់សាំងបង្ការជំងឺកូវីដ-១៩ ចំនួន ៣,០០០ដូស ជូនដល់គណបក្សហ៊្វុនស៊ិនប៉ិច នៅក្នុងប្រទេសកម្ពុជា។ នេះបើតាមសេចក្តីជូនដំណឹងរបស់ ស្ថានទូតចិនប្រចាំកម្ពុជា ដែលអង្គភាពព័ត៌មាន Fresh News ទទួលបាន នៅថ្ងៃទី២៥ ខែមីនា ឆ្នាំ២០២១នេះ។ សេចក្តីជូនដំណឹងរបស់ស្ថានទូតចិន បញ្ជាក់ដូច្នេះថា៖ ។ សេចក្តីជូនដំណឹងដដែល បានឱ្យដឹងថា ។ លោក ផាន់ សិទ្ធី អ្នកនាំពាក្យគណបក្សហ្វ៊ុនស៊ិនប៉ិច បានបញ្ជាក់ប្រាប់អង្គភាពព័ត៌មាន Fresh News នៅថ្ងៃទី២៥ ខែមីនានេះថា ការសម្រេចផ្តល់ជំនួយជាវ៉ាក់សាំងការពារជំងឺកូវីដ-១៩ មកគណបក្សហ្វ៊ុនស៊ិនប៉ិច នាពេលនេះ គឺដើម្បីបន្តលើកកម្ពស់ចំណងមិត្តភាព កិច្ចសហប្រតិបត្តិការរវាងគណបក្សកុម្មុយនិស្តចិន និងគណបក្សហ្វ៊ុនស៊ិនប៉ិច ព្រមទាំងគណបក្សប្រជាជនកម្ពុជា។ អ្នកនាំពាក្យរូបនេះ បានបន្តថា សម្រាប់វ៉ាក់សាំងការពារជំងឺកូវីដ-១៩នេះ នឹងមកដល់កម្ពុជា ជាមួយវ៉ាក់សាំងដែលរដ្ឋាភិបាលចិន ផ្តល់ដល់រដ្ឋាភិបាលកម្ពុជា នៅក្នុងដំណាក់កាលទី២ ខណៈប្រភេទវ៉ាក់សាំងដែលទាំង៣០០០ដូសនេះ មិនទាន់ស្គាល់ប្រភេទនៅឡើយទេ។ ក្នុងនាមគណបក្សហ្វ៊ុនស៊ិនប៉ិច លោក ផាន់ សិទ្ធី សូមថ្លែងអំណរគុណដល់គណបក្សកុម្មុយនិស្តចិន ដែលយកចិត្តទុកដាក់ផ្តល់វ៉ាក់សាំងការពារជំងឺកូវីដ-១៩ ដល់គណបក្សហ្វ៊ុនស៊ិនប៉ិច ដើម្បីចាក់ជូនសមាជិក សមាជិកា គណបក្សបន្ថែមលើវ៉ាក់សាំងដែលរដ្ឋាភិបាលកម្ពុជា បានផ្តល់ជូន៕	2021-03-25T20:50:00+07:00	freshnewsasia.com	https://m.freshnewsasia.com/index.php/en/localnews/190804-2021-03-25-06-50-17.html
e70c235b-5a1b-4d0d-b08b-ea05b7a9ab43	ក្រសួងសុខាភិបាល ចេញសេចក្តីប្រកាស ព័ត៌មាន ផ្លូវការ អំពីមនុស្ស២នាក់ ស្លាប់ដោយជំងឺកូវីដ១៩	No Content	2021-03-25T20:43:00+07:00	dap-news.com	https://dap-news.com/national/2021/03/25/129791/
068c0b04-b9b2-4f9f-b925-f193da24ddbf	ក្រសួងសុខាភិបាល ចេញសេចក្តីប្រកាសផ្លូវការ អំពីករណីស្លាប់២នាក់ ដោយសារជំងឺកូវីដ១៩ នៅថ្ងៃទី២៥ ខែមីនានេះ (Video inside)	ក្រសួងសុខាភិបាលកម្ពុជា នៅថ្ងៃទី២៥ ខែមីនា ឆ្នាំ២០២១នេះ បានចេញសេចក្តីប្រកាសផ្លូវការអំពីករណីស្លាប់ អ្នកជំងឺ២នាក់ នៅថ្ងៃនេះ ដោយសារការវាយប្រហារនៃមេរោគកូវីដ១៩។ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ បច្ចុប្បន្នស្នាក់នៅ ភូមិសាមគ្គី សង្កាត់ត្រពាំងក្រសាំង ខណ្ឌពោធិ័សែនជ័យ (ជិតផ្សារសាមគ្គី) ។ គាត់ជាពិធីករ Freelance តាមរោងការ និងធ្លាប់ធ្វើការជាមួយតារាកំប្លែង សេង ចិន្តា (ហៅក្អីត) និងមានស្រុកកំណើតនៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ មានជំងឺធាត់កំរិត១ និងលើសឈាម។ ក្រុមគ្រូពេទ្យរកឃើញមានរលាកសួតធ្ងន់ធ្ងរទាំងសងខាង និងមានខ្សោយសួតខ្លាំង។ តេស្តឃើញជំងឺកូវីដ១៩ នៅថ្ងៃទី១៦ ខែមីនា ឆ្នាំ២០២១ អ្នកជំងឺបានស្លាប់នៅវេលាម៉ោង ៧៖៣៥នាទីព្រឹកថ្ងៃទី២៥ ខែមីនា ឆ្នាំ២០២១ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ រកឃើញជំងឺកូវីដ១៩នៅថ្ងៃទី១២ ខែមីនា ឆ្នាំ២០២១។ ក្រុមគ្រូពេទ្យរកឃើញអ្នកជំងឺមានរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំងរហូតដល់ប្រើម៉ាស៊ីនជំនួយ។ អ្នកជំងឺបានស្លាប់នៅវេលាម៉ោង៧៖៤៥នាទី ព្រឹកថ្ងៃទី២៥ ខែមីនា ឆ្នាំ២០២១។ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ។ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល៕	2021-03-25T20:40:00+07:00	freshnewsasia.com	https://m.freshnewsasia.com/index.php/en/localnews/190802-2021-03-25-06-40-38.html
8ea5879c-9c56-44d1-9507-13cadc8051a9	សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចូលរួមរំលែកមរណទុក្ខជាមួយគ្រួសារសព ចំពោះការស្លាប់របស់បុរសជនជាតិខ្មែរ និងបុរសជនជាតិចិន ដោយសារជំងឺកូវីដ-១៩	សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានសម្ដែងនូវការចូលរួមរំលែកមរណទុក្ខយ៉ាងក្រៀមក្រំ និងសោកស្ដាយជាខ្លាំងជាមួយក្រុមគ្រួសារនៃសព ចំពោះមរណភាពបុរសជនជាតិខ្មែរឈ្មោះ ឈាន ប៊ុនធឿន និងបុរសជនជាតិចិនឈ្មោះ Wu Jiannan ដែលបានស្លាប់បាត់បង់ជីវិតដោយសារជំងឺកូវីដ-១៩ នៅព្រឹកថ្ងៃទី ២៥ ខែមីនា ឆ្នាំ២០២១នេះ។ នៅក្នុងការចូលរួមរំលែកមរណទុក្ខនេះ សម្ដេចកិត្តិព្រឹទ្ធបណ្ឌិត បានចាត់ទុកការស្លាប់របស់បុរសជនជាតិខ្មែរ និងបុរសជនជាតិចិនខាងលើនេះ គឺជាមរណភាពមួយគួរឲ្យសោកស្ដាយជាទីបំផុត ដែលបច្ចុប្ប្នន្នមេរោគដ៏កាចសាហាវនេះកំពុងតែឆ្លងរាលដាលទៅលើប្រទេសទាំងអស់នៅលើពិភពលោកហើយក៏កំពុងតែសម្លាប់ជីវិតមនុស្សយ៉ាងច្រើនជារៀងរាល់ថ្ងៃ។ ស្ថិតក្នុងមរណទុក្ខដ៏ក្រៀមក្រំនេះ សម្ដេចកិត្តិព្រឹទ្ធបណ្ឌិត សូមឧទ្ទិសបួងសួងសូមឲ្យវិញ្ញាណក្ខន្ធសពបានទៅកាន់សុគតិភព កុំបីឃ្លៀងឃ្លាតឡើយ។ ដើម្បីបង្ការទប់ស្កាត់ការឆ្លងរាលដាលនៃជំងឺកូវីដ-១៩ នេះ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមអំពាវនាវដល់បងប្អូនប្រជាពលរដ្ឋទាំងអស់ ត្រូវអនុវត្តឲ្យបានខ្ជាប់ខ្ជួនជាប្រចាំនូវវិធានការ “ ៣ការពារ និង ៣កុំ” ។ ៣ការពារ គឺត្រូវពាក់ម៉ាស់, លាងដៃនឹងសាប៊ូ អាល់កុល ឬជែល, ត្រូវរក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គល ចាប់ពី ១ម៉ែត្រកន្លះឡើងទៅ ឲ្យបានគ្រប់ៗគ្នា នៅគ្រប់ទីកន្លែង និង ៣កុំ គឺកុំប៉ះពាល់គ្នា កុំចាប់ដៃគ្នា កុំឱបថើបគ្នា កុំកៀកស្មាគ្នា, កុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីនត្រជាក់ច្រើន និងកុំទៅកន្លែងដែលមានមនុស្សច្រើនកុះករ។ សូមបញ្ជាក់ថា សពបុរសជនជាតិខ្មែរឈ្មោះ ឈាន ប៊ុនធឿន អាយុ ៣៨ឆ្នាំ បច្ចុប្ប្ន្នន្នស្នាក់នៅភូមិសាមគ្គី សង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ បានទទួលមរណភាពនៅព្រឹកថ្ងៃទី ២៥ ខែមីនា ឆ្នាំ២០២១ នេះ វេលាម៉ោង ៧:៣៥ នាទីព្រឹក ដោយសារជំងឺកូវីដ-១៩ និងសពបុរសជនជាតិចិនឈ្មោះ Wu Jiannan អាយុ ៤៣ឆ្នាំ ជាបុគ្គលិកបម្រើការនៅកាស៊ីណូ ក្នុងស្រុកកោះធំ ខេត្តកណ្ដាល បានទទួលមរណភាពនៅព្រឹកថ្ងៃទី ២៥ ខែមីនា ឆ្នាំ២០២១ វេលាម៉ោង ៧:៤៥ នាទីព្រឹក៕	2021-03-25T20:31:00+07:00	freshnewsasia.com	https://m.freshnewsasia.com/index.php/en/localnews/190798-2021-03-25-06-31-11.html
9d75304d-794e-4d0d-a4e8-df695fea6a72	ពលរដ្ឋ៦៣នាក់ ត្រូវអាជ្ញាធរស្រុកអង្គស្នួល អនុញ្ញាតឱ្យត្រឡប់ទៅផ្ទះវិញ ក្រោយធ្វើចត្តាឡីស័ក១៤ថ្ងៃ អវិជ្ជមានជំងឺកូវីដ-១៩	ប្រជាពលរដ្ឋចំនួន ៦៣នាក់ ត្រូវបានអាជ្ញាធរស្រុកអង្គស្នួល ខេត្តកណ្តាល អនុញ្ញាតឱ្យត្រឡប់ទៅផ្ទះវិញ ក្រោយធ្វើចត្តាឡីស័ក១៤ថ្ងៃ គ្មានវិជ្ជមានកូវីដ-១៩ បន្ទាប់ពីពួកគាត់ជាប់ពាក់ព័ន្ធនឹងព្រឹត្តិការណ៍ និងបានធ្វើចត្តាឡីស័កត្រឹមត្រូវតាមវិធានរបស់ក្រសួងសុខាភិបាល ក្រោយយកសំណាកធ្វើតេស្តមិនមានមេរោគកូវីដ-១៩ នៅមណ្ឌលចត្តាឡីស័កសាលាបឋមសិក្សា អង្គពពាយ។ ស្ថិតនៅក្នុងឱកាសចុះសួរសុខទុក្ខនុងជូនដំណើរនាព្រឹកថ្ងៃទី២៥ ខែមីនា ឆ្នាំ២០២១នេះ លោក ខុន សេរីរដ្ឋា អភិបាលស្រុកអង្គស្នួល បានសម្ដែងនូវការអបអរសាទរ ដែលប្រជាពលរដ្ឋទាំង ៦៣នាក់ មិនមានអ្នកណាម្នាក់វិជ្ជមានជំងឺកូវីដ-១៩។ លោកអភិបាលស្រុកអង្គស្នួល បានថ្លែងអំណរគុណយ៉ាងជឿបំផុត ចំពោះប្រជាពលរដ្ឋទាំងអស់ដែលមានការអត់ធ្មត់ និងចូលរួមជាមួយអាជ្ញាធរបានយ៉ាងល្អ ក្នុងការធ្វើចត្តាឡីស័កបានយ៉ាងត្រឹមត្រូវតាមការណែនាំរបស់ក្រសួងសុខាភិបាល។ ក្នុងឱកាសនោះដែរ លោកអភិបាលស្រុកអង្គស្នួល បានផ្សព្វផ្សាយ អំពីវិធានការការពារជំងឺកូវីដ-១៩ របស់ក្រសួងសុខាភិបាល ជូនប្រជាពលរដ្ឋទាំង ៦៣នាក់ ពិសេសវិធានការការពារជំងឺកូវីដ-១៩ របស់ប្រមុខរាជរដ្ឋាភិបាល សម្ដេចតេជោ គឺ ។ លោកអភិបាលស្រុកអង្គស្នួល ក៏បានសំណូមពរដល់បងប្អូនប្រជាពរដ្ឋ នៅពេលត្រឡប់ទៅលំនៅឋានវិញ សូមបន្តផ្សព្វផ្សាយវិធានការទាំងនេះ ជូនប្រជាពលរដ្ឋនៅមូលដ្ឋានរបស់ខ្លួន សំដៅរួមគ្នា បង្ការ ការពារ ទប់ស្កាត់ ការឆ្លងរាលដាលជំងឺកូវីដ១៩ និងឈានដល់ការបញ្ចប់នូវព្រឹត្តិការណ៍ «សហគមន៍ ២០ កុម្ភៈ» ផងដែរ។ ក្នុងនោះដែរ លោកអភិបាលស្រុក បានឧបត្ថម្ភដល់ប្រជាពលរដ្ឋទាំង ៦៣នាក់ ក្នុង១នាក់ទទួលបានអង្ករ២៥ គីគីឡូក្រា មី ១កេសតូច ម៉ាសក្រណាត់ ៥ម៉ាស អាល់កុល១ដបតូច និងថវិកា ៥មុឺនរៀល ជាថវិការបស់រដ្ឋបាលខេត្ត៕	2021-03-25T20:20:00+07:00	freshnewsasia.com	https://m.freshnewsasia.com/index.php/en/localnews/190796-2021-03-25-06-20-42.html
2a9b585c-24d5-49fb-8526-8fd8571e5bf3	សាកលវិទ្យាល័យ Johns Hopkins៖ សហរដ្ឋអាមេរិក មានអ្នកឆ្លងជំងឺកូវីដ១៩លើសពី ៣០លាននាក់ហើយ	សកលវិទ្យាល័យបានឲ្យដឹងថា សហរដ្ឋអាមេរិក បានរាប់ចំនួនអ្នកឆ្លងជំងឺកូវីដ១៩ សរុបមានរហូតដល់ ៣០.០០១.២៤៥នាក់ ជាមួយគ្នានេះដែរ មានអ្នកស្លាប់សរុបចំនួន ៥៤៥.០៥៣នាក់ គិតត្រឹមម៉ោង ៦និង២៧នាទីល្ងាច ម៉ោងក្នុងស្រុក ត្រូវនឹងម៉ោង២២និង២៧នាទីម៉ោងសកល ។ រដ្ឋកាលីហ្វ័រនីញ៉ា មានអ្នកឆ្លងជំងឺខ្ពស់ជាងគេនៅក្នុងតារាងបញ្ជី ដែលមានអ្នកឆ្លងជំងឺចំនួន៣.៦៤៧.៧៣៥នាក់ ។ រដ្ឋតិចសាស់ ត្រូវបានគេបញ្ជាក់ថា ជារដ្ឋជាប់លំដាប់លេខ២ ដែលមានអ្នកឆ្លងជំងឺចំនួន ២.៧៦៥.៦៣៥នាក់ បន្ទាប់មកមានរដ្ឋ ផ្លរីដា មានអ្នកឆ្លងជំងឺចំនួន ២.០២១.៦៥៦នាក់ ហើយក្រុងញ៉ូវយ៉ក មានអ្នកឆ្លងជំងឺចំនួន ១.៨១៤.៦៦២នាក់ និងរដ្ឋ Illinois មានអ្នកឆ្លងជំងឺលើសពី ១,២លាននាក់ ។ រដ្ឋផ្សេងៗទៀត មានករណីឆ្លងជំងឺជាង ៨០០.០០០នាក់ ក្នុងនោះបូករួមទាំងរដ្ឋ Georgia, Ohio, Pennsylvania, North Carolina, New Jersey, Arizona និង Tennessee ។ សកលវិទ្យាល័យបានបញ្ជាក់ដូច្នេះ ៕ ប្រែសម្រួលដោយ៖ ម៉ៅ បុប្ផាមករា	2021-03-25T20:14:00+07:00	dap-news.com	https://dap-news.com/national/2021/03/25/129782/
c77e9255-ce40-4a6d-9493-cc34816f9124	ចេញវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើន សេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ-១៩	ភ្នំពេញ៖ រាជរដ្ឋាភិបាលកម្ពុជា នៅល្ងាចថ្ងៃទី២៥ ខែមីនា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីសេចក្ដីណែនាំរបស់រាជរដ្ឋាភិបាលកម្ពុជា អំពីវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើន សេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ-១៩ (ជុំទី៨)។ សេចក្តីប្រកាសព័ត៌មានបានឲ្យដឹងថា ដោយការរីករាលដាលនៃជំងឺកូវីដ-១៩ នៅបន្តជះឥទ្ធិពលអវិជ្ជមានដល់សង្គម-សេដ្ឋកិច្ច, ក្រោមស្មារតីបុរេសកម្ម និងការទទួលខុសត្រូវខ្ពស់ រាជរដ្ឋាភិបាលបានដាក់ចេញនូវវិធានការចាំបាច់ជាបន្តបន្ទាប់ ក្នុងគោលបំណងទប់ស្កាត់ការរីករាលដាលនៃជំងឺនេះ និងបន្តជួយរក្សាលំនឹងអាជីវកម្ម-ធុរកិច្ចក្នុងវិស័យដែលទទួលរងផលប៉ះពាល់ធ្ងន់ធ្ងរ ។ នាពេលបច្ចុប្បន្ន, ប្រទេសមួយចំនួនបាន និងកំពុងអភិវឌ្ឍវ៉ាក់សាំងបង្ការជំងឺកូវីដ-១៩ ព្រមទាំងបានសម្រេចចាក់វ៉ាក់សាំង ជូនប្រជាពលរដ្ឋរបស់ខ្លួនផងដែរ។ ដូចប្រទេសមួយចំនួនទៀត ប្រទេសកម្ពុជា ក៏បាន និងកំពុងស្វែងរក ព្រមទាំងបញ្ជាទិញវ៉ាក់សាំងពីគ្រប់ប្រភពដែលមាន ទៅតាមតម្រូវការចាំបាច់ជាក់ស្តែង និងបានរៀបចំយុទ្ធនាការចាក់វ៉ាក់សាំងជូនប្រជាពលរដ្ឋរៀងខ្លួនផងដែរ ។ យ៉ាងណាក៏ដោយ, ទោះបីជាយុទ្ធនាការនេះ បាន និងកំពុងប្រព្រឹត្តទៅដោយរលូន ក៏មិនមានន័យថា យើងទាំងអស់គ្នាអាចការពារការឆ្លងរីករាលដាលនៃជំងឺកូវីដ-១៩ បាន១០០% ហើយស្ថានភាពសង្គម-សេដ្ឋកិច្ច អាចវិលត្រលប់ទៅរកប្រក្រតីភាពវិញដូចមុន ក្នុងរយៈពេលដ៏ខ្លីបាននោះឡើយ ។ ជាក់ស្តែង «ព្រឹត្តិការណ៍សហគមន៍ ២០ កុម្ភៈ ២០២១» បានបណ្តាលឱ្យករណីវិជ្ជមាននៃជំងឺកូវីដ-១៩ កើនឡើងយ៉ាងគំហុក និងគួរឱ្យព្រួយបារម្ភ ព្រមទាំងបានឆក់យកអាយុជីវិតអ្នកឆ្លងជំងឺកូវីដ-១៩ ជនជាតិខ្មែរមួយចំនួន ផងដែរ ។ បន្ថែមពីលើនេះ, គ្រួសារក្រីក្រ និងងាយរងគ្រោះមួយចំនួនធំ ក៏នៅតែបន្តប្រឈមនឹងបញ្ហាលំបាកផ្សេងៗក្នុងជីវភាពរស់នៅប្រចាំថ្ងៃ ។ បន្ទាប់ពីបានពិនិត្យពិច័យ និងថ្លឹងថ្លែងយ៉ាងល្អិតល្អន់លើទិដ្ឋភាពសង្គម-សេដ្ឋកិច្ច, បន្ទុកសុខាភិបាល ស្ថានភាពពាណិជ្ជកម្ម និង វិនិយោគ ទាំងក្នុងក្របខណ្ឌសកល, តំបន់ និងប្រទេស រាជរដ្ឋាភិបាលសម្រេចដាក់ចេញនូវវិធានការបន្ថែម ជុំទី ៨ ក្នុងគោលបំណង៖ (១). កាត់បន្ថយផលប៉ះពាល់ មកលើស្ថានភាពសង្គម-សេដ្ឋកិច្ច ដែលបណ្តាលមកពីការឆ្លងនៃព្រឹត្តិការណ៍សហគមន៍ ២០ កុម្ភៈ ២០២១, (២). បន្តសុពលភាពនៃវិធានការ ដែលបានដាក់ចេញនាពេលកន្លងមក ដែលនឹងផុតកំណត់សម្រាប់ការ អនុវត្តក្នុងពេលឆាប់ៗខាងមុខ, (៣). បន្តដាក់ចេញ និងអនុវត្តវិធានការទ្រទ្រង់ និងស្ដារអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច នៅក្នុងបរិការណ៍ក្រោយវិបត្តិនៃជំងឺកូវីដ-១៩ និង (៤). បន្តជួយទំនុកបម្រុងដល់ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់។ នៅក្នុងសេចក្តីណែនាំរបស់រាជរដ្ឋាភិបាលបានឲ្យដឹងថា ដោយការរីករាលដាលនៃជំងឺកូវីដ-១៩ នៅបន្តជះឥទ្ធិពលអវិជ្ជមានដល់សង្គម-សេដ្ឋកិច្ច ក្រោម ស្មារតីបុរេសកម្ម និងការទទួលខុសត្រូវខ្ពស់ រាជរដ្ឋាភិបាលបានដាក់ចេញនូវវិធានការចាំបាច់ជាបន្តបន្ទាប់ ក្នុង គោលបំណងទប់ស្កាត់ការរីករាលដាលនៃជំងឺនេះ និងបន្តជួយរក្សាលំនឹងអាជីវកម្ម-ធុរកិច្ចក្នុងវិស័យដែល ទទួលរងផលប៉ះពាល់ធ្ងន់ធ្ងរ ។ នាពេលបច្ចុប្បន្ន, ប្រទេសមួយចំនួនបាន និងកំពុងអភិវឌ្ឍវ៉ាក់សាំងបង្ការជំងឺ កូវីដ-១៩ ព្រមទាំងបានសម្រេចចាក់វ៉ាក់សាំងជូនប្រជាពលរដ្ឋរបស់ខ្លួនផងដែរ។ ដូចប្រទេសមួយចំនួនទៀត ប្រទេសកម្ពុជា ក៏បាន និងកំពុងស្វែងរក ព្រមទាំងបញ្ជាទិញវ៉ាក់សាំងពីគ្រប់ប្រភពដែលមាន ទៅតាមតម្រូវ ការចាំបាច់ជាក់ស្តែង និងបានរៀបចំយុទ្ធនាការចាក់វ៉ាក់សាំងជូនប្រជាពលរដ្ឋរៀងខ្លួនផងដែរ។ យ៉ាងណាក៏ ដោយ , ទោះបីជាយុទ្ធនាការនេះ បាននិងកំពុងប្រព្រឹត្តទៅដោយរលូន ក៏មិនមានន័យថា យើងទាំងអស់គ្នា អាចការពារការឆ្លងរីករាលដាលនៃជំងឺកូវីដ-១៩ បាន១០០% ហើយស្ថានភាពសង្គម-សេដ្ឋកិច្ចអាចវិល ត្រលប់ទៅរកប្រក្រតីភាពវិញដូចមុន ក្នុងរយៈពេលដ៏ខ្លីបាននោះឡើយ ។ ជាក់ស្ដែង “ព្រឹត្តិការណ៍សហគមន៍ ២០ កុម្ភៈ ២០២១” បានបណ្តាលឱ្យករណីវិជ្ជមាននៃជំងឺកូវីដ-១៩ កើនឡើងយ៉ាងគំហុក និងគួរឱ្យព្រួយបារម្ភ ព្រមទាំងបានឆក់យកអាយុជីវិតអ្នកឆ្លងជំងឺកូវីដ-១៩ ជនជាតិខ្មែរមួយចំនួនផងដែរ ។ បន្ថែមពីលើនេះ គ្រួសារក្រីក្រ និងងាយរងគ្រោះមួយចំនួនធំ _ ក៏នៅតែបន្តប្រឈមនឹងបញ្ហាលំបាកផ្សេងៗក្នុងជីវភាពរស់នៅប្រចាំថ្ងៃ ។ បន្ទាប់ពីបានពិនិត្យពិច័យ និងថ្លឹងថ្លែងយ៉ាងល្អិតល្អន់លើទិដ្ឋភាពសង្គម-សេដ្ឋកិច្ច បន្ទុកសុខាភិបាល ស្ថានភាពពាណិជ្ជកម្ម និង វិនិយោគ ទាំងក្នុងក្របខណ្ឌសកល តំបន់ និងប្រទេស រាជរដ្ឋាភិបាលសម្រេចដាក់ ចេញនូវវិធានការបន្ថែម ជុំទី ៨ ក្នុងគោលបំណង៖ (១) . កាត់បន្ថយផលប៉ះពាល់មកលើស្ថានភាពសង្គមសេដ្ឋកិច្ចដែលបណ្តាលមកពីការឆ្លងនៃព្រឹត្តិការណ៍សហគមន៍ ២០ កុម្ភៈ ២០២១, (២). បន្តសុពលភាពនៃ វិធានការដែលបានដាក់ចេញនាពេលកន្លងមក ដែលនឹងផុតកំណត់សម្រាប់ការអនុវត្តក្នុងពេលឆាប់ៗខាងមុខ, (៣). បន្តដាក់ចេញ និងអនុវត្តវិធានការទ្រទ្រង់ និងស្តារអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួម ជំរុញកំណើនសេដ្ឋកិច្ច នៅក្នុងបរិការណ៍ក្រោយវិបត្តិនៃជំងឺកូវីដ-១៩ (៤). បន្តជួយទំនុកបម្រុងដល់ ជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់ ។ វិធានការជុំទី ៨ ដែលត្រូវបានរៀបចំឡើង ដោយមានការពិគ្រោះយោបល់យ៉ាងទូលំទូលាយជាមួយគ្រប់តួអង្គពាក់ព័ន្ធ រួមមាន ដូចខាងក្រោម ៖ ១. វិធានការបន្តជួយវិស័យកាត់ដេរ-វាយនភណ្ឌ, ស្បែកជើង, ផលិតផលធ្វើដំណើរ កាបូប និងវិស័យទេសចរណ៍ : បន្ទាប់ពីរោងចក្រ ធ្វើដំណើរ សហគ្រាស និងអាជីវកម្ម ក្នុងវិស័យកាត់ដេរ-វាយនភណ្ឌ, ស្បែកជើង, ផលិតផល , កាបូប និងវិស័យទេសចរណ៍ ទទួលបានលិខិតអនុញ្ញាតឱ្យព្យួរកិច្ចសន្យាការងារ និង/ឬលិខិត អនុញ្ញាតឱ្យពន្យារការព្យួរកិច្ចសន្យាការងារ ពីក្រសួងការងារ និងបណ្តុះបណ្តាលវិជ្ជាជីវៈ ក្រោយពីបានបំពេញ តាមលក្ខណៈវិនិច្ឆ័យ និងលក្ខខណ្ឌនៃការព្យួរកិច្ចសន្យាការងារ រាជរដ្ឋាភិបាលកម្ពុជានឹង៖ -បន្តផ្តល់ប្រាក់ឧបត្ថម្ភ ៤០ ដុល្លារអាមេរិក ក្នុងមួយខែ សម្រាប់កម្មករ-និយោជិត ០១ នាក់ ដែល បំពេញការងារក្នុងវិស័យកាត់ដេរ-វាយនភណ្ឌ, ស្បែកជើង , ផលិតផលធ្វើដំណើរ និងកាបូប សម្រាប់ រយៈពេល ០៣ ខែបន្ថែមទៀត ពីខែ មេសា ដល់ខែ មិថុនា ឆ្នាំ ២០២១ ម្ចាស់រោងចក្រ ។ -សហគ្រាស ក្នុងវិស័យនេះត្រូវបន្ថែមចំនួន ៣០ ដុល្លារអាមេរិក សម្រាប់កម្មករ-និយោជិត ០១ នាក់ (ជាសរុប កម្មករ និយោជិត ០១ នាក់ ទទួលបាន ៧០ ដុល្លារអាមេរិក ក្នុងមួយខែ) ។ -បន្តផ្តល់ប្រាក់ឧបត្ថម្ភ ៤០ ដុល្លារអាមេរិក ក្នុងមួយខែ ជូនកម្មករ-និយោជិត ០១ នាក់ ដែលបំពេញការងារក្នុងវិស័យទេសចរណ៍ ដូចជា៖ សណ្ឋាគារ ផ្ទះសំណាក់ ភោជនីយដ្ឋាន និងភ្នាក់ងារទេសចរណ៍ សម្រាប់រយៈពេល ០៣ ខែបន្ថែមទៀត ពីខែ មេសា ដល់ខែ មិថុនា ឆ្នាំ ២០២១ ។ សហគ្រាស និងអាជីវកម្មក្នុងវិស័យទេសចរណ៍ ត្រូវរួមចំណែកតាមគោលការណ៍ស្ម័គ្រចិត្ត និងតាមលទ្ធភាពជាក់ស្តែង បន្ថែមលើអ្វីដែលរាជរដ្ឋាភិបាលបានផ្តល់ជូន ។ -បន្តលើកលែងការបង់ពន្ធប្រចាំខែគ្រប់ប្រភេទ ចំពោះសណ្ឋាគារ ក្រុមហ៊ុនភ្នាក់ងារទេស ចរណ៍ ដែលបាន , ផ្ទះសំណាក់ , ភោជនីយដ្ឋាន និង ចុះបញ្ជីជាមួយអគ្គនាយកដ្ឋានពន្ធដារ និងមានសកម្មភាព អាជីវកម្ម នៅក្នុងរាជធានីភ្នំពេញ, ខេត្តសៀមរាប, ខេត្តព្រះសីហនុ, ខេត្តកែប, ខេត្តកំពត, ក្រុងបាវិត និងក្រុងប៉ោយប៉ែត សម្រាប់រយៈពេល ០៣ ខែបន្ថែមទៀត ពីខែ មេសា ដល់ខែ មិថុនា ឆ្នាំ ២០២១ ។ អាជីវកម្មទាំងនេះ នៅតែមានកាតព្វកិច្ចដាក់លិខិតប្រកាសពន្ធអាករ និងប្រើប្រាស់ប្រព័ន្ធអនឡាញ សម្រាប់គ្រប់គ្រងអាករលើតម្លៃបន្ថែម (E-VAT) ជារៀងរាល់ខែ ក្នុងអំឡុងពេលនៃការលើកលែងនេះ ។ -បន្តលើកលែងការបង់ភាគទានរបបសន្តិសុខសង្គម ផ្នែកហានិភ័យការងារ និងផ្នែកថែទាំសុខភាព នៃ បេឡាជាតិសន្តិសុខសង្គម ក្នុងអំឡុងពេលព្យួរអាជីវកម្ម ឬផ្អាកដំណើរការអាជីវកម្ម ។ ២. វិធានការបន្តជួយវិស័យអាកាសចរណ៍ -បន្តលើកលែងការបង់ពន្ធអប្បបរមា (Minimum Tax) សម្រាប់រយៈពេល ០៣ ខែបន្ថែមទៀត ពីខែ មេសា ដល់ខែ មិថុនា ឆ្នាំ ២០២១ ជូនដល់ក្រុមហ៊ុនអាកាសចរណ៍ ដែលបាន ចុះបញ្ជីនៅកម្ពុជា ។ -បន្តពន្យារការបង់ប្រាក់ជំពាក់កម្រៃអាកាសចរស៊ីវិល សម្រាប់រយៈពេល ០៣ ខែបន្ថែមទៀត ពីខែ មេសា ដល់ខែ មិថុនា ឆ្នាំ ២០២១ ជាមួយនឹងការអនុញ្ញាតឱ្យក្រុមហ៊ុនអាកាសចរណ៍ទាំងនោះ រៀបចំបង់ប្រាក់ជំពាក់នោះ ជាដំណាក់កាល ក្រោយពីរយៈពេលពន្យារនេះ ។ ៣. កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ	2021-03-25T20:04:32+07:00	cen.com.kh	https://cen.com.kh/archives/313449.html
f28ff023-9612-409a-bda7-92b5b3d1b1d5	សម្ដេចតេជោ ហ៊ុន សែន សម្រេចឲ្យរដ្ឋបាលខេត្តកំពង់ចាម យកសណ្ឋាគារមេគង្គ ធ្វើជាមន្ទីរពេទ្យសម្រាប់ព្យាបាលអ្នកកើតជំងឺកូវីដ នៅខេត្តកំពង់ចាម និងត្បូងឃ្មុំ (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានសម្រេចឲ្យរដ្ឋបាលខេត្តកំពង់ចាម យកសណ្ឋាគារមេគង្គ ធ្វើជាមន្ទីរពេទ្យសម្រាប់ព្យាបាលអ្នកកើតជំងឺកូវីដ-១៩ រស់នៅខេត្តកំពង់ចាម និងខេត្តត្បូងឃ្មុំ។ បន្ទាប់ពីទទួលបានការណែនាំពីសម្ដេចតេជោ ហ៊ុន សែន, លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំង នឹងជំងឺកូវីដ-១៩ខេត្ត នៅព្រឹកថ្ងៃទី២៥ ខែមីនា ឆ្នាំ២០២១នេះ បានដឹកនាំកិច្ចប្រជុំបន្ទាន់ ជាមួយថ្នាក់ដឹកនាំខេត្ត ដើម្បីរៀបចំមន្ទីរពេទ្យសម្រាប់ព្យាបាល អ្នកជំងឺកូវីដ-១៩ និងរៀបចំទីតាំងសម្រាប់ចាក់វ៉ាក់សាំងកូវីដ-១៩ ជូនដល់ប្រជាពលរដ្ឋនៅក្នុងខេត្តកំពង់ចាម។ គួរជម្រាបថា កន្លងមកសណ្ឋាគារមេគង្គ ត្រូវបានប្រើប្រាស់ជាមណ្ឌលចត្តាឡីស័ក ប៉ុន្ដែនៅពេលនេះក៏ត្រូវប្រើប្រាស់ជាកន្លែងសម្រាប់ព្យាបាលអ្នកកើតជំងឺកូវីដ-១៩វិញ ដោយឡែកចំពោះអ្នកដែលកំពុងធ្វើចត្តាឡីស័កនៅសណ្ឋាគារមេគង្គ ត្រូវយកទៅធ្វើចត្តាឡីស័កបន្ត នៅឯសាលាគរុកោសល្យភូមិភាគកំពង់ចាម។ ក្នុងកិច្ចប្រជុំនោះ លោក អ៊ុន ចាន់ដា បានលើកឡើងថា សម្រាប់ប្រជាពលរដ្ឋដែលត្រូវទទួលការចាក់វ៉ាក់សាំង បង្ការជំងឺកូវីដ-១៩ នាពេលខាងមុខ រដ្ឋបាលខេត្តកំពង់ចាម សម្រេចយកទីតាំងសាលាខេត្តកំពង់ចាម ជាកន្លែងផ្ដល់ការចាក់វ៉ាក់សាំងបង្ការជំងឺកូវីដ-១៩ ជូនប្រជាពលរដ្ឋដោយឥតគិតថ្លៃ៕	2021-03-25T20:02:00+07:00	freshnewsasia.com	https://m.freshnewsasia.com/index.php/en/localnews/190794-2021-03-25-06-02-21.html
82f65bb8-2c5b-4638-88a5-b8398e4b4da1	វត្តលង្កា ទូងស្គររំលឹកប្រជាពលរដ្ឋឱ្យប្រុងប្រយ័ត្ន និងចូលរួមទប់ស្កាត់ជំងឺកូវីដ១៩ (Video inside)	ដើម្បីចូលរួមក្រើនរំលឹកប្រជាពលរដ្ឋ ឱ្យប្រុងប្រយ័ត្ន និងចូលរួមទប់ស្កាត់ជំងឺកូវីដ១៩ តាមការអំពាវនាវរបស់រាជរដ្ឋាភិបាល វត្តលង្កា រាជធានីភ្នំពេញ នៅថ្ងៃនេះបានបន្តទូងស្គរ១ថ្ងៃ ៥ដង អនុវត្តជារៀងរាល់ថ្ងៃ។ សូមជម្រាបថា សម្តចតេជោ ហ៊ុន សែន បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំង ទូងស្គរមួយថ្ងៃ ៥ដង ដើម្បីជាសាររំលឹកប្រជាពលរដ្ឋឱ្យចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងសហគមន៍។ ការណែនាំនេះ ត្រូវបានបញ្ជាក់តាមរយៈសារាចរណ៍ណែនាំមួយ របស់លោក ឈិត សុខុន នៅថ្ងៃទី២៣ ខែមីនា ឆ្នាំ២០២១ ហើយក្នុងសារាចរណ៍ណែនាំនេះ បញ្ជាក់ទៀតថា ការវាយគង ជួង រគាំង ទូងស្គរនេះ ធ្វើឡើងនៅម៉ោង ៥ព្រឹក, ម៉ោង ១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់៕	2021-03-25T19:12:00+07:00	freshnewsasia.com	https://m.freshnewsasia.com/index.php/en/localnews/190789-2021-03-25-05-12-42.html
3b628047-f2f2-4c8a-9be1-8f0b671a1bed	រដ្ឋបាលខេត្តកំពង់ចាម បង្ហាញប្រវត្តិធ្វើដំណើររបស់អ្នកជំងឺកូវីដម្នាក់ ឈ្មោះ វ៉ាន់ ណាក្រូ ដែលកំពុងសម្រាកព្យាបាលនៅមន្ទីរពេទ្យបង្អែកខេត្ត	រដ្ឋបាលខេត្តកំពង់ចាម នៅព្រឹកថ្ងៃទី២៥ ខែមីនា ឆ្នាំ២០២១នេះ បានចេញសេចក្ដីប្រកាសព័ត៌មានផ្លូវការ បញ្ជាក់អំពីករណីវិជ្ជមានជំងឺកូវីដ-១៩ លើមន្ដ្រីនគរបាលខេត្តត្បូងឃ្មុំម្នាក់ ឈ្មោះ វ៉ាន់ ណាក្រូ ដែលកំពុងសម្រាកព្យាបាលជំងឺកូវីដ នៅមន្ទីរពេទ្យបង្អែកខេត្តកំពង់ចាម។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម ក៏បានបង្ហាញអំពីប្រវត្តិធ្វើដំណើររបស់លោក វ៉ាន់ ណាក្រូ មុនពេលពិនិត្យឃើញវិជ្ជមានជំងឺកូវីដ-១៩ ផងដែរ។ លោក វ៉ាន់ ណាក្រូ បានចូលសម្រាកនៅមន្ទីរពេទ្យខេត្តកំពង់ចាម ដោយមានរោគសញ្ញា ក្ដៅខ្លួន ក្អក ឈឺបំពង់ក ហត់ ពិបាកដកដង្ហើម នៅវេលាម៉ោង១ថ្ងៃត្រង់ ថ្ងៃទី២២ ខែមីនា ឆ្នាំ២០២១។ នៅថ្ងៃទី២៣ ខែមីនា ឆ្នាំ២០២១ ក្រុមគ្រូពេទ្យនៃមន្ទីរពេទ្យខេត្ត បានយកសំណាកទៅពិនិត្យនៅវិទ្យាស្ថានប៉ាស្ទ័រ រហូតដល់ល្ងាចថ្ងៃទី២៤ ខែមីនា ទើបទទួលបានលទ្ធផលវិជ្ជមានកូវីដ-១៩ ហើយបានបញ្ជូនទៅសម្រាកព្យាបាលបន្ទប់ដាច់ដោយឡែក។ ជាមួយគ្នានេះ រដ្ឋបាលខេត្តកំពង់ចាម បានណែនាំដល់មន្ទីរសុខាភិបាលនៃរដ្ឋបាលខេត្ត នាំយកកអ្នកដែលពាក់ព័ន្ធដោយផ្ទាល់ មកធ្វើចត្តាឡីស័កនៅមណ្ឌលចត្តាឡីស័ករបស់រដ្ឋបាលខេត្ត និងបន្ដធ្វើការស្រាវជ្រាវអ្នកពាក់ព័ន្ធបន្ថែមទៀត។	2021-03-25T19:02:00+07:00	freshnewsasia.com	https://m.freshnewsasia.com/index.php/en/localnews/190787-2021-03-25-05-02-24.html
3b75c740-785d-44ae-80b5-87c9c52c5a18	ពាណិជ្ជកម្ម ទ្វេភាគីរវាង កម្ពុជា-សិង្ហបុរី មានទំហំ៤,២៤ប៊ីលានដុល្លារ ទោះស្ថិតក្នុងវិបត្តិកូវីដ១៩	ក្នុងជំនួបសម្ដែងការគួរសមរវាង លោកស្រី ធាវ ឡេ ឈិង (Teo Lay Cheng) ឯកអគ្គរដ្ឋទូតសិង្ហបុរីថ្មី ប្រចាំកម្ពុជា នា ថ្ងៃទី២៥ ខែមីនា ឆ្នាំ២០២១ នៅវិមានព្រឹទ្ធសភា សម្តេច សាយ ឈុំ បានបង្ហាញសេចក្តីពេញចិត្តចំពោះ ទំនាក់ទំនង មិត្តភាព និងកិច្ចសហប្រតិបត្តិការរវាងប្រជាជន និងប្រទេសទាំងពីរ មានការរីកចម្រើនជាបន្តបន្ទាប់។ សម្ដេច មានប្រសាសន៍ថា «ឯកភាពចំពោះប្រសាសន៍ របស់លោកជំទាវឯកអគ្គរដ្ឋទូត ដែលបានលើកឡើកទាក់ទងនឹ ងបញ្ហាសេដ្ឋកិច្ច-សង្គម។ ទោះបីជាស្ថិតក្នុងវិបតិ្តនៃជំងឺកូវីដ-១៩ ក៏ដោយ ក៏ពាណិជ្ជកម្មទ្វេភាគីរបស់ប្រទេសទាំងពីរ មានទំហំ៤,២៤ប៊ីលានដុល្លារអាមេរិក ហើយការវិនិយោគរបស់ប្រទេសសិង្ហបុរី នៅព្រះរាជាណាចក្រកម្ពុជា មានទំហំ ទៅដល់១,២៩ ប៊ីលានដុល្លារអាមេរិក (ពីឆ្នាំ១៩៩៤ ដល់ឆ្នាំ២០២០)»។ សម្តេចប្រមុខរដ្ឋស្តីទី ក៏បានស្នើឯកអគ្គរដ្ឋទូតសិង្ហបុរី ជួយជំរុញការធ្វើវិនិយោគ និងការផ្លាស់ប្តូរពាណិជ្ជកម្មរវាង ប្រទេសទាំងពីរ ដើម្បីរួមចំណែកយ៉ាងសំខាន់ដល់ការអភិវឌ្ឍ សេដ្ឋកិច្ច-សង្គម របស់ប្រទេសទាំងពីរ ក្នុងដំណាក់កាល នៃរីករាលដាលនៃជំងឺកូវីដ-១៩។ នាឱកាសនោះ លោកស្រី ធាវ ឡេ ឈិង លើកឡើងថា វិស័យសេដ្ឋកិច្ច និងការវិនិយោគរវាងប្រទេសទាំងពីរ មានការ កើនឡើងជាលំដាប់ ជាពិសេស អ្នកវិនិយោគិនសិង្ហបុរី បានសហការយ៉ាងជិតស្និទជាមួយ នឹងអ្នកវិនិយោគកម្ពុជា ក្នុង ការអភិវឌ្ឍលើកកម្ពស់វិស័យបច្ចេកវិទ្យា និងវិស័យឌីជីថល ក្នុងនោះ វិស័យដែលលេចធ្លោជាងគេ គឺវិស័យទេសចរណ៍ និងវិស័យបដិសណ្ឋាកិច្ច។ លោកបញ្ជាក់ថា ការហោះហើរត្រង់ពីប្រទេសសិង្ហបុរី មកកម្ពុជា គឺមានការកើនឡើង ៩ដងក្នុងមួយសប្តាហ៍ ដែលអាចជំរុញលើកកម្ពស់ទំនាក់ទំនង និងការផ្សារភ្ជាប់រវាងប្រជាជននៃប្រទេសទាំងពីរផងដែរ៕	2021-03-25T18:58:00+07:00	dap-news.com	https://dap-news.com/national/2021/03/25/129765/
5aa2aaa4-3759-4991-8acf-6e96fcbf63eb	ករណីដំំបូង ជនបរទេសរស់នៅប្រទេសកម្ពុជា បានស្លាប់ដោយសារជំងឺកូវីដ	ក្រសួងសុខាភិបាលប្រកាសករណីស្លាប់ពីរនាក់ទៀត ដោយសារជំងឺកូវីដ ១៩ នៅព្រឹកថ្ងៃ ២៥ មីនា ២០២១។ អ្នកស្លាប់ទាំងពីរនាក់មានខ្មែរ ០១ នាក់ និងចិន ០១ នាក់។ ករណីស្លាប់ជនជាតិចិន ជាករណីដំបូងសម្រាប់ជនបរទេសដែលរស់នៅប្រទេសកម្ពុជា ដែលបានឆ្លងកូវីដ ១៩ រហូតត្រូវបាត់បង់ជីវិត។ បើតាមការបញ្ជាក់ពីក្រសួងសុខាភិបាលអ្នកជំងឺជាបរទេសឈ្មោះ Wu Jiannan ភេទប្រុស ជនជាតិចិន មានអាយុ៤៣ឆ្នាំ ជក់បារី ជា បុគ្គលិក casino ស្រុកកោះធំ ខេត្តកណ្ដាល។ បុរសនេះបានរកឃើញវិជ្ជមានកូវីដ-១៩ នៅថ្ងៃទី១២ ខែមីនា ឆ្នាំ២០២១ និងបានបញ្ជូនពីមណ្ឌលសុខភាពចាក់អង្រែកាលពីថ្ងៃទិ១៨ ខែមីនា ឆ្នា២០២១។ លោកស្រីបានបញ្ជាក់ថា យើងបានរកឃើញគាត់មានរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំង រហូតដល់ប្រើម៉ាស៊ីនជំនួយ នៅថ្ងៃទី១៨ ខែមីនា ឆ្នាំ២០២១។ លោកស្រីបានបន្តថាអ្នកជំងឺបានស្លាប់នៅថ្ងែ២៥ ខែមីនា ឆ្នាំ២០២១នេះ វេលាម៉ោង៧ និង៤៥នាទីព្រឹក ដោយខ្សោយសួតធ្ងន់ធ្ងរខ្លាំង រលាកសួតសងខាងធ្ងន់ធ្ងរខ្លាំង ដោយសារជំងឺកូវីដ-១៩។ គិតមកដល់ពេលនេះ មានអ្នកជំងឺកូវីដ ០៧ នាក់បានបាត់បង់ជីវិត ក្នុងនោះមានខ្មែរ ០៦ នាក់ និងចិន ០១ នាក់៕	2021-03-25T18:52:00+07:00	kampucheathmey.com	https://www.kampucheathmey.com/health/89054
582fd313-53a0-4cb1-bd9b-29ff6478c737	ការសិក្សា ៖ អ្នកចាក់វ៉ាក់សាំងកូវីដ មិនមានផលប៉ះពាល់ចំពោះការមានកូនឡើយ	ការចាក់វ៉ាក់សាំងគឺជាជំហានឆ្ពោះទៅមុខក្នុងការប្រយុទ្ធប្រឆាំងនឹងជំងឺកូវីដ ប៉ុន្តែវាបង្កការលំបាកសម្រាប់ក្រុមមនុស្សមួយចំនួន។ ស្ត្រីខ្លះដែលមានអាយុអាចបង្កើតកូន មានក្ដីបារម្ភថាវ៉ាក់សាំងអាចប៉ះពាល់ដល់ការមានកូនរបស់ពួកគេ បន្ទាប់ពីមានព័ត៌មានមិនត្រឹមត្រូវមួយចំនួននៅលើប្រព័ន្ធផ្សព្វផ្សាយតាមបណ្ដាញសង្គម។ កាលពីខែវិច្ឆិការឿងរ៉ាវតាមអ៊ិនធរណេតមួយបានអះអាងថា បុរសម្នាក់ឈ្មោះ Michael Yeadon ធ្វើការឲ្យ Pfizer ចន្លោះឆ្នាំ ២០០៦ និង ២០១១ ប៉ុន្តែមិនមែននៅក្នុងការអភិវឌ្ឍវ៉ាក់សាំងទេ បានហៅវ៉ាក់សាំង Pfizer ថាជា “ការក្រៀវស្ត្រី“ ។ លោកស្រី Alice Lu-Culligan ជានិស្សិត MD-PhD នៃសាលាវេជ្ជសាស្ត្រ Yale គឺជាផ្នែកមួយនៃក្រុមស្រាវជ្រាវដែលបានវិភាគអង្គបដិប្រាណក្នុងគំរូឈាមពីស្ត្រីដែលមានជំងឺកូវីដបានបញ្ជាក់ថា “ ទ្រឹស្ដីទូទៅដែលថាមូលហេតុនៃការចាក់វ៉ាក់សាំងនឹងរំខានដល់ការមានកូន គឺថាអង្គបដិប្រាណចំពោះវីរុសនឹងវាយប្រហារសុក ជាពិសេសគឺប្រូតេអ៊ីននៅក្នុងសុក។ យើងបានស្វែងរកប្រតិកម្មនេះហើយ គ្មានភស្តុតាងឬរបាយការណ៍ណាបង្ហាញថា អ្នកចាក់វ៉ាក់សាំងហើយមិនមានកូននោះទេ” ។ លោកស្រីបន្ថែមថា“ ពួកគេរាប់បញ្ចូលទាំងស្ត្រីដែលបានចាក់វ៉ាក់សាំងមានផ្ទៃពោះ នៅពេលចូលរួមក្នុងការសាកល្បងការព្យាបាល។ ប៉ុន្តែវាមិនទំនងដែលថា វ៉ាក់សាំងតំណាងឲ្យផ្នែកតូចនៃវីរុស ធ្វើឲ្យប៉ះពាល់ឬចុះខ្សោយដល់ការមានកូននោះទេ។ ផ្ទុយទៅវិញលោកស្រីព្រមានថា ការព្រួយបារម្ភដ៏ធំបំផុតនោះគឺ ស្ត្រីកំពុងរងគ្រោះដោយការភ័យខ្លាច ការថប់បារម្ភនិងស្ត្រេសដែលមិនមានជំនឿលើការចាក់វ៉ាក់សាំងទៅវិញ។ លោកស្រីបន្ថែមចុងក្រោយថា “ខ្ញុំជឿជាក់យ៉ាងមុតមាំថា ស្ត្រីដែលកំពុងព្យាយាមមានផ្ទៃពោះឬអាចមានផ្ទៃពោះនាពេលអនាគត គួរតែចាក់វ៉ាក់សាំងមុនពេលមានផ្ទៃពោះ ប្រសិនបើអាចធ្វើទៅបាន ដើម្បីសុខភាពនិងសុវត្ថិភាពដែលកំពុងលូតលាស់” ៕	2021-03-25T18:50:00+07:00	kampucheathmey.com	https://www.kampucheathmey.com/global-news/88978
8acfd18f-3865-4d9f-81dc-8aadd2e6136d	អភិបាលខេត្តក្រចេះ៖ រកឃើញមនុស្ស៦៤នាក់ នៅខេត្ដក្រចេះ ដែលពាក់ព័ន្ធជាមួយមន្ដ្រីនគរបាលកើតជំងឺកូវីដ-១៩	លោក វ៉ា ថន អភិបាលខេត្តក្រចេះ នៅព្រឹកថ្ងៃទី២៥ ខែមីនា ឆ្នាំ២០២១នេះ បានឲ្យដឹងថា មកទល់ពេលនេះអាជ្ញាធរ និងមន្ដ្រីសុខាភិបាល បានរកឃើញមនុស្ស៦៤នាក់ មានការពាក់ព័ន្ធទាំងផ្ទាល់ និងប្រយោលជាមួយមន្ដ្រីនគរបាលឈ្មោះ វ៉ាន់ ណាក្រូ ដែលកើតជំងឺកូវីដ-១៩ ហើយបានទៅសម្រាកព្យាបាលនៅមន្ទីរសម្រាកព្យាបាល និងសម្ភព ព្រាបស និងជួបសាច់ញាតខ្លួននៅខេត្តក្រចេះ។ ថ្លែងប្រាប់បណ្ដាញព័ត៌មាន Fresh News លោក វ៉ា ថន បានអះអាងថា អ្នកដែលពាក់ព័ន្ធផ្ទាល់ជាមួយលោក វ៉ាន់ ណាក្រូ ចំនួន២៩នាក់ ហើយកំពុងពិនិត្យសំណាក និងបន្ដឲ្យធ្វើចត្តាឡីស័ក នៅក្នុងមន្ទីរសម្រាកព្យាបាល និងសម្ភព ព្រាបសតែម្ដង និងម្នាក់ទៀត ធ្វើចត្តាឡីស័កនៅមន្ទីរពេទ្យបង្អែកខេត្ត ដែលត្រូវជាប្អូនបង្កើតរបស់លោក វ៉ាន់ ណាក្រូ។ ដោយឡែក អ្នកពាក់ព័ន្ធដោយប្រយោល ចំនួន៣៤នាក់ផ្សេងទៀត គឺតម្រូវឲ្យធ្វើចត្តាឡីស័កនៅតាមផ្ទះ ប៉ុន្ដែស្ថិតក្រោមការត្រួតពិនិត្យយ៉ាងម៉ឺងម៉ាត់ពីអាជ្ញាធរ និងសមត្ថកិច្ច។ នេះបើតាមការបញ្ជាក់របស់លោក វ៉ា ថន។ សូមជម្រាបថា លោក វ៉ា ថន បានអំពាវនាវជាបន្ទាន់មួយទៅកាន់ប្រជាពលរដ្ឋក្នុងខេត្តក្រចេះ ដែលបានជួបផ្ទាល់ ឬប្រយោលជាមួយលោកវរសេនីយ៍ឯក វ៉ាន់ ណាក្រូ ក៏ដូចជាអ្នកបានចូលពិនិត្យ និងព្យាបាលជំងឺចាប់ពីរសៀលថ្ងៃទី២២ ខែមីនា ឆ្នាំ២០២១ ឲ្យធ្វើចត្តាឡីស័ក និងតាមដានសុខភាពរបស់ខ្លួន។ ក្នុងករណីលេចចេញរោគសញ្ញាក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម ប្រញាប់មកយកសំណាកនៅមន្ទីរពេទ្យបង្អែកខេត្ត ដើម្បីរកមេរោគកូវីដ១៩។ ការអំពាវនាវរបស់លោកអភិបាលខេត្ត បានធ្វើឡើងបន្ទាប់ពីលោកវរសេនីយ៍ឯក វ៉ាន់ ណាក្រូ ដែលទើបរកឃើញកើតជំងឺកូវីដ១៩នោះ កាលពីថ្ងៃទី២១ និង២២ ខែមីនា ឆ្នាំ២០២១ បានធ្វើដំណើរទៅកាន់ខេត្តក្រចេះ។ បើតាមលោក វ៉ា ថន ក្នុងដំណើរទៅកាន់ខេត្តក្រចេះនេះ លោក វ៉ាន់ ណាក្រូ បានចូលពិនិត្យជំងឺនៅមន្ទីរសម្រាកព្យាបាល និងសម្ភពព្រាបស ខណៈដែលភរិយារបស់លោកបានចូលក្នុងផ្សារក្រចេះផងដែរ។ ជាជំហ៊ានបឋមដើម្បីទប់ស្កាត់ការរីករាលដាលជំងឺនៅក្នុងខេត្តនេះ លោក វ៉ា ថន បានសម្រេចបិទមន្ទីរសម្រាកព្យាបាល និងសម្ភពព្រាពស ហើយបានចាត់ចែងធ្វើចត្តាឡីស័កក្រុមគ្រូពេទ្យ និងអ្នកជំងឺនៅមន្ទីរសម្រាកព្យាបាលនេះផងដែរ។ លោក វ៉ា ថន ក៏បានអំពាវនាវដល់ប្រជាពលរដ្ឋឲ្យបង្កើនការប្រុងប្រយ័ត្នខ្ពស់ ជាពិសេសអាជីវករលក់ដូរនៅក្នុងផ្សារក្រចេះ ដោយត្រូវប្រកាន់វិធានការសុខាភិបាល ពាក់ម៉ាស់ រក្សាគម្លាត និងលាងដៃជាមួយអាល់កុល ជែល ឬសាប៊ូ ឲ្យបានញឹកញាប់៕	2021-03-25T18:35:00+07:00	freshnewsasia.com	https://m.freshnewsasia.com/index.php/en/localnews/190784-2021-03-25-04-35-22.html
66601062-a141-493c-8df9-f404d6c5de41	នាយការិយាល័យ សុខាភិបាល នៃស្នងការខេត្តត្បូងឃ្មុំ ត្រូវបានរកឃើញមានជំងឺកូវីដ១៩ ក្នុងពេលទៅលេងប្រពន្ធ -កូននៅក្រចេះ	យោងតាមសេចក្តី ជូនដំណឹងរដ្ឋបាលខេត្តក្រចេះ នៅថ្ងៃ២៥ មីនានេះ បានឲ្យដឹងថា ដោយមានរោគសញ្ញាក្តៅខ្លួន ក្អកតិចៗ រយៈពេល៨ថ្ងៃមកនោះ នៅថ្ងៃ២១ មីនា លោកបានទៅព្យាបាលមួយយប់ នៅមន្ទីរ សម្រាកព្យាបាល និងសម្ភពព្រាបស ក្នុងសង្កាត់ក្រចេះ ។ ដោយមិនធូស្បើយ ក៏បានជួលរថយន្តឈ្នួល៨កៅអី ទៅព្យាបាលបន្តនៅមន្ទីរ ពេទ្យខេត្តកំពង់ចាម ហើយគ្រូពេទ្យបានយកសំណាក ទៅធ្វើតេស្តរកមេរោគកូវីដ១៩។ លទ្ធផលបង្ហាញ នាម៉ោង១៦និង៣០នាទីល្ងាចថ្ងៃ២៤ មីនា គឺលោក វ៉ាន់ ណាក្រូ មានផ្ទុកជំងឺកូវីដ១៩ ៕	2021-03-25T18:26:00+07:00	dap-news.com	https://dap-news.com/national/2021/03/25/129735/
bb5d2406-eedd-4c73-b8cf-9ad1376e09c5	អ្នកឧកញ៉ា ឡេង ណាវ៉ាត្រា ឧបត្ថម្ភ២០ម៉ឺនដុល្លារ ដល់ក្រុមគ្រូពេទ្យស្ម័គ្រចិត្តសម្តេចតេជោ TYDA ដែលខិតខំចូលរួមយ៉ាងសកម្មក្នុងការប្រយុទ្ធប្រឆាំងជំងឺកូវីដ១៩	អ្នកឧកញ៉ា ឡេង ណាវ៉ាត្រា បានបញ្ជាក់ប្រាប់អគ្គនាយកបណ្តាញព័ត៌មាន Fresh News នៅថ្ងៃទី២៥ ខែមីនា ឆ្នាំ២០២១នេះថា លោកបានឧបត្ថម្ភថវិកាចំនួន២០ម៉ឺនដុល្លារ ជូនដល់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ជាកងទ័ពអាវសជួរមុខ ដែលខិតខំចូលរួមយ៉ាងសកម្ម ក្នុងការប្រយុទ្ធប្រឆាំងជំងឺកូវីដ១៩។ អ្នកឧកញ៉ា ឡេង ណាវ៉ាត្រា បានថ្លែងអំណរគុណ និងកោតសរសើរចំពោះ ក្រុមគ្រូពេទ្យស្ម័គ្រចិត្តយុវជនសម្តេចតេជោ (TYDA) ទាំងអស់ ដែលបានបំពេញការងារទាំងថ្ងៃទាំងយប់ ដើម្បីទប់ស្កាត់ជំងឺកូវីដ១៩ នៅក្នុងប្រទេសកម្ពុជា តាមរយៈសកម្មភាពយកសំណាក និងជួយសង្គ្រោះអ្នកជំងឺកូវីដ១៩ជាដើម។ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានថ្លែងអំណរគុណដល់សប្បុរសជន ដែលបានចូលរួមសកម្មភាពមនុស្សធម៌ជាមួយសមាគមគ្រូពេទ្យស្ម័គ្រចិត្តយុវជនសម្តេតេជោ (TYDA) តាមរយៈការឧបត្ថម្ភថវិកា សម្ភារ ដើម្បីផ្តល់លទ្ធភាពឱ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារ នៃសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ៕	2021-03-25T18:22:00+07:00	freshnewsasia.com	https://m.freshnewsasia.com/index.php/en/localnews/190782-2021-03-25-04-22-47.html
c9d67d55-bb07-41b9-9789-6c36c9eeabc5	បុគ្គលប្រឌិតព័ត៌មានរឿងចាក់វ៉ាក់សាំង ប្រឆាំងជំងឺកូវីដ-១៩របស់ចិន ហើយបង្ហោះចែកចាយលើបណ្ដាញសង្គម TikTok ត្រូវបានបញ្ជូនទៅតុលាការ	បុគ្គលដែលប្រឌិតព័ត៌មានរឿងចាក់វ៉ាក់សាំង ប្រឆាំងជំងឺកូវីដ-១៩របស់ចិន ហើយយកទៅបង្ហោះចែកចាយនៅលើបណ្ដាញសង្គម TikTok ដែលត្រូវបានសមត្ថកិច្ចឃាត់ខ្លួននោះ ត្រូវបានបញ្ជូនទៅសាលាដំបូងរាជធានីភ្នំពេញ នៅវេលាម៉ោង០៩៖៣០នាទីព្រឹក ថ្ងៃទី២៥ ខែមីនា ឆ្នាំ២០២១នេះ។ លោកវរសេនីយ៍ឯក សាន សុខសីហា អ្នកនាំពាក្យស្នងការដ្ឋាននគរបាលរាជធានីភ្នំពេញ បានថ្លែងប្រាប់បណ្ដាញព័ត៌មាន Fresh News ឲ្យដឹងថា បន្ទាប់ពីបញ្ចប់ការសួរនាំ និងកសាងសំណុំរឿងរួចរាល់នោះ បុគ្គលដែលប្រឌិតព័ត៌មានពាក់ព័ន្ធវ៉ាក់សាំងនេះ ត្រូវបានបញ្ជូនទៅកាន់តុលាការហើយ ដើម្បីផ្ដន្ទាទោសតាមផ្លូវច្បាប់។ គួរជម្រាបថា បុគ្គលរូបនេះឈ្មោះ តោ ចន្នី មុខរបរបើករថយន្តដឹកទំនិញរស់នៅខណ្ឌពោធិ៍សែនជ័យ ត្រូវបានសមត្ថកិច្ចឃាត់ខ្លួន នៅព្រឹកថ្ងៃទី២៤ ខែមីនា ឆ្នាំ២០២១នេះ ទាក់ទងទៅនឹងការផ្សាយព័ត៌មានមិនពិតលើការចាក់វ៉ាក់សាំងកូវីដ១៩។ លោកវរសេនីយ៍ឯក សាន សុខសីហា បានបន្តទៀតថា បន្ទាប់ពីឃើញវីដេអូផុសមានលក្ខណ:ញុះញ៉ង់ និងផ្សាយខុសពីការពិតទាក់ទងទៅនឹងការចាក់វ៉ាក់សាំងកូវីដ១៩ នៅលើបណ្តាញសង្គម TikTok ភ្លាម លោកឧត្តមសេនីយ៍ឯក ស ថេត អគ្គស្នងការរង និងជាស្នងការនគរបាលរាជធានីភ្នំពេញ បានដាក់បទបញ្ជាឲ្យសមត្ថកិច្ចជំនាញធ្វើការស្រាវជ្រាវ តាមចាប់ខ្លួនជនផ្សព្វផ្សាយព័ត៌មានបំពុលសង្គមម្នាក់នេះឲ្យបាន ដើម្បីយកមកអនុវត្តតាមនីតិវិធីច្បាប់។ លោកបន្តទៀតថា «ដោយមានការសហការជាមួយស្នងការដ្ឋាននគរបាលខេត្តកំពង់ឆ្នាំង នៅព្រឹកថ្ងៃទី២៤ ខែមីនា ឆ្នាំ២០២១នេះ សមត្ថកិច្ច នៃស្នងការដ្ឋាននគរបាលខេត្តកំពង់ឆ្នាំង បានឃាត់ខ្លួនបុរសរូបនេះ បញ្ជូនមកស្នងការដ្ឋាននគរបាលរាជធានីភ្នំពេញ ដើម្បីធ្វើការការសាកសួរបន្ថែម និងក៏សាងសំណុំរឿងទៅសាលាដំបូងរាជធានីភ្នំពេញ ដើម្បីអនុវត្តបន្តតាមនីតិវិធីច្បាប់»។ ការចាប់ខ្លួននេះបានធ្វើឡើងនៅស្រុកកំពង់ត្រឡាច ខេត្តកំពង់ឆ្នាំង ខណៈជននេះកំពុងបើកឡានចូលមករាជធានីភ្នំពេញ។ សូមជំរាបថា បុគ្គលរូបនេះបានថតវីដេអូប្រឌិតព័ត៌មានពាក់ព័ន្ធជាមួយវ៉ាក់សាំងនេះ និងប្រាប់ទៅកម្មករកុំឲ្យចាក់វ៉ាក់សាំងនេះ ព្រោះអាចនឹងមានគ្រោះថ្នាក់ដល់អាយុជីវិតក្រោយចាក់រួច។ យ៉ាងណាមិញ ក្រោយទទួលបានវីដេអូប្រឌិត មានចេតនាញុះញង់នេះ កម្លាំងជំនាញបានបើកការស្រាវជ្រាវភ្លាមៗ រហូតឈានដល់ការចាប់ខ្លួនបានតែម្ដង៕	2021-03-25T18:13:00+07:00	freshnewsasia.com	https://m.freshnewsasia.com/index.php/en/localnews/190780-2021-03-25-04-13-33.html
b400d7dd-e537-40be-a058-3126d2b7f8e3	កម្ពុជា មានអ្នកស្លាប់ ដោយសារជំងឺកូវីដ១៩ ចំនួន២នាក់ទៀត	បុរសជនជាតិខ្មែរនោះ ត្រូវបានគេដឹងថា ឈ្មោះឈាន ប៊ុនធឿន ហៅថា DJ ប៊ូម ជាជំនួយការ អគ្គនាយកផ្សារ នៅអង្គភាពសរសេរព័ត័មាន អភិវឌ្ឍន៍សង្គមខ្មែរ ស្នាក់នៅភូមិកណ្ដាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ រូបគេត្រូវបានរកឃើញវិជ្ជមានកូវីដ១៩ នៅថ្ងៃ១៦ មីនា ហើយបញ្ជួនមកព្យាបាលសណ្ឋាគារ ហ្គ្រេនឌុកកាលពីថ្ងៃ២០ មីនា ។ DJ ប៊ូម ត្រូវបានជំងឺកូវីដ១៩ វាយលុកធ្វើឲ្យខ្សោយសួតធ្ងន់ធ្ងរខ្លាំង រលាកសួតសង់ខាំងធ្ងន់ធ្ងរខ្លាំង ។ លើសពីនេះទៀត អ្នកជំងឺបានសភាពធាត់កំរិត១ និងលើសឈាមផងដែរ ។ គិតមកដល់ថ្ងៃ២៥ នេះកម្ពុជា មានអ្នកស្លាប់ ដោយសារជំងឺកូវីដ១៩ចំនួន៧នាក់ហើយ ៕	2021-03-25T18:13:00+07:00	dap-news.com	https://dap-news.com/national/2021/03/25/129719/
f8fdb136-d782-478f-9db1-e88f0215b9ea	យកអំណោយឯកឧត្តម ហ៊ុន ម៉ាណែត ជូនប្រជាពលរដ្ឋប្រកបរបរ ក្នុងវិស័យសេដ្ឋកិច្ចក្រៅប្រព័ន្ធរងផល ប៉ះពាល់ដោយសារជំងឺកូវីដ ១៩	ភ្នំពេញ ៖ ដោយមើលឃើញពីគំរូវីរភាពមហាសប្បុរសរបស់ ឯកឧត្តម ហ៊ុន ម៉ាណែត និង លោកជំទាវ ពេជ ចន្ទមុនី ដែលជាថ្នាក់ដឹកនាំយុវជនគំរូ, ក្រុមយុវជនក្រៅប្រព័ន្ធ ក្រុម iDi និង គ្រុប Telegram : Anti Covid19 Cambodia បានគៀងគរអំណោយពីសប្បុរជន ដែលមានក្រុមហ៊ុនជាង ៣០ ប្រគល់ជូន លោក ហ៊ុន ម៉ាណែត ដើម្បីបែងចែកជូនដល់ប្រជាពលរដ្ឋប្រកបរបរក្នុងវិស័យសេដ្ឋកិច្ចក្រៅប្រព័ន្ធចំនួន ៣០០ គ្រួសារ ដែលកំពុងរងផលប៉ះពាល់យ៉ាងខ្លាំងដល់ជីវភាពប្រចាំថ្ងៃរបស់ពួកគាត់ ដោយសារការរីករាលដាលនៃជំងឺកូវីដ១៩ ។ តំណាងដ៏ខ្ពង់ខ្ពស់ដោយ លោក ហោ សេរីវឌ្ឍន៍ ប្រធានយុវជនក្រៅប្រព័ន្ធ, អនុប្រធានសភាមុខរបរ និងមីក្រូសហគ្រាសកម្ពុជា និងជាស្ថាបនិកគ្រុប Telegram : Anti Covid19 Cambodia t.me/anticovid19cambodia ។ ពិធីត្រូវបានរៀបចំឡើងនៅមុខមន្ទីរពេទ្យសូរិយា ស្ថិតនៅអាគារលេខ ៥០-៥២ ផ្លូវលេខ ១៧២ សង្កាត់ផ្សារថ្មីទី ៣ ខណ្ឌដូនពេញ រាជធានីភ្នំពេញ ដែលមានការចូលរួមពី លោកស្រី នូ ថាវរី អភិបាលរងខណ្ឌដូនពេញ និងលោក សឿង កុសល ចៅសង្កាត់ផ្សារថ្មី៣ កាលពីព្រឹកថ្ងៃទី២៤ ខែមីនា ឆ្នាំ២០២១ ។ លោក ហោ សេរីវឌ្ឍន៍ បានថ្លែងថា ឯកឧត្តម ហ៊ុន ម៉ាណែត និងលោកជំទាវ ពេជ ចន្ទមុនីគឺជាគំរូដ៏ថ្លៃថ្លារបស់យុវជនជំនាន់ក្រោយ ដែលលះបង់ពេលវេលា កម្លាំងកាយចិត្ត សុខភាព និងសុវត្ថិភាពផ្ទាល់ខ្លួន ដឹកនាំក្រុមការងារប្រយុទ្ធប្រឆាំងនឹងការរីករាលដាលជំងឺកូវីដ១៩ យ៉ាងសកម្មបំផុត បន្ទាប់ពីព្រឹត្តិការណ៍សហគមន៍ ២០កុម្ភៈ បានកើតឡើងនៅកម្ពុជា ដែលយើងមិនទាន់ឃើញមានសញ្ញាធូរស្រាលនូវឡើយទេ។ លោកក៏បាននាំនូវការសួរសុខទុក្ខពីសំណាក់ឯកឧត្តម ហ៊ុន ម៉ាណែត និងលោកជំទាវ ពេជ ចន្ទមុនី ជូនដល់ប្រជាពលរដ្ឋប្រកបរបរក្នុងវិស័យសេដ្ឋកិច្ចក្រៅប្រព័ន្ធទាំងអស់ សូមមេត្តាអនុវត្តតាមប្រសាសន៍ណែនាំរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា នូវវិធានការណ៍សុខាភិបាល “៣ការពារ និង ៣កុំ” ក្នុងការប្រយុទ្ធប្រឆាំងនឹងជម្ងឺកូវីដ១៩ ហើយក៏សូមអំពាវនាវ បើមិនចាំបាច់ទេ សូមកុំចេញពីផ្ទះ។ លោកបន្តទៀតថា សកម្មភាពចូលរួមរបស់វិស័យឯកជនជាមួយរាជរដ្ឋាភិបាលនាពេលនេះ គឺជាការចូលរួមចំណែកក្នុងការកាត់បន្ថយភាពក្រីក្រដល់ប្រជាពលរដ្ឋ ដែលជួបការលំបាកពិតៗក្នុងកាលៈទេសៈនេះ។ លោក ហោ សេរីវឌ្ឍន៍ ក៏បានផ្តាំផ្ញើនូវសារចំនួន ៣ ដល់ប្រជាពលរដ្ឋដែលចូលរួមគឺ: ១. សូមមេត្តាជួយទុក្ខធុរៈគ្នាចំពោះអ្នកជិតខាងដែលខ្វះខាតនាពេលនេះ ព្រោះជាពេលវេលាដែលត្រូវជួយគ្នាទៅវិញទៅមក។ ២. ត្រូវមានសង្ឃឹម និងជំនឿចិត្តចំពោះអនាគាត ជាពិសេស មានសង្ឃឹមថា ដំណោះស្រាយពីជំងឺកូវីដ១៩ នេះនឹងមាន ហើយការរកចំណូលនឹងមកជាធម្មតាវិញនាពេលខ្លីខាងមុខ ដែលមានរាជរដ្ឋាភិបាល ជាពិសេស សម្តេចតេជោ ខិតខំដោះស្រាយគ្មានពេលសម្រាកឡើយ។ ៣. ត្រូវខិតខំឲ្យកូនបានរៀនសូត្រ ទោះជាសាលាបានបិទក្តី ត្រូវឆ្លៀតពេលក្នុងការបង្រៀនកូន និងពេលសាលាបើកវិញ ត្រូវឲ្យកូនខិតខំរៀនឲ្យបានចប់ ដើម្បីជាក្តីសង្ឃឹមគ្នាដល់គ្រួសារ និងសង្គមជាតិ។ តាមប្រសាសន៍ណែនាំរបស់ លោក ហ៊ុន ម៉ាណែត អំណោយនាពេលនេះនឹងត្រូវធ្វើការបែងចែកដល់ ៣០០ គ្រួសារតាមគោលដៅរួមមាន ៖ បងប្អូនប្រកបរបរក្នុងវិស័យសេដ្ឋកិច្ចក្រៅប្រព័ន្ធ ដែលជាសមាជិកសមាគមរួមគ្នាអភិវឌ្ឍន៍ ដើម្បីសន្តិភាព (ADP), សមាគមកម្ពុជាអភិវឌ្ឍន៍សេដ្ឋកិច្ចក្រៅប្រព័ន្ធ (CAID) និងបងប្អូនដែលនៅក្រៅសមាគម ដែលត្រូវការចាំបាច់បំផុត។ អំណោយសម្រាប់ ៣០០ គ្រួសារនេះមានដូចជា៖ ម៉ាស និងថ្នាំមន្ទីរពេទ្យសូរិយា ៣០០ កញ្ចប់, អង្ករសុខកែវ ៣ តោន, ទឹកត្រី និងទឹកស៊ីអ៊ីវ ៣០០យួរ, មី ៣.០០០ កញ្ចប់, ត្រីខ ១៥ កេស, នំស្រួយ លី លី ៧ កេសធំ និង ថវិកា ៦លានរៀល ៕ រក្សាសិទ្ធិដោយ៖ចេស្តារ	2021-03-25T17:56:07+07:00	cen.com.kh	https://cen.com.kh/archives/313409.html
2be879eb-bed7-4a00-a6ef-c67d567c8af0	អ្នកឧកញ៉ា ឡេង ណាវ៉ាត់ត្រា និងភរិយា ឧបត្ថម្ភថវិកា ២០ម៉ឺនដុល្លារ ជូនដល់សមាគមគ្រូពេទ្យស្ម័គ្រចិត្តយុវជន សម្តេចតេជោ ហ៊ុន សែន ដើម្បីចូលរួមប្រយុទ្ធប្រឆាំងជំងឺកូវីដ-១៩	ខណ:ពេលបច្ចុប្បន្នដែល ថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ចយ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជា មានការរីករាលដាលជំងឺកូវីដ-១៩នៅក្នុងសហគមន៍ មានសព្វដោយសុគន្ធជាច្រើនបានចូលរួឧបត្ថម្ភថវិកា សម្ភារៈ ជូនដល់សមាគមTYDA ដើម្បីរួមចំណែកជាមួយ សកម្មភាពមនុស្សធម៌ ដើម្បីជាតិនិងប្រជាជន។ សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) សូមថ្លែងអំណរគុណដល់សប្បុរសជន ដែលបានចូលរួមសកម្មភាពមនុស្សធម៌ ជាមួយសមាគមគ្រូពេទ្យស្ម័គ្រចិត្ត យុវជនសម្តេតេជោ (TYDA) តាម រយៈការឧបត្ថម្ភថវិកា សម្ភារៈ ដើម្បីផ្តល់លទ្ធភាពឱ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារនៃសមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៥ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨៧២នាក់ ក្នុងនោះអ្នកជាសះស្បើយចំនួន ១០៥៦នាក់, អ្នកកំពុងសម្រាកព្យាបាលជំងឺ ចំនួន ៨០៩នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩ ៕	2021-03-25T17:51:00+07:00	dap-news.com	https://dap-news.com/national/2021/03/25/129705/
cce2d254-c1ad-43d5-a450-8152a27c2859	តើបងប្អូននឹងរងការពិន័យបែបណា ក្នុងការមិនអនុវត្តការពាក់ម៉ាស់ និងការរក្សាគម្លាតសុវត្ថិភាពក្នុងអំឡុងពេលនៃការឆ្លងរាលដាលនៃជំងឺកូវីដ-១៩	ភ្នំពេញ ៖ តាមរយៈសេចក្តីជូនដំណឹងរបស់ក្រសួងសុខាភិបាល ថានឹងអនុវត្តកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាពនៅរាជធានីភ្នំពេញ ខេត្តព្រះសីហនុ ខេត្តកណ្តាល ខេត្តព្រៃវែង និងខេត្តសៀមរាប។ នៅក្នុងអំឡុងពេលនៃការឆ្លងរាលដាលនៃជំងឺកូវីដ-១៩ ក្នុងសហគមន៍ សមត្ថកិច្ចនឹងអនុវត្តការផាកពិន័យអន្តរកាលចំពោះបុគ្គលដែលពុំបានអនុវត្តកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាពបុគ្គល ដែលបានកំណត់ក្នុងប្រការ៣ និងប្រការ៤ នៃប្រកាសលេខ ០៨១ ស.នក.ប្រក ចុះថ្ងៃទី២២ ខែមីនា ឆ្នាំ២០២១ ស្ដីពីកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាព ក្នុងអំឡុងពេលនៃការឆ្លងរាលដាលនៃជំងឺកូវីដ-១៩ ក្នុងសហគមន៍។ ដើម្បីចូលរួមកាត់បន្ថយការឆ្លងរាលដាលនៃជំងឺកូវីដ-១៩ ក្នុងសហគមន៍ សូមបងប្អូនប្រជាពលរដ្ឋ និងសាធារណជនទូទៅចូលរួមអនុវត្តកាតព្វកិច្ចខាងលើ និងសហការជាមួយអាជ្ញាធរមានសមត្ថកិច្ចគ្រប់ថ្នាក់ អនុវត្តការងារនេះ ចាប់ពីថ្ងៃទី២៤ ខែមីនា ឆ្នាំ២០២១។ សូមបងប្អូន ចូលរួមអនុវត្តវិធានការការពាររបស់ក្រសួងសុខាភិបាល និងអនុវត្ត ៣កុំ៣ការពារ។ រក្សាសិទ្ធិដោយ៖បញ្ញាស័ក្តិ	2021-03-25T17:21:07+07:00	cen.com.kh	https://cen.com.kh/archives/313384.html
8be20744-a2b3-400a-9ee1-5c6c74f5badd	BREAKING: សហរដ្ឋអាមេរិក៖ មនុស្ស ៦.៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៤០៥នាក់ស្លាប់ នៅក្នុងរយៈពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៦,៤២២នាក់ទៀតបានឆ្លងជំងឺ COVID-19 ខណៈអ្នកជំងឺ ១,៤០៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២៥ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៧០៤,២៩២ករណី ក្នុងនោះមានអ្នកស្លាប់សរុបចំនួន ៥៥៨,៤២២នាក់ និងជាសះស្បើយឡើងសរុប ២៣,១៣២,៨៧៩នាក់។ គួរបញ្ជាក់ថា សហរដ្ឋអាមេរិកបានប្តេជ្ញា ចាក់វ៉ាក់សាំងដល់មនុស្សពេញវ័យទាំងអស់ជាង ២៥៨លាននាក់ នៅទូទាំងប្រទេស នៅត្រឹមដំណាច់ខែឧសភាខាងមុខនេះ។ គិតត្រឹមដើមសប្តាហ៍នេះ ពលរដ្ឋអាមេរិកសរុបជាង ២៤% បានទទួលការចាក់វ៉ាក់សាំងបង្ការ COVID-19។ គ្រប់រដ្ឋរបស់សហរដ្ឋអាមេរិក ត្រូវបានគេរាយការណ៍ថា កំពុងជំរុញការចាក់វ៉ាក់សាំងឲ្យបានលឿន ដើម្បីឲ្យស្របទៅតាមគោលការណ៍ចាក់វ៉ាក់សាំងឲ្យបាន ២លាននាក់ក្នុងមួយថ្ងៃ៕	2021-03-25T17:13:00+07:00	freshnewsasia.com	https://m.freshnewsasia.com/index.php/en/internationalnews/190770-2021-03-25-03-13-06.html
ae3b57df-9534-432d-b6ba-3a9d4f5ced1a	ហានិភ័យខ្ពស់ ៖ អ្នកធ្លាប់ទៅរកសេវាព្យាបាល នៅមន្ទីរព្យាបាល សាន ភីរ៉ូ ទប់មុខ CTN ត្រូវទៅធ្វើតេស្តរកកូវីដ១៩	No Content	2021-03-25T17:04:00+07:00	dap-news.com	https://dap-news.com/national/2021/03/25/129682/
c9c57491-bc59-400d-871e-4d9b1ad4e3f2	កម្ពុជា មានអ្នកឆ្លងជំងឺកូវីដ១៩ថ្មី ចំនួន៥៥នាក់ទៀត និងជាសះស្បើយ ចំនួន២៣នាក់	បើតាមក្រសួង គិតត្រឹមព្រឹកថ្ងៃ២៥ មីនា កម្ពុជា មានអ្នកឆ្លងសរុបចំនួន១៨៧២ នាក់ អ្នកជាសះស្បើយចំនួន១០៥៦ នាក់ និងអ្នកកំពុងព្យាបាលចំនួន៨០៩ នាក់ និងអ្នកស្លាប់៥ នាក់ ៕	2021-03-25T16:56:00+07:00	dap-news.com	https://dap-news.com/national/2021/03/25/129634/
421622bd-57b6-47d6-aa95-897f325c64a5	TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ រហូតដល់៥៥នាក់ ខណៈអ្នកជំងឺចំនួន២៣នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី២៥ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់៥៥នាក់ ដែលសុទ្ធសឹងជាករណីឆ្លងក្នុងសហគមន៍ ខណៈអ្នកជំងឺចំនួន២៣នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសរបស់ក្រសួងសុខាភិបាលបញ្ជាក់ថា អ្នកឆ្លងកូវីដ១៩ ទាំង៥៥នាក់នេះ ក្នុងនោះមានជនជាតិខ្មែរ៥៤នាក់ និងជនជាតិវៀតណាមម្នាក់ ដែលរកឃើញនៅរាជធានីភ្នំពេញ ខេត្តត្បូងឃ្មុំ ខេត្តកណ្តាល ខេត្តសៀមរាប ខេត្តព្រះសីហនុ និងខេត្តកំពង់ធំ។ ចំណែកអ្នកជាសះស្បើយទាំង២៣នាក់វិញ គឺមានម្នាក់ជាស្រីជនជាតិឥណ្ឌូនេស៊ី អាយុ២៩ឆ្នាំ ដែលធ្វើដំណើរពីប្រទេសឥណ្ឌូនេស៊ី មកដល់កម្ពុជា នៅថ្ងៃទី២៦ ខែកុម្ភៈ ឆ្នាំ២០២១ និង២២នាក់ ជាអ្នកឆ្លងក្នុងព្រឹត្តិការណ៍ រួមមានជនជាតិចិន៧នាក់, ជនជាតិខ្មែរ ១៤នាក់ និងជនជាតិវៀតណាម ម្នាក់ ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៥ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨៧២នាក់ ក្នុងនោះអ្នកជាសះស្បើយចំនួន ១០៥៦នាក់, អ្នកកំពុងសម្រាកព្យាបាលជំងឺ ចំនួន ៨០៩នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕	2021-03-25T16:52:00+07:00	freshnewsasia.com	https://m.freshnewsasia.com/index.php/en/localnews/190767-2021-03-25-02-52-55.html
fb4114b3-76d9-41c8-9287-18c027243e52	អ្វីជាប្រព័ន្ធភាពស៊ាំ? ហេតុអ្វីអាចទប់ស្កាត់វីរុសឈ្លានពានរាងកាយយើងបាន?	តាមអត្ថបទមុនៗ ដែលធ្លាប់ចេញផ្សាយជាហូរហែរ ភាគច្រើនផ្តោតលើអាហារ ការហាត់ប្រាណ និងតិចនិកផ្សេងៗ ដើម្បីជួយពង្រឹងប្រព័ន្ធភាពស៊ាំរាងកាយយើងឲ្យបានខ្លាំងក្លា។ ប៉ុន្តែជឿថា គ្នាយើងមួយចំនួន នៅមិនទាន់ស្គាល់ច្បាស់ អ្វីជាប្រព័ន្ធភាពស៊ាំ? មានតួនាទីអ្វីខ្លះ? ហេតុអ្វីអាចទប់ទល់ជាមួយវីរុសពីខាងក្រៅបាន? បើគ្នាយើងមិនធ្លាប់ដឹងច្បាស់ទេ អត្ថបទនេះ អាចពន្យល់បាន។ ប្រព័ន្ធភាពស៊ាំ គឺជាប្រព័ន្ធប្រឆាំងទៅនឹងការឆ្លងជំងឺចូលក្នុងរាងកាយយើង ដោយវានឹងប្រឆាំងវាយប្រហារពពួកមេរោគ ជួយឲ្យសុខភាពយើងបានល្អ។ កោសិកា និងសរីរាង្គមួយចំនួន បានធ្វើការរួមគ្នាដើម្បីការពាររាងកាយយើងពីការឆ្លងជំងឺ។ កោសិកាឈាមស ឬហៅម្យ៉ាងទៀតថា Leukocytes មានតួនានីសំខាន់មួយនៅក្នុងប្រព័ន្ធភាពស៊ាំយើង។ ប្រភេទមួយនៃកោសិកាឈាមសនេះ គេហៅថា Phagocytes ។ វាមាននាទី ប្រឆាំងមេរោគ ដោយធ្វើការស៊ីកិនកម្ទេចមេរោគ។ ឯកោសិកាឈាមសមួយផ្សេងទៀត ត្រូវគេហៅថា Lymphocytes ដែលមាននាទី ជួយឲ្យរាងកាយចងចាំប្រភេទមេរោគដែលចូលមកឈ្លានពាននោះ និងសម្លាប់មេរោគទាំងនោះ។ កោសិកាឈាមស ពពួក Phagocytes ចែកចេញជាច្រើនប្រភេទផ្សេងៗគ្នា មួយប្រភេទនៃកោសិកានេះ គេហៅថា Neutrophil ដែលវាមានសមត្ថភាពប្រយុទ្ធប្រឆាំងនឹងពពួកបាក់តេរីនៅពេលដែលមានការបង្ករោគកើតឡើង។ ដូចនេះ ហើយនៅ ពេលដែលវេជ្ជបណ្ឌិតសង្ស័យថាមានការបង្ករោគ កើតឡើង នោះគាត់នឹងស្នើរសុំធ្វើតេស្តឈាមអ្នកជំងឺ ដើម្បីរកមើលកម្រិតរបស់ Neutrophil នេះ។ កោសិកាឈាមស ពពួក Phagocytes នេះ ចែកចេញជាប្រភេទ ផ្សេងៗ ទៀត ដែលឆ្លើយតបតាមប្រភេទនៃការឈ្លានពានពីពពួកមេរោគ ថាតើជាបាក់តេរី ឬ ពពួកប៉ារ៉ាស៊ីត។ ដោយឡែក ចំពោះកោសិកាឈាមស Lymphocyte ចែកជា ២ប្រភេទ គឺកោសិកា B lymphocytes និង T lymphocytes ហើយកោសិកាទាំងនេះ បង្កើតឡើងដោយខួរឆ្អឹងខ្នង ហើយប្រសិនបើវាលូតលាស់ធំពេញរូបរាងក្នុងខួរឆ្អឹងខ្នង វានឹងក្លាយទៅជាកោសិកា B តែបើសិនជាកោសិកានេះ បន្តទៅកាន់ប្រពេញទីមុស (Thymus Gland) វានឹងលូតលាស់ពេញលេញក្លាយទៅជាកោសិកា T។ កោសិកា B Lymphocytes ប្រៀបដូចជាកងទ័ពស៊ើបការណ៍របស់រាងកាយអ៊ីចឹង វាមាននាទី ស្វែងរកគោលដៅបង្ករោគ និងបញ្ជូនកោសិកាឈាមស ផ្សេងទៀត ទៅប្រយុទ្ធ ចំណែកឯកោសិកា T វិញ គឺជាកងទ័ពប្រយុទ្ធរបស់រាងកាយ វានឹងចេញទៅប្រយុទ្ធ នៅពេលដែលទទួលបានព័ត៌មានពីកោសិកា B។ នៅពេលរាងកាយត្រូវបានវត្ថុធាតុថ្មីណាមួយចូល (ដែលហៅថាអង់ទីហ្សែន ឬអតិសុខុមប្រាណ) នោះប្រព័ន្ធភាពស៊ាំ នឹងកំណត់ថាវត្ថុធាតុនោះជាអង់ទីហ្សែន ហើយប្រព័ន្ធភាពស៊ាំយើងនឹងកម្ចាត់វត្ថុធាតុនោះចោលតែម្តង។ កោសិកាឈាមស B lymphocytes គឺជាកោសិកាដែលបង្កើតអង្គបដិប្រាណ ឬហៅថាអង់ទីករការពារខ្លួនប្រាណ (Antibodies) ដែលវាជាប្រូតេអ៊ីនពិសេសមានលទ្ធភាពឃុំព័ទ្ធ អង់ទីហ្សែន។មនុស្សម្នាក់ៗ សុទ្ធតែមានអង់ទីករការពារនេះ ហើយនៅពេលដែលវាជួបជាមួយអង់ទីហ្សែនដំបូង វានឹងចាប់ផ្ដើមមុខងារចងចាំរបស់វា ទើបហេតុនេះហើយប្រសិន បើយើងមានជំងឺមួយចំនួន ដូចជាជំងឺអុចស្វាយ នៅពេលដែលជាសះស្បើយ យើងនឹងមិនកើតវាឡើងម្តងទៀតនោះទេ។ ដោយសារតែ បែបនេះ ទើបវិធីសាស្ត្រនៃការចាក់វ៉ាក់សាំងត្រូវបានបង្កើតឡើងដោយការប្រើប្រាស់មុខងាររបស់ប្រព័ន្ធភាពស៊ាំនេះ ឯង។ ការចាក់វ៉ាក់សាំង គឺជាការចាក់នៅ ពពួកអង់ទីហ្ស៊ែនដែលមិនអាចធ្វើឲ្យមនុស្សឈឺ ចូលក្នុងរាងកាយ ហើយឲ្យអង់ទីកររបស់ខ្លួនយើង ចងចាំនៅប្រភេទអង់ទីហ្សែននោះ ហើយវានឹងការពារខ្លួនយើងពីជំងឺដែលបង្កដោយអង់ទីហ្ស៊ែននោះទៅពេលអនាគត។ ថ្វីបើអង់ទីករអាចស្គាល់នឹងហ៊ុំព័ទ្ធមេរោគក៏ពិតមែន ប៉ុន្តែវាមិនអាចសម្លាប់វាបានទេ ដូចនេះហើយវានឹងត្រូវការជំនួយពីកោសកា T ។ កោសិកា T នឹងទៅកម្ទេចអង់ទីហ្ស៊ែនដែលត្រូវបានហ៊ុំព័ទ្ធដោយអង់ទីករ ឬកោសិកាមានការបង្ករោគ ឬដែលមានការផ្លាស់ប្ដូរខុសប្រក្រតី។ កោសិកា T ខ្លះ គឺអាចហៅថាជា កោសិកាពិឃាត ឬ Killer Cells ហើយពួកវាក៏ អាចជួយផ្ដល់សញ្ញាទៅកោសិកាឈាមសផ្សេងទៀត ដែលជាពិសេសគឺពពួកកោសិកា Phagocytes ឲ្យបំពេញការងាររបស់ខ្លួន។ អង្គបដិប្រាណ ឬអង់ទីករ អាចមាននាទីជួយបន្សាបជាតិពុល (toxin) ដែលបង្កើតឡើងដោយពពួកមេរោគផ្សេងៗ។ វាក៏មាននាទីជួយ ក្រុមប្រូតេអ៊ីនមួយប្រភេទដែលហៅថា Complement ឲ្យមានសកម្មភាពឡើង។ Complement គឺជាផ្នែកមួយនៃប្រព័ន្ធភាពស៊ាំ ហើយវាមាននាទីជួយសម្លាប់ បាក់តេរី វីរុស ឬកោសិកាដែលបានឆ្លងរោគ។ កោសិកាពិសេសៗទាំងនេះ គឺ ជាផ្នែកមួយនៃប្រព័ន្ធភាពស៊ាំរបស់យើង ដែលជួយការពារខ្លួនយើងប្រឆាំងនឹងជំងឺ។ ដែលការការពារនេះហើយយើងហៅថា ភាពស៊ាំ (Immunity)។ ក្នុងរាងកាយយើងមានប្រព័ន្ធភាពស៊ាំ ៣ប្រភេទ ផ្សេងគ្នា ដូចជា ប្រព័ន្ធភាពស៊ាំ Innate (ធម្មជាតិ) Adaptive (សកម្ម) និង Passive (ជំនួយ)។ យើងគ្រប់គ្នាកើតមកសុទ្ធតែមានមកជាមួយនូវប្រព័ន្ធភាពស៊ាំនេះ ជាប្រព័ន្ធភាពស៊ាំការពារខ្លួនយើងទូទៅ។ ឧទាហរណ៍ វាដើរតួជារបាំងការពារមេរោគមិនឲ្យចូលក្នុងខ្លួនយើង ហើយប្រព័ន្ធនេះ នឹងចាប់បានភ្លាមនៅពេលរាងកាយមានវត្ថុធាតុពីក្រៅចូលមក ឬជាអ្វីមួយដែលប្រព័ន្ធភាពស៊ាំយើងដឹងថាអាចបង្កគ្រោះថ្នាក់ដល់រាងកាយបាន។ ជាប្រព័ន្ធភាពស៊ាំ អាចអភិវឌ្ឃខ្លួនគ្រប់ពេលវេលាក្នុងជីវិតរបស់យើង។ វាអភិវឌ្ឍឡើងនៅពេលយើងប្រឈមនឹងជំងឺ ឬបានចាក់វ៉ាក់សាំងការពារជំងឺ។ Passive immunity សម្តៅលើការខ្ចីកម្លាំងប្រព័ន្ធភាពស៊ាំពីប្រភពផ្សេង ហើយកើតឡើងក្នុងរយៈពេលខ្លីប៉ុណ្ណោះ។ ឧទាហរណ៍ អង្គបដិប្រាណ ក្នុងទឹកដោះម្តាយ អាចជួយឲ្យទារកមានប្រព័ន្ធភាពស៊ាំបណ្តោះអាសន្នមួយការពារនឹងជំងឺ ដែលម្តាយយើងធ្លាប់កើតមានពីមុននោះ។ ប្រព័ន្ធភាពស៊ាំ ត្រូវការពេលមួយរយៈដើម្បីអភិវឌ្ឍខ្លួន និងត្រូវការជំនួយពីវ៉ាក់សាំង។ ហេតុនេះ ដើម្បីជួយរាងកាយមានសុខភាពល្អ គឺត្រូវចាក់វ៉ាក់សាំងឲ្យកូនយើង ឲ្យបានត្រឹមត្រូវតាំងក្មេងដើម្បីជួយកូនមានសុខភាពល្អ៕ ចុចអាន៖ ចុចអាន៖	2021-03-25T16:30:00+07:00	kampucheathmey.com	https://www.kampucheathmey.com/health/88936
d4ae457d-00df-4aa2-aa2c-faaac60ca1b6	នាំថវិកា និងសម្ភារៈប្រគល់ជូនរដ្ឋបាលឃុំ សម្រាប់ប្រគេនព្រះសង្ឃចំនួន៤វត្ត ក្នុងសកម្មភាពវាយគង ជួង រគាំង ទូងស្គរ ដើម្បីដាស់ស្មារតីប្រជាពលរដ្ឋ ឲ្យចូលរួមទប់ស្កាត់ការរីករាលដាលជំងឺកូវីដ១៩ក្នុងសហគមន៍	ខេត្តស្វាយរៀង ៖ នៅថ្ងៃទី២៥ ខែមីនា ឆ្នាំ២០២១ ក្រុមការងារចុះមូលដ្ឋានឃុំក្រោលគោ ស្រុកស្វាយជ្រំ លោក កែវ ច័ន្ទលី ប្រធានមន្ទីរព័ត៌មានខេត្ត អនុប្រធានក្រុមការងារចុះមូលដ្ឋានឃុំក្រោលគោ លោក សុខ សុទ្ធាវុធ ប្រធានមន្ទីរកសិកម្មរុក្ខប្រមាញ់ និងនេសាទខេត្ត អនុប្រធានក្រុមការងារចុះមូលដ្ឋានឃុំក្រោលគោ រួមនិងមន្ត្រីរាជការនៃមន្ទីរ បាននាំយកនូវថវិកា និងសម្ភារៈប្រគល់ជូនរដ្ឋបាលឃុំ សម្រាប់ប្រគេនព្រះសង្ឃចំនួន៤វត្ត ក្នុងសកម្មភាពវាយគង ជួង រគាំង ទូងស្គរ ដើម្បីដាស់ស្មារតីប្រជាពលរដ្ឋឲ្យចូលរួមទប់ស្កាត់ការរីករាលដាលជំងឺកូវីដ១៩ក្នុងសហគមន៍។ ចំពោះសម្ភារៈថវិកាដែលយកទៅប្រគេនព្រះសង្ឃ តាមរយៈរដ្ឋបាលឃុំក្រោលគោ មានចំនួន៤វត្ត នៅក្នុង១វត្តៗទទួលបាន: ទឹកសុទ្ធ ១០កេស, ទឹកក្រូច ៥កេស, អង្ករ ២បាវស្មើនឹង ១០០គីឡូក្រាម, មីម៉ាម៉ាខ្មែរ ២កេស, តែ១សុង, ស្ករស ៥គីឡូក្រាម និងថវិកា ១២០,០០០រៀល ។ លោក សុខ សុទ្ធាវុធ ប្រធានមន្ទីរកសិកម្មរុក្ខាប្រមាញ់និងនេសាទខេត្ត អនុប្រធានក្រុមការងារចុះមូលដ្ឋានឃុំក្រោលគោ ស្រុកស្វាយជ្រំ បានឲ្យដឹងថា សម្ភារៈថវិកាដែលយកមកសម្រាប់ប្រគេនព្រះសង្ឃទាំងបួនវត្តនេះ គឺបានមកពីការជួយឧបត្ថម្ភ របស់មន្ត្រីរាជការក្រុមការងារមន្ទីរ និងមន្ទីរព័ត៌មានខេត្តស្វាយរៀង ក្នុងគោលបំណងជួយដល់ព្រះសង្ឃនៅតាមទីវត្តអារាមនានា ដែលមានការខ្វះខាតក៏ដូចជា ការលើកទឹកចិត្តជួយដល់ព្រះសង្ឃដែលបានចូលរួមសកម្មភាពវាយគង ទូងស្គរ ដើម្បីដាស់ស្មារតីប្រជាពុទ្ធបរិស័ទ ក្នុងក្នុងមូលដ្ឋានដើម្បីចូលរួមការពារទប់ស្កាត់ការឆ្លងជំងឺ covid-១៩ និងអនុវត្តតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា សារាចរណែនាំរបស់ក្រសួងធម្មការ និងសាសនា ស្ដីពីកាវាយគង ទូងស្គរ រគាំង តាមវត្តអារាមនានា ដើម្បីចូលរួមទប់ស្កាត់ការរីករាលដាលជំងឺកូវីដ1១៩ ក្នុងសហគមន៍នៃព្រឹត្តិការណ៍ ២០កុម្ភៈ និងអនុវត្តវិធានការក្រសួងសុខាភិបាល “៣ការពារ ៣កុំ”។ លោក ភោគ វណ្ណថន មេឃុំក្រោលគោ បានថ្លែងអំណរគុណយ៉ាងជ្រាលជ្រៅ ចំពោះក្រុមការងារចុះមូលដ្ឋានឃុំក្រោលគោ ដែលមានថ្នាក់ដឹកនាំ និងមន្ត្រីរាជការមន្ទីរកសិកម្មរុក្ខាប្រមាញ់និងនេសាទខេត្ត និងមន្ទីរព័ត៌មានខេត្ត បានជួយឧបត្ថម្ភនូវសម្ភារៈថវិកាខាងលើ ដើម្បីចូលរួមក្នុងការការពារនិងទប់ស្កាត់ការឆ្លងជំងឺcovid-១៩ ៕ រក្សាសិទ្ធិដោយ៖វ៉ៃកូ	2021-03-25T16:29:18+07:00	cen.com.kh	https://cen.com.kh/archives/313357.html
2c210f0d-7f34-4d4b-8d28-8436e9946068	TOP NEWS: អ្នកជំងឺចំនួន២នាក់ទៀតហើយ បានស្លាប់បាត់បង់ជីវិតដោយសារជំងឺកូវីដ១៩ ម្នាក់ជនជាតិខ្មែរ និងម្នាក់ជនជាតិចិន (Video inside)	នៅព្រឹកថ្ងៃទី២៥ ខែមីនា ឆ្នាំ២០២១មានអ្នកជំងឺ២នាក់ទៀតហើយ បានស្លាប់បាត់បង់ជីវិតដោយសារជំងឺកូវីដ១៩ដ៏កាចសាហាវ ដោយម្នាក់ជនជាតិខ្មែរ និងម្នាក់ជនជាតិចិន នេះបើតាមការបញ្ជាក់ពីមន្រ្តីជាន់ខ្ពស់ក្រសួងសុខាភិបាល និងក្រុមគ្រូពេទ្យថ្លែងប្រាប់បណ្តាញព័ត៌មាន Fresh News នៅព្រឹកថ្ងៃនេះ។ អ្នកស្លាប់ទី១៖ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ បច្ចុប្បន្នស្នាក់នៅ ភូមិសាមគ្គី សង្កាត់ត្រពាំងក្រសាំង ខណ្ឌពោធិ័សែនជ័យ (ជិតផ្សារសាមគ្គី) ជាពិធីករ Freelance តាមរោងការ និងធ្លាប់ធ្វើការជាមួយតារាកំប្លែង សេង ចិន្តា (ហៅក្អីត) និងមានស្រុកកំណើតនៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ មានជំងឺធាត់កំរិត១ និងលើសឈាម, ក្រុមគ្រូពេទ្យរកឃើញមានរលាកសួតធ្ងន់ធ្ងរទាំងសងខាង និងមានខ្សោយសួតខ្លាំង។ តេស្តឃើញជំងឺកូវីដ១៩នៅថ្ងៃទី១៦ ខែមីនា ឆ្នាំ២០២១ អ្នកជំងឺបានស្លាប់នៅវេលាម៉ោង ៧៖៣៥នាទីព្រឹកថ្ងៃទី២៥ ខែមីនា ឆ្នាំ២០២១ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ អ្នកស្លាប់ទី២៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ រកឃើញជំងឺកូវីដ១៩នៅថ្ងៃទី១២ ខែមីនា ឆ្នាំ២០២១។ ក្រុមគ្រូពេទ្យរកឃើញអ្នកជំងឺមានរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំងរហូតដល់ប្រើម៉ាស៊ីនជំនួយ។ អ្នកជំងឺបានស្លាប់នៅវេលាម៉ោង៧៖៤៥នាទី ព្រឹកថ្ងៃទី២៥ ខែមីនា ឆ្នាំ២០២១។ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ ក្រសួងសុខាភិបាល នឹងប្រកាសជូនដំណឹងអំពីការស្លាប់នេះនៅពេលបន្ទាប់។ រហូតដល់មកដល់ពេលនេះ អ្នកជំងឺកូវីដ១៩ ចំនួន៧នាក់ហើយបានស្លាប់បាត់បង់ជីវិត ដោយសារជំងឺកូវីដ១៩ * ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ * ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) * ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ * ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ * ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ * ទី៦៖ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ * ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល៕	2021-03-25T16:28:00+07:00	freshnewsasia.com	https://m.freshnewsasia.com/index.php/en/localnews/190766-2021-03-25-02-28-36.html
2c4b2620-91e1-478c-b04c-0c00f2285258	អាណិតខ្លោចចិត្ត ! យាយ៧៩ឆ្នាំ មានជំងឺចាស់ប្រចាំកាយហើយ អាកូវីដមកថែមទៀត	នៅថ្ងៃទី២៥ ខែមីនា ឆ្នាំ២០២១ គ្រូពេទ្យបានបើករថយន្តទៅកាន់ទីតាំងផ្ទះអ្នកជំងឺដែលឆ្លងជំងឺកូវិដ នៅផ្ទះលេខ១១ ផ្លូវ៦៩BT ភូមិត្នោតជ្រុំ២ សង្កាត់បឹងទំពន់ទី២ ខណ្ឌមានជ័យ ដោយស្រ្តីអាយុ៤១ឆ្នាំ និងក្មេងប្រុសអាយុ១២ឆ្នាំ មកព្យាបាល ។ ចំណែកឪពុក និងកូនប្រុស គ្រូពេទ្យបានយកសំណាករួចឲ្យបន្តធ្វើចក្តាឡីស័កនៅផ្ទះតែម្តង ដើម្បីរង់ចាំលទ្ធផល ។ បន្ទាប់មក ក្រុមគ្រូពេទ្យ បានបន្តដំណើរ ចំណុចអគារហុក អាន ផ្លូវ៣៧១ ភូមិទ្រា សង្កាត់ស្ទឹងមានជ័យទី១ ដើម្បីទៅយកស្រ្តីឆ្លងជំងឺកូវីដ អាយុ២៧ឆ្នាំ ស្នាក់នៅបន្ទប់លេខ២២៥ ជាន់ទី១ និងស្រ្តីវ័យ៧៩ឆ្នាំ នៅចំណុចផ្ទះលេខ1NZ ផ្លូវលេខ៣ ភូមិដំណាក់ធំ៥ សង្កាត់ស្ទឹងមានជ័យទី៣ ខណ្ឌមានជ័យ ដែលឆ្លងជំងឺកូវីដដូចគ្នា។ ក្រុមគ្រូពេទ្យ បញ្ជាក់ថា អ្នកជំងឺទាំង៤នាក់ខាងលើ បានយកទៅសម្រាកព្យាបាល នៅThe Great Duke ។ ប៉ុន្តែអ្វីដែលខ្លោចចិត្តនោះ ដូនចាស់វ័យ៧៩ឆ្នាំ កំពុងមានជំងឺចាស់ប្រចាំកាយទៅហើយ បែរជាមានជំងឺកូវីដចង្រៃ មកព្យាបាទរូបរាងកាយរបស់គាត់ទៀត៕	2021-03-25T16:23:22+07:00	kbnnews.com	https://kbn.news/archives/213486
6cd1fe3b-ac20-4f5a-aee6-1f487cefd281	បន្ទាន់ណាស់! អ្នកដែលធ្លាប់ទៅអគារ Exchange Square ត្រូវតែប្រញាប់ទៅធ្វើតេស្តរកជំងឺកូវីដ១៩ ភ្លាម	មុននេះបន្តិច អនុគណៈកម្មការស្រាវជ្រាវជំងឺកូវីដ១៩ បានអំពាវនាវ ដល់បងប្អូន ប្រជាពលរដ្ឋ ដែលធ្លាប់ទៅអគារ Exchange Square ផ្លូវលេខ ៦១, សង្កាត់វត្តភ្នំ, ខណ្ឌដូនពេញ កាលពីថ្ងៃទី ១៣ ខែមីនា សូមតាមដានសុខភាព ហើយបើមានអាការៈមិនស្រួល សូមប្រញាប់ទៅធ្វើតេស្តរកជំងឺកូវីដ១៩ ជាបន្ទាន់ ៕	2021-03-25T16:12:46+07:00	kbnnews.com	https://kbn.news/archives/213490
c5e01c63-d16b-4349-9275-4f356aa753e7	អាជ្ញាធរភ្នំពេញ បង្ហាញលេខទូរស័ព្ទ ទំនាក់ទំនង ទីតាំងចាក់វ៉ាក់ សាំងកូវីដ ១៩	No Content	2021-03-25T16:08:00+07:00	dap-news.com	https://dap-news.com/national/2021/03/25/129615/
6758a3e3-813c-4481-98e9-5500c26b3375	សាលារាជធានីភ្នំពេញ បង្ហាញទីតាំង និងលេខទូរស័ព្ទទំនាក់ទំនងចាក់វ៉ាក់សាំងការពារជំងឺកូវីដ១៩ សម្រាប់មនុស្សវ័យ៦០ឆ្នាំឡើង (Video inside)	មន្ទីរសុខាភិបាលនៃរដ្ឋបាលរាជធានីភ្នំពេញ បានបង្ហាញតារាងបញ្ជីឈ្មោះទីតាំង និងលេខទូរស័ព្ទទំនាក់ទំនង សម្រាប់ការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋ ដែលមានអាយុចាប់ពី៦០ឆ្នាំឡើងទៅ។ ទីតាំងចាក់វ៉ាក់សាំងការពារជំងឺកូវីដ១៩ មាននៅមន្ទីរពេទ្យបង្អែក និងមណ្ឌលសុខភាពសរុប១៩កន្លែង ក្នុងរាជធានីភ្នំពេញ។ សូមជម្រាបថា គណៈកម្មការចំពោះកិច្ចចាក់វ៉ាក់សាំងកូវីដ១៩ នៅថ្ងៃទី២៣ ខែមីនា ឆ្នាំ២០២១ បានចាប់ផ្តើយុទ្ធនាការ ១៥ថ្ងៃនៃការចាក់វ៉ាក់សាំងកូវីដ១៩ អាស្ត្រាហ្សេនីកា ជូនប្រជាពលរដ្ឋអាយុចាប់ពី៦០ឆ្នាំឡើង នៅក្នុងរាជធានីភ្នំពេញ។ រយៈពេលពីរថ្ងៃនៃយុទ្ធនាការចាក់វ៉ាក់សាំងកូវីដ១៩ បានចាក់ជូនមនុស្សវ័យ៦០ឆ្នាំឡើង ក្នុងរាជធានីភ្នំពេញ ចាក់បានជិត ១ម៉ឺននាក់៕	2021-03-25T15:23:00+07:00	freshnewsasia.com	https://m.freshnewsasia.com/index.php/en/localnews/190761-2021-03-25-01-23-43.html
1b5038fe-839a-4741-a905-6d8d475a286b	មូលហេតុ និងរោគសញ្ញា ដែលអាចបង្កឲ្យមានជាជំងឺទាចទឹក	ជំងឺទាចទឹក (Ascites) គឺជាវត្តមានទឹកដក់នៅក្នុងស្រោមពោះ ហើយមិនមែនជាឈាម។ ក) តើមូលហេតុអ្វីខ្លះ ដែលអាចបង្កឲ្យមានជាជំងឺទាចទឹក? មូលហេតុសំខាន់ៗ ដែលអាចបណ្តាលឲ្យកើតទាចទឹកមាន៖ – ជំងឺក្រិនថ្លើម (Liver Cirrhosis) ដែលមានប្រមាណជា ៨០% – ជំងឺខ្សោយតម្រងនោមរ៉ាំរ៉ៃ (Chronic Renal Failure) – ជំងឺខ្សោយបេះដូង – ជំងឺរបេងស្រោមពោះ ឬ ពោះវៀន – ជំងឺមហារីកស្រោមពោះ ឬ ការរាលដាលមកក្នុងស្រោមពោះ (Peritoneal Metastases) នៃជំងឺមហារីកផ្សេងៗដូចជា មហារីកថ្លើម លំពែង ក្រពះ ពោះវៀនធំ ឬ ក្រពេញអូវែរជាដើម។ ខ) រោគសញ្ញា៖ រោគសញ្ញាដែលអាចឲ្យយើងដឹងថា អ្នកជំងឺម្នាក់មានជំងឺទាចទឹក មានដូចជា៖ – ពោះឡើងតឹងធំ និង ភ្លឺរលោង – ផ្ចិតប៉ោងធំខុសពីធម្មតា(ករណីមានទឹកដក់ច្រើន) – ការថយចុះនូវបរិមាណទឹកនោម – ហើមជើងទាំងសងខាង – ឡើងទម្ងន់ខុសពីធម្មតា ប៉ុន្តែរូបរាងអ្នកជំងឺស្គមស្គាំង (ឡើងតឹងធំតែពោះ)។ គេអាចរកឃើញទាចទឹក ដោយការពិនិត្យរាងកាយអ្នកជំងឺដោយឲ្យគាត់គេងផ្អៀង រួចសង្កេតមើលទៅលើពោះ និងយកដៃស្ទាប ហើយគោះលើពោះរកសំឡេងទឹកក្នុងស្រោមពោះ។គ្រូពេទ្យអាចស្វែងរកឃើញនូវរោគសញ្ញានៃជំងឺផ្សេងៗ ដែលជាមូលហេតុដូចបានរៀបរាប់ខាងលើផងដែរ។ ករណីទាចទឹក ដែលមានបរិមាណតិចតួច ការធ្វីរោគវិនិច្ឆ័យអាចធ្វើទៅបានតាមរយះរូបភាពវេជ្ជសាស្ត្រផ្សេងៗដូចជា អេកូសាស្ត្រ (Abdomen Ultrasound) ឬស៊ីធីស្កែន (CT Scan)។ ចំណាំ៖ ករណីមួយចំនួន អាចបង្កឲ្យពោះរបស់អ្នកឡើងរីកតឹងធំខុសពីធម្មតា ដែលវាមិនមែនជាជំងឺទាចទឹកដូចជាៈ – ប្លោកនោម ដែលពេញទៅដោយទឹកនោម នៅពេលស្ទះទឹកនោម – ពេលមានផ្ទៃពោះ (ចំពោះស្ត្រី) – ខ្យល់ក្នុងពោះវៀន ករណីស្ទះពោះវៀន – ដុំគីសនៅក្នុងដៃស្បូន (ចំពោះស្ត្រី) ។ល។ ដូច្នេះមានតែការទៅជួបពិគ្រោះជាមួយគ្រួពេទ្យទេ ដែលអាចបញ្ជាក់ច្បាស់ពីរោគវិនិច្ឆ័យនេះបាន។ គ) តើអ្នកគួរធ្វើដូចម្តេច នៅពេលដែលអ្នកសង្ស័យថាមានជំងឺទាចទឹក? អ្នកគួរទៅជួបពិគ្រោះជំងឺជាមួយវេជ្ជបណ្ឌិតជំនាញ ដើម្បីធ្វើរោគវិនិច្ឆ័យរកមូលហេតុ និងធ្វើការព្យាបាលតាមបច្ចេកទេសឲ្យបានត្រឹមត្រូវ។ មូលហេតុមួយចំនួនអាចព្យាបាលជាសះស្បើយដូចជាជំងឺរបេងស្រោមពោះ ឬ របេងពោះវៀន។ល។ ផ្ទុយទៅវិញ មូលហេតុផ្សេងៗទៀត អាចក្លាយជាជំងឺរ៉ាំរ៉ៃ ឬអាចបណ្តាលឲ្យប៉ះពាល់ដល់អាយុជីវិតលោកអ្នកទៀតផង។ ជៀសវាងការប្រើប្របាស់ឱសថដោយខ្លួនឯង ដោយពុំមានវេជ្ជបញ្ជា និងថ្នាំបុរាណទាំងឡាយណាដែលពុំមានប្រភពច្បាស់លាស់ ។ បញ្ជាក់ៈ ជំងឺក្រិនថ្លើម(Liver cirrhosis) ជាមូលហេតុចម្បងនៃជំងឺទាចទឹក។ ជំងឺក្រិនថ្លើមនេះ អាចបណ្តាលមកពីជំងឺរលាកថ្លើមរ៉ាំរ៉ៃបង្កដោយ វីរុស បេ និង សេ (Hepatitis B and C) ឫការទទួលទានស្រាលើសកម្រិតយូររ៉ាំរ៉ៃ និងខ្លាញ់រុំថ្លើម(Steato-Hepatitis)។ “សូមមកពិគ្រោះយោបល់ជាមួយក្រុមវេជ្ជបណ្ឌិតជំនាញឯកទេសជំងឺថ្លើមនៃមន្ទីរពេទ្យកាល់ម៉ែត ដើម្បីស្វែងរកមូលហេតុនៃជំងឺទាំងនេះ និងទទួលយកការព្យាបាលឲ្យទាន់ពេលវេលា។“៕	2021-03-25T15:10:00+07:00	kampucheathmey.com	https://www.kampucheathmey.com/health/88848
41d0d5f3-cb69-4ab6-b7aa-1d6446b47727	វីវរទៀតហើយ ! ផ្ទុះជំងឺផ្តាសាយបក្សី បាត់បង់សត្វស្លាប នៅបឹងស្នេហ៍ ជាង១ពាន់ក្បាល	សត្វស្លាបដែល រស់នៅបឹងស្នេហ៍ ទួលពាន់តាឡី ស្ថិតនៅឃុំធាយ ស្រុកបារភ្នំ ខេត្តព្រៃវែង បានងាប់ជាបន្តបន្ទាប់ជាង១ពាន់ក្បាលហើយ បើគិតចាប់ពីថ្ងៃទី១៧ ខែមីនា ឆ្នាំ២០២១ មកដល់ថ្ងៃទី២៣ ខែមីនា ឆ្នាំ២០២១។ លុះក្រុមមន្ត្រីជំនាញចុះយកសំណាកសត្វទាំងនោះ ទៅពិនិត្យលទ្ធផលបង្ហាញថា មានវត្តមានវីរុសផ្តាសាយបក្សី។ រដ្ឋមន្ត្រីក្រសួងកសិកម្ម ស្នើរដ្ឋមន្ត្រីក្រសួងបរិស្ថាន ផ្តល់កិច្ចសហការអនុវត្តវិធានការបច្ចេកទេសក្នុងការពង្រឹងការទប់ស្កាត់ការឆ្លងរាលដាលជំងឺផ្តាសាយបក្សីក្នុងអនុក្រុម A/H5N1 នៅបឹងស្នេហ៍ទួលពាន់តាឡី ឃុំធាយ ស្រុកបាភ្នំ ខេត្តព្រៃវែង៕	2021-03-25T15:08:39+07:00	kbnnews.com	https://kbn.news/archives/213464
953e811a-26b7-4f21-8626-73b6e784dd4e	ភ្នំពេញមិនទាន់ធូរស្រាល មិនចាំបាច់កុំដើរទៅណា រកឃើញអ្នកឆ្លងថ្មី ២២ នាក់ទៀត	ភ្នំពេញដែលជាចំណុចផ្ទុះព្រឹត្តិការណ៍សហគមន៍ ២០ កុម្ភៈ នៅតែបន្តរកឃើញអ្នកឆ្លងក្នុងទំហំទ្រង់ទ្រាយធំ។ គិតត្រឹមម៉ោង ០៧ ០០ ព្រឹកនេះ ទីក្រុងមានប្រជាជនរស់នៅជាង ២ លាន នាក់នេះ រកឃើញអ្នកឆ្លងថ្មី ២២ នាក់ទៀត។ រាជធានីមួយនេះនៅតែស្ថិតក្នុងស្ថានភាពប្រុងប្រយ័ត្នខ្ពស់ ដោយសារស្ថានភាពឆ្លងរាលដាលហាក់មិនទាន់ថមថយ។ ៣ ថ្ងៃចុងក្រោយ ភ្នំពេញមានអ្នកឆ្លងកូវីដ ១៩ ចំនួន ៦៤ នាក់ ដែលពាក់ព័ន្ធព្រឹត្តិការណ៍ ២០ កុម្ភៈ។ -២៤ មីនា ២០២១ រកឃើញអ្នកឆ្លង ២២ នាក់ -២៣ មីនា ២០២១ មានអ្នកឆ្លង ១៤ នាក់ -២២ មីនា ២០២១ មានអ្នកឆ្លង ២៨ នាក់ គិតត្រឹមព្រឹក ថ្ងៃទី២៤ ខែមីនា ឆ្នាំ២០២១ កម្ពុជាមានអ្នកឆ្លងកូវីដសរុបចំនួន ១៨១៧ នាក់ ក្នុងនោះអ្នកជាសះស្បើយចំនួន ១០៣៣ នាក់ អ្នកដែលកំពុងសម្រាកព្យាបាលចំនួន ៧៧៧ នាក់ និងចំនួនអ្នកស្លាប់ ០៥ នាក់៕ អត្ថបទ៖ ប៊ុណ្ណារ៉ា	2021-03-25T14:51:00+07:00	kampucheathmey.com	https://www.kampucheathmey.com/local-news/88289
50616511-5ba6-4732-9139-4588d02c898f	តើអ្នកកើតជំងឺកូវីដ១៩ហើយ មានភាពស៊ាំមិនឲ្យឆ្លងម្តងទៀតបានយូរប៉ុនណា?	ការស្រាវជ្រាវថ្មីមួយបានបង្ហាញថា រយៈពេលនៃភាពស៊ាំនឹងជំងឺកូវីដ១៩ បន្ទាប់ពីការឆ្លងអាចមានភាពខុសគ្នាសម្រាប់មនុស្សម្នាក់ៗ។ ក្រុមអ្នកស្រាវជ្រាវបានរកឃើញថា បុគ្គលមួយចំនួនត្រូវបានគេមើលឃើញ កម្រិតអង់ទីគ័រធ្លាក់ចុះបន្ទាប់ពីឆ្លងពីរបីថ្ងៃឬសូម្បីតែប៉ុន្មានសប្តាហ៍។ ប៉ុន្តែយ៉ាងហោចណាស់មួយភាគបីនៃអ្នកចូលរួម មិនមានការផ្លាស់ប្តូរកម្រិតអង់ទីគ័រទេបន្ទាប់ពីជាសះស្បើយរយៈពេលយ៉ាងហោចណាស់ប្រាំមួយខែ ហើយអ្នកខ្លះថែមទាំងមានកម្រិតអង់ទីគ័រកើនឡើងទៀតផង ដែលនេះបង្ហាញថា ភាពស៊ាំរបស់ពួកគេអាចមានរយៈពេលរាប់ទសវត្សរ៍ឯណោះ។ ក្រុមការងារមកពីសាលាវេជ្ជសាស្ត្រ Duke-NUS ក្នុងប្រទេសសិង្ហបុរីបាននិយាយថា ការរកឃើញនេះបានបង្ហាញនូវភស្តុតាងថា អ្នកដែលបានឆ្លងជំងឺមួយចំនួនពីមុន ទំនងជានឹងត្រូវឆ្លងជាថ្មីក្នុងពេលមានរលកបនា្ទប់ ឬសូម្បីតែវីរុសបំប្លែងខ្លួនផងដែរ។ អ្នកនិពន្ធ លោកវេជ្ជបណ្ឌិត Wang Linfa ដែលជានាយកកម្មវិធីជំងឺឆ្លងនៅ Duke-NUS បាននិយាយថា “សារ សំខាន់ពីការសិក្សានេះគឺថា ភាពយូរអង្វែងនៃមុខងារអង់ទីគ័រប្រឆាំងជំងឺកូវីដ អាចមានភាពខុសគ្នាខ្លាំង ហើយវាចាំបាច់ក្នុងការឃ្លាំមើលវានៅកម្រិតបុគ្គល”។ លោកបន្តថា “ការងារនេះ អាចមានជាប់ទាក់ទងដល់ភាពស៊ាំយូរអង្វែងបន្ទាប់ពីការចាក់វ៉ាក់សាំង ដែលជាផ្នែកមួយនៃការសិក្សាតាមដានរបស់យើង”។ ចំពោះការសិក្សា ដែលចុះផ្សាយនៅក្នុងទស្សនាវដ្តី The Lancet បានឲ្យដឹងថា ក្រុមស្រាវជ្រាវបានពិនិត្យលើអ្នកជំងឺកូវីដចំនួន១៦៤នាក់ នៅក្នុងប្រទេសសិង្ហបុរីរយៈពេលពី៦ទៅ៩ខែ។ អ្នកជំងឺម្នាក់ៗបានផ្តល់សំណាកឈាម ដែលក្រុមអ្នកស្រាវជ្រាវបានវិភាគសម្រាប់អង់ទីគ័រនិងសម្រាប់កោសិកា T-cells។ T-cells គឺជាកោសិកាឈាម សដែលសម្លាប់មេរោគ។ អ្នកចូលរួមត្រូវបានបែងចែកជា៥ក្រុម អាស្រ័យលើរយៈពេលនៃអង់ទីគ័ររបស់ពួកគេ ប្រឆាំងនឹងជំងឺកូវីដ១៩។ ក្រុមទី១ដែលគេហៅថា “ក្រុមអវិជ្ជមាន” គឺមិនត្រូវបានគេរកឃើញអង់ទីគ័រសោះ ហើយក្រុមនេះស្មើនឹងប្រហែល ១១,៦ភាគរយនៃអ្នកជំងឺដែលចូលរួមក្នុងការសិក្សា។ ក្រុមបន្ទាប់ គឺ “ក្រុមថយចុះលឿន” មានចំនួនអ្នកជំងឺ២៦,៦ភាគរយ និងមានកម្រិតអង់ទីគ័រធ្លាក់ចុះយ៉ាងឆាប់រហ័សក្នុងរយៈពេលពីរបីថ្ងៃ។ បន្ទាប់មកទៀតគឺក្រុម “ចុះខ្សោយយឺតៗ” មានអង់ទ័គ័រដែលរលាយបាត់ក្នុងរយៈពេល៦ខែ។ ក្រុមនេះស្មើនឹងអ្នកចូលរួម ២៩ភាគរយ។ ក្រុមមួយទៀតដែលគេហៅថា “ក្រុមតស៊ូ” ដែលមានអ្នកចូលរួម ៣១,៧ភាគរយ បានបង្ហាញការប្រែប្រួលតិចតួចនៅក្នុងកម្រិតអង់ទីគ័ររបស់ពួកគេយ៉ាងហោចណាស់រយៈពេល៦ខែ។ ចុងក្រោយជាក្រុមឆ្លើយតបយឺត ដែលមាន១,៨ភាគរយនៃអ្នកជំងឺ។ ក្រុមនេះបានបង្ហាញពីការកើនឡើងខ្លាំងនៃអង់ទីគ័រក្នុងអំឡុងពេលសិក្សា៕ ប្រែសម្រួលដោយ៖ Vann Vann ប្រភព៖	2021-03-25T14:16:00+07:00	kampucheathmey.com	https://www.kampucheathmey.com/global-news/88798
3aad7801-4bc2-4eb1-8b74-716e16aac7d2	ខណ្ឌមានជ័យ បន្តរកឃើញអ្នកវិជ្ជមាន០៤នាក់ទៀត , លោកយាយម្នាក់អាយុ៧៩ឆ្នាំ មានជំងឺប្រចាំកាយធ្ងន់ទៀត	ភ្នំពេញ ៖ អាជ្ញាធរខណ្ឌមានជ័យ រួមជាមួយក្រុមគ្រូពេទ្យ បានស្រាវជ្រាវរកឃើញអ្នកវិជ្ជមានជំងឺកូវីដ ១៩ចំនួន០៤នាក់ទៀតដោយក្នុងនោះមានលោកយាយម្នាក់អាយុ៧៩ឆ្នាំ មានជំងឺប្រចាំកាយធ្ងន់ធ្ងរ។ នៅថ្ងៃទី២៥ ខែមីនា ឆ្នាំ២០២១ផ្ទះលេខ១១ ផ្លូវ៦៩BT ភូមិត្នោតជ្រុំ២ សង្កាត់បឹងទំពន់ទី២ មន្ទីរសុខាភិបាលរាជធានីភ្នំពេញ៩១១ បានចុះយកអ្នកវិជ្ជមានជំងឺកូវីដ១៩ចំនួន០២នាក់ គឺ១-ភេទស្រី អាយុ៤១ឆ្នាំ ២-ភេទប្រុស អាយុ១២ឆ្នាំ។ ចំណែកឪពុកនឹងកូនប្រុស គ្រូពេទ្យបានយកសំណាករួចឲ្យបន្តធ្វើចក្តាឡីស័កនៅផ្ទះតែម្តង ដើម្បីរងចាំលទ្ធផល ។ នៅចំណុចអាគារ ហុក អាន ផ្លូវ៣៧១ ភូមិទ្រា សង្កាត់ស្ទឹងមានជ័យទី១ ក្រុមគ្រូពេទ្យបង្អែកច្បារអំពៅ បានមកយកអ្នកវិជ្ជមានកូវីដ១៩ ភេទស្រី អាយុ២៧ឆ្នាំ ស្នាក់នៅបន្ទប់លេខ២២៥ ជាន់ទី១ ។ ទីតាំងចាស់៖ ក្រុមគ្រូពេទ្យបង្អែកច្បារអំពៅ បានមកយកអ្នកវិជ្ជមានកូវីដ១៩ ០១នាក់ ភេទស្រី អាយុ៧៩ឆ្នាំ នៅចំណុចផ្ទះលេខ1NZ ផ្លូវលេខ៣ ភូមិដំណាក់ធំ៥ សង្កាត់ស្ទឹងមានជ័យទី៣ ខណ្ឌមានជ័យ ។ អ្នកជំងឺទាំង០៤នាក់ខាងលើ បានយកទៅសម្រាកព្យាបាល នៅ The Great Duke ។ ចំពោះទីតាំងខាងលើ ត្រូវហ៊ុមព័ទ្ធជាបណ្តោះអាសន្ន ៕ រក្សាសិទ្ធិដោយ៖មីដា	2021-03-25T14:14:54+07:00	cen.com.kh	https://cen.com.kh/archives/313300.html
9239e511-5ba1-47f6-92db-0eab06855a46	ករណីស្លាប់ពីរនាក់ ដោយសារជំងឺកូវីដ-១៩ នាព្រឹកថ្ងៃទី២៥ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត	ភ្នំពេញ ៖ ក្រសួងសុខាភិបាល បានចេញសេចក្តីប្រកាសព័ត៌មាន ករណីស្លាប់បុរសជនជាតិខ្មែរចំនួន ០១នាក់ និងបុរសជនជាតិចិន ចំនួន ០១នាក់ ដោយសារជំងឺកូវីដ-១៩។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណៈជនទាំងអស់ឱ្យបានជ្រាបថា យោងតាម របាយការណ៍ពីមន្ទីរពេទ្យមិត្តភាពខ្មែរ-សូវៀត បានឱ្យដឹងថា មាន បុរស២នាក់បានស្លាប់បាត់បង់ជីវិត ដែលមានដូចខាងក្រោម ៖ ១. បុរសជនជាតិខ្មែរ អាយុ ៣៨ឆ្នាំ ដែលមានអាសយដ្ឋាននៅភូមិសាមគ្គី សង្កាត់ត្រពាំងក្រសាំង ខណ្ឌពោធិសែនជ័យ រាជធានី ភ្នំពេញ នៅថ្ងៃទី ១៦ ខែមីនា ឆ្នាំ២០២១ បានរកឃើញតេស្តវិជ្ជមានវីរុសកូវីដ-១៩ និងបានដាក់ឱ្យសម្រាកព្យាបាលនៅសណ្ឋាគារ Great Duke ហើយរហូតដល់ថ្ងៃទី២០ ខែមីនា ឆ្នាំ២០២១ ដោយសារមានអាការៈហត់ បុរសខាងលើ ត្រូវបានបញ្ជូនទៅសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត ហើយនៅថ្ងៃដដែលនេះ ក្រុមគ្រូពេទ្យបានពិនិត្យសុខភាព និងធ្វើការថតសួតរបស់គាត់ បង្ហាញថា គាត់មានរលាកសួតទាំងសងខាងធ្ងន់ធ្ងរខ្លាំង និងខ្សោយសួតខ្លាំង និងបានប្រើប្រាស់ម៉ាស៊ីនជំនួយផ្លូវដង្ហើមនៅថ្ងៃដដែល នោះរហូតមកដល់ថ្ងៃចុងក្រោយនេះ ប៉ុន្តែដោយសារការរលាកសួតទាំងសងខាងធ្ងន់ធ្ងរខ្លាំងទៅៗ និងខ្សោយសួតខ្លាំងទៅៗ អ្នកជំងឺ បានបាត់បង់ជីវិតនៅថ្ងៃទី២៥ ខែមីនា ឆ្នាំ២០២១ វេលាម៉ោង ០៧:៣៥នាទីព្រឹក ទោះជាមានការខិតខំប្រឹងប្រែងយកចិត្តទុកដាក់អស់ពីសមត្ថភាព ពីសំណាក់ក្រុមគ្រូពេទ្យក៏ដោយ។ ២. បុរសជនជាតិចិន អាយុ ៤៣ឆ្នាំ ដែលមានអាសយដ្ឋាននៅសណ្ឋាគារយើងយ័ន ឃុំសំពៅពូន ស្រុកកោះធំ ខេត្តកណ្តាល បានរកឃើញតេស្តវិជ្ជមានជំងឺកូវីដ-១៩ នៅថ្ងៃទី១១ ខែមីនា ឆ្នាំ២០២១ ហើយបានដាក់ឱ្យសម្រាកព្យាបាលនៅមន្ទីរពេទ្យជ័យជំនះ នៅថ្ងៃដដែលនោះ រហូតដល់ថ្ងៃទី១៨ ខែមីនា ឆ្នាំ ២០២១ អាការៈបុរសនេះ មានសភាពហត់ខ្លាំងជាមួយ និងលទ្ធផលពីក្រុមគ្រូពេទ្យ ពិនិត្យឃើញថា មានការថយចុះនូវអុកស៊ីហ្សែនសម្រាប់ការដកដង្ហើមខ្លាំង ក៏បានបញ្ជូនបន្តព្យាបាលនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៨ខែមីនាឆ្នាំ២០២១។ ការពិនិត្យសុខភាពនិងការថតសួត បានបង្ហាញថាគាត់មានរលាកសួតទាំងសងខាងធ្ងន់ធ្ងរខ្លាំង និង ខ្សោយសូតខ្លាំង ហើយក្រុមគ្រូពេទ្យបានផ្តល់ការព្យាបាលតាមបច្ចេកទេស និងប្រើប្រាស់ម៉ាស៊ីនជំនួយការដកដង្ហើមបន្ថែមតាំងពីថ្ងៃ នោះមក ប៉ុន្តែទោះជាមានការខិតខំប្រឹងប្រែងអស់ពីសមត្ថភាពពីសំណាក់ក្រុមគ្រូពេទ្យក៏ដោយ ជាកុសល មិនអាចជួយសង្គ្រោះ បានក៏បុរសនេះ បានធ្វើមរណៈកាលនៅថ្ងៃទី២៥ ខែមីនាឆ្នាំ២០២១ វេលាម៉ោង០៧:៤៥នាទីព្រឹក ។ ជាការសន្និដ្ឋានរបស់ក្រុមគ្រូពេទ្យ៖ បុរសទាំង២ខាងលើ គឺបានស្លាប់បាត់បង់ជីវិត ដោយសារជំងឺកូវីដ-១៩ វៃលុកលឿន ធ្វើ ឱ្យរលាកសួតទាំងសងខាងធ្ងន់ធ្ងរ និងខ្សោយសូតខ្លាំងពេក។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយ៖បញ្ញាស័ក្តិ	2021-03-25T13:57:40+07:00	cen.com.kh	https://cen.com.kh/archives/313290.html
9be79484-e990-4dc9-bfe1-83e4874474fa	កក្កដា សុភ័ណ្ឌ បានជាសះស្បើយ ពីជំងឺកូវីដ១៩ហើយ	ភ្នំពេញ៖ កក្កដា សុភ័ណ្ឌ បានជាសះស្បើយពីជំងឺកូវីដ១៩ហើយនៅថ្ងៃទី២៤ ខែមីនា ឆ្នាំ២០២១ តែត្រូវបន្តទៅធ្វើចត្តាឡីស័ក នៅមន្ទីរចត្តាឡីស័ករាជធានីភ្នំពេញ ក្នុងសង្កាត់ព្រែកព្នៅទៀត ។ នេះបើតាមផេកហ្វេសប៊ុករបស់សិល្បករកម្ពុជា។ កាលពីថ្ងៃ១៤ មីនា កក្កដា សោភណ្ឌ័ បានប្រកាសខ្លួនឯងថា បានផ្ទុកជំងឺកូវីដ១៩ ក្រោយទទួលលទ្ធផលពីគ្រូពេទ្យថា Positive មានផ្ទុកមេរោគ កូវីដ១៩ បន្ទាប់មកពីចូលរួមមង្គលការមិត្តរបស់ខ្លួននៅតាកែវកាលពីថ្ងៃ១២ មីនា៕	2021-03-25T13:43:00+07:00	dap-news.com	https://dap-news.com/national/2021/03/25/129591/
874a90d9-ef62-4ad9-8d45-7c77c6b868a8	ស្លាប់ ២នាក់ទៀតហើយ ដោយសារជំងឺកូវីដ១៩, ម្នាក់ជនជាតិខ្មែរ និងម្នាក់ជនជាតិចិន	ភ្នំពេញ ៖ នៅព្រឹកថ្ងៃទី២៥ ខែមីនា ឆ្នាំ២០២១មានអ្នកជំងឺ២នាក់ទៀតហើយ បានស្លាប់បាត់បង់ជីវិតដោយសារជំងឺកូវីដ១៩ ដោយម្នាក់ជនជាតិខ្មែរ និងម្នាក់ជនជាតិចិន។ បើតាមការបញ្ជាក់ពីមន្រ្តីជាន់ខ្ពស់ក្រសួងសុខាភិបាល និងក្រុមគ្រូពេទ្យថ្លែងប្រាប់បណ្តាញព័ត៌មាន នៅព្រឹកថ្ងៃនេះថាអ្នកស្លាប់ទី១ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ បច្ចុប្បន្នស្នាក់នៅ ភូមិសាមគ្គី សង្កាត់ត្រពាំងក្រសាំង ខណ្ឌពោធិ័សែនជ័យ (ជិតផ្សារសាមគ្គី) ជាពិធីករ Freelance តាមរោងការ និងធ្លាប់ធ្វើការជាមួយតារាកំប្លែង សេង ចិន្តា (ហៅក្អីត) និងមានស្រុកកំណើតនៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ មានជំងឺធាត់កំរិត១ និងលើសឈាម, ក្រុមគ្រូពេទ្យរកឃើញមានរលាកសួតធ្ងន់ធ្ងរទាំងសងខាង និងមានខ្សោយសួតខ្លាំង។ តេស្តឃើញជំងឺកូវីដ១៩នៅថ្ងៃទី១៦ ខែមីនា ឆ្នាំ២០២១ អ្នកជំងឺបានស្លាប់នៅវេលាម៉ោង ៧៖៣៥នាទីព្រឹកថ្ងៃទី២៥ ខែមីនា ឆ្នាំ២០២១ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ អ្នកស្លាប់ទី២ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ រកឃើញជំងឺកូវីដ១៩នៅថ្ងៃទី១២ ខែមីនា ឆ្នាំ២០២១។ ក្រុមគ្រូពេទ្យរកឃើញអ្នកជំងឺមានរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំងរហូតដល់ប្រើម៉ាស៊ីនជំនួយ។ អ្នកជំងឺបានស្លាប់នៅវេលាម៉ោង៧៖៤៥នាទី ព្រឹកថ្ងៃទី២៥ ខែមីនា ឆ្នាំ២០២១។ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ រហូតដល់មកដល់ពេលនេះ អ្នកជំងឺកូវីដ១៩ ចំនួន៧នាក់ហើយបានស្លាប់បាត់បង់ជីវិត ដោយសារជំងឺកូវីដ១៩ ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ ទី៦៖ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល៕ រក្សាសិទ្ធិដោយ៖បញ្ញាស័ក្តិ	2021-03-25T11:27:49+07:00	cen.com.kh	https://cen.com.kh/archives/313210.html
b25adbd8-0265-4996-a726-7a97b4da2015	ថ្ងៃនេះធ្ងន់ធ្ងរ! ឆ្លងកូវីដ១៩ច្រើន និងបាត់បង់ជីវិត២នាក់	រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹកថ្ងៃទី២៥ ខែមីនា ឆ្នាំ២០២១ ថា កម្ពុជាបន្ដរកឃើញអ្នកឆ្លងថ្មី៥៥នាក់ទៀត (សហគមន៍ទាំង ៥៥នាក់) និងជាសះស្បើយ២៣នាក់។ ក្រសួងសុខាភិបាលកម្ពុជា បានបញ្ជាក់ថា អ្នកឆ្លងកូវីដ១៩ថ្មី ទាំង៥៥នាក់ខាងលើនេះ រួមមាន នៅភ្នំពេញ ចំនួន៥០នាក់, ខេត្តសៀមរាប ម្នាក់, ត្បូងឃ្មុំ ម្នាក់, កណ្ដាល ម្នាក់, ព្រះសីហនុ ម្នាក់ និងកំពង់ធំម្នាក់។ ដោយឡែកអ្នកជំងឺកូវីដដែលបានស្លាប់ទាំង២នាក់នោះ៖ ទី១-ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ បច្ចុប្បន្នស្នាក់នៅភូមិសាមគ្គី សង្កាត់ត្រពាំងក្រសាំង ខណ្ឌពោធិ៍សែនជ័យ (ជិតផ្សារសាមគ្គី) ជាពិធីករ Freeland តាមរោងការ និងធ្លាប់ធ្វើការជាមួយតារាកំប្លែង សេង ចិន្តា (ហៅក្អីត) និងមានស្រុកកំណើតនៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ។ គាត់មានជំងឺធាត់កម្រិត១ និងលើសឈាម, ក្រុមគ្រូពេទ្យរកឃើញរលាកសួតធ្ងន់ធ្ងរទាំងសងខាង និងមានខ្សោយសួតខ្លាំង។ គាត់បានតេស្តរកឃើញជំងឺកូវីដ១៩ នៅថ្ងៃទី១៦ ខែមីនា ឆ្នាំ២០២១ ហើយបានស្លាប់ នៅវេលាម៉ោង ៧ និង៣៥នាទីព្រឹក ថ្ងៃទី២៥ ខែមីនា ឆ្នាំ២០២១ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង បង្កឡើងដោយមេរោគកូវីដ១៩វាយលុក។ ទី២-ឈ្មោះ Wu Jiannan ជនជាតិចិន ភេទប្រុស អាយុ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ គាត់ត្រូវបានរកឃើញជំងឺកូវីដ១៩ នៅថ្ងៃទី១២ ខែមីនា ឆ្នាំ២០២១។ ក្រុមគ្រូពេទ្យរកឃើញអ្នកជំងឺរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំងរហូតដល់ប្រើម៉ាស៊ីនជំនួយ។ អ្នកជំងឺបានស្លាប់ នៅវេលាម៉ោង៧ និង៤៥នាទីព្រឹក ថ្ងៃទី២៥ ខែមីនា ឆ្នាំ២០២១។ សួតរបស់គាត់បានចុះខ្សោយធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ គិតត្រឹមព្រឹក ថ្ងៃទី២៥ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩សរុប ១ ៨៧២នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ១ ០៥៦ នាក់ និងអ្នកកំពុងព្យាបាល ៨០៩នាក់ ហើយអ្នកជំងឺ៧នាក់បានស្លាប់ (សរុបទាំង២នាក់ពីព្រឹកមិញ)៕	2021-03-25T10:21:14+07:00	kbnnews.com	https://kbn.news/archives/213411
239a9bc5-528d-4f2e-bc72-d4e06b8c58c9	ដំណឹងសែនរន្ធត់ នៅព្រឹកនេះ! កូវីដ ឆក់យកជីវិតមនុស្ស០២នាក់, ឆ្លង៥៥នាក់ ជាសះស្បើយ២៣នាក់	នៅព្រឹកថ្ងៃទី២៥ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់៥៥នាក់ ដែកសុទ្ធសឹងជាករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន២៣នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ មន្រ្តីជាន់ខ្ពស់ក្រសួងសុខាភិបាល បានថ្លែងប្រាប់បណ្តាញសារព័ត៌មាន នៅព្រឹកថ្ងៃនេះ ថា មានអ្នកជំងឺកូវិដចំនួន២នាក់ទៀតហើយ បានស្លាប់បាត់បង់ជីវិតដោយសារជំងឺកូវីដ១៩ ដោយម្នាក់ជនជាតិខ្មែរ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ បច្ចុប្បន្នស្នាក់នៅ ភូមិសាមគ្គី សង្កាត់ត្រពាំងក្រសាំង ខណ្ឌពោធិ័សែនជ័យ (ជិតផ្សារសាមគ្គី) ជាពិធីករ Freeland តាមរោងការ និងធ្លាប់ធ្វើការជាមួយតារាកំប្លែង សេង ចិន្តា (ហៅក្អីត) និងមានស្រុកកំណើតនៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ មានជំងឺធាត់កំរិត១ និងលើសឈាម, ក្រុមគ្រូពេទ្យរកឃើញមានរលាកសួតធ្ងន់ធ្ងរទាំងសងខាង និងមានខ្សោយសួតខ្លាំង។ តេស្តឃើញជំងឺកូវីដ១៩នៅថ្ងៃទី១៦ ខែមីនា ឆ្នាំ២០២១ អ្នកជំងឺបានស្លាប់នៅវេលាម៉ោង ៧ និង៣៥នាទីព្រឹកថ្ងៃទី២៥ ខែមីនា ឆ្នាំ២០២១ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក។ ចំណែកម្នាក់ទៀត ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ រកឃើញជំងឺកូវីដ១៩នៅថ្ងៃទី១២ ខែមីនា ឆ្នាំ២០២១។ ក្រុមគ្រូពេទ្យរកឃើញអ្នកជំងឺមានរលាកសួតធ្ងន់ធ្ងរខ្លាំងទាំងសងខាង និងខ្សោយសួតខ្លាំងរហូតដល់ប្រើម៉ាស៊ីនជំនួយ។ អ្នកជំងឺបានស្លាប់នៅវេលាម៉ោង៧ និង៤៥នាទី ព្រឹកថ្ងៃទី២៥ ខែមីនា ឆ្នាំ២០២១។ ដោយខ្សោយសួតធ្ងន់ធ្ងរខ្លាំង រលាកសួតសងខ្លាំងធ្ងន់ធ្ងរខ្លាំង ដោយមេរោគកូវីដ១៩វាយលុក៕	2021-03-25T10:12:50+07:00	kbnnews.com	https://kbn.news/archives/213395
108ed23c-a30d-4143-8c14-dfa57c465f02	ព្រឹកនេះ ! អ្នកជំងឺកូវីដ២នាក់ ទទួលមរណភាព	លោកជំទាវ យក់ សម្បត្តិ រដ្ឋលេខាធិការក្រសួងសុខាភិបាលបានបញ្ជាក់ថា អ្នកជំងឺកូវីដ-១៩ចំនួន២នាក់ បានស្លាប់ដោយសារជំងឺកូវីដ-១៩ នៅព្រឹកថ្ងៃទី២៥ ខែមីនា ឆ្នាំ២០២១នេះ ក្នុងនោះមានបុរសជនជាតិចិន អាយុ៤៣ឆ្នាំ ធ្វើការនៅកាស៊ីណូកោះធំ និងអ្នកជំងឺបុរស ជនជាតិខ្មែរ អាយុ៣៨ឆ្នាំ ជាជំនួយការអគ្គនាយកផ្សារ នៅអង្គភាពសារព៌ត័មានអភិវឌ្ឈន៍សង្គមខ្មែរ ស្នាក់នៅ ភូមិកណ្ដាល ឃុំមានជ័យ ស្រុកឧដុង្គ ខេត្តកំពង់ស្ពឺ ដោយអ្នកជំងឺទាំងពីរនាក់មានអាការខ្សោយសួតធ្ងន់ធ្ងរ និងរលាកសួតទាំងសងខាងខ្លាំង ដោយសារការវ៉ៃលុក នៃជំងឺកូវីដ-១៩៕	2021-03-25T09:46:41+07:00	kbnnews.com	https://kbn.news/archives/213385
2e368b23-55bc-4964-8bc6-f3a039399123	មន្ត្រីនគរបាល ខេត្តត្បូងឃ្មុំម្នាក់ហើយ បានឆ្លងជំងឺកូវីដ	មន្រ្តីនគរបាលខេត្តត្បូងឃ្មុំម្នាក់ទៀតហើយ បានឆ្លងជំងឺកូវីដ-១៩ ពីលោកឡេង ពៅ នាយរងការិយាល័យប្រឆាំងបទល្មើសសេដ្ឋកិច្ច នៃស្នងការដ្ឋាននគរបាលខេត្តត្បូងឃ្មុំ។ មន្រ្តីនគរបាលដែលរកឃើញវិជ្ជមានកូវីដ១៩ នៅល្ងាចថ្ងៃទី២៤ ខែមីនា ឆ្នាំ២០២១នេះ គឺលោក វ៉ាន់ ណាក្រូ មានតួនាទីជាប្រធានការិយាល័យសុខាភិបាល នៃស្នងការដ្ឋាននគរបាលខេត្ត។សូមបញ្ជាក់ថា លោកឡេង ពៅ នាយរងការិយាល័យប្រឆាំងបទល្មើសសេដ្ឋកិច្ច នៃស្នងការដ្ឋាននគរបាលខេត្តត្បូងឃ្មុំ ត្រូវបានរកឃើញមានវិជ្ជមានកូវីដ១៩។ រដ្ឋបាលខេត្ត បានបញ្ជាក់ថា មុនពេលផ្ទុកមេរោគាំកូវីដ១៩ បុគ្គលនេះ បានធ្វើដំណើរ និងទំនាក់ទំនងនូវទីតាំងមួយចំនួនដូចខាងក្រោម៖ ថ្ងៃទី០៩ ខែមីនា ឆ្នាំ២០២១ វេនប្រចាំការនៅស្នងការដ្ឋាននគរបាលខេត្ត។ ថ្ងៃទី១២ ខែមីនា ឆ្នាំ២០២១ ចូលរួមបុណ្យខួប១ឆ្នាំម្តាយ នៅវត្តស្ថិតនៅភូមិថ្មពូន ឃុំថ្មពូន ស្រុកកញ្ជ្រៀច ខេត្តព្រៃវែង។ ថ្ងៃទី១៨-២០ ខែមីនា ឆ្នាំ២០២១ សម្រាកព្យាបាលនៅមន្ទីរសម្រាកព្យាបាលមេឌីកា ២៤ម៉ោងស្ថិតនៅភូមិមេមត់ផ្សារ ឃុំមេមត់ ស្រុកមេមត់ ខេត្តត្បូងឃ្មុំ។ ថ្ងៃទី២១ ខែមីនា ឆ្នាំ២០២១ ធ្វើដំណើរមកពិនិត្យ និងថតសួត នៅគ្លីនិកពេទ្យនិម្មិត ក្រុងសួង ស្ថិតនៅភូមិសួងលិច សង្កាត់សួង ក្រុងសួង ខេត្តត្បូងឃ្មុំ។ ស្នាក់ការនគរបាលសេដ្ឋកិច្ច ស្ថិតនៅភូមិចំការគរ ឃុំដារ ស្រុកមេមត់ ខេត្តត្បូងឃ្មុំ។ រដ្ឋបាលខេត្តត្បូងឃ្មុំ បានសម្រេចបិទការចរាចរណ៍ចេញ-ចូល ចំនួន៤ទីតាំងនេះតែម្តង ដើម្បីចូលរួមទប់ស្កាត់ការឆ្លងរីករាលដាលនៃជំងឺកូវីដ-១៩។ ជាមួយគ្នានេះដែរ ចំពោះបងប្អូនដែលបានជួបប្រាស្រ័យទាក់ទងប៉ះពាល់ផ្ទាល់ ឬប្រយោល ជាមួយបុគ្គលខាងលើ សូមទំនាក់ទំនង ដើម្បីយកសំណាកនៅគ្រប់មន្ទីរពេទ្យក្នុងខេត្តត្បូងឃ្មុំ ចាប់ពីថ្ងៃជូនដំណឹងនេះតទៅ។ សូមទំនាក់ទំនងតាមទូរស័ព្ទលេខ ០១២ ៩៨៣ ៦៣៩/ ០៩៧ ៦៤៧ ៧៧៣៧/ ០១២ ៩៦៨ ៤៣២/ ០៨៨ ៧៤០ ០៩៣០ និង០៩៧ ៩៧៩ ៩៨៩៨៕	2021-03-25T09:16:08+07:00	kbnnews.com	https://kbn.news/archives/213374
953161f6-4abc-47d1-b1b8-1276b273418c	មានអ៊ីចឹងទៀត ! ក្រមុំកើតជំងឺកូវីដ នាំសង្សារទៅស្រះចិញ្ចឹមត្រី ដើម្បី…	កាលពីយប់ថ្ងៃទី២៤ ខែមីនា ឆ្នាំ២០២១ កម្លាំងអាជ្ញាធរខេត្តកំពង់ឆ្នាំង ក្រុមគ្រូពេទ្យបានចាប់បញ្ជូននារីកើតជំងឺកូវីដ១៩ម្នាក់ មកសម្រាកព្យាបាលនៅសណ្ឋាគារ Great Duck បន្ទាប់ពីរូបនាងនាំសង្សារទៅលេងស្រះត្រីរបស់បងស្រី នៅស្រុកកំពង់ត្រឡាច ខេត្តកំពង់ឆ្នាំង។ អាជ្ញាធរមូលដ្ឋាន បានឱ្យដឹងថា នារីដែលក្រុមគ្រូពេទ្យនាំមកព្យាបាលនេះ មានឈ្មោះហីន ចាញ់សុធា អាយុ២៨ឆ្នាំ មានវិជ្ជមានជំងឺកូវីដ១៩ រស់នៅភូមិស្វាយប៉ាក សង្កាត់ស្វាយប៉ាក ខណ្ឌឫស្សីកែវ រាជធានីភ្នំពេញ។ នារីខាងលើបាននាំបុរសជាសង្សាររបស់ខ្លួន ដែលជាអ្នកខេត្តកែប ទៅលេងស្រះចិញ្ចឹមត្រីរបស់បងស្រីខ្លួន ស្ថិតនៅក្នុងភុមិកំពង់ត្រឡាចក្រោម ឃុំកំពង់ត្រឡាច ស្រុកកំពង់ត្រឡាច ខេត្តកំពង់ឆ្នាំង។ ដោយឡែកបុរសជាសង្សារដាក់ឱ្យធ្វើចត្តាឡីស័កនៅកន្លែងចិញ្ចឹមត្រី ដោយមានការយាមកាមពីកម្លាំងសមត្ថកិច្ច។ អាជ្ញាធរ បានឱ្យដឹងថា គូស្នេហ៍នេះ មិនបានទៅជាប់ពាក់ព័ន្ធជាមួយអ្នកដទៃនោះទេ ដោយសារពួកគេបានជិះរថយន្តផ្ទាល់ខ្លួនពីភ្នំពេញ ហើយឆ្ពោះទៅកាន់កន្លែងចិញ្ចឹមត្រីតែម្តង។ តែយ៉ាងណា អាជ្ញាធរនៅបន្តស្រាវជ្រាវក្រែងមានអ្នកពាក់ព័ន្ធជាមួយនឹងពួកគេទៀត៕	2021-03-25T08:54:58+07:00	kbnnews.com	https://kbn.news/archives/213369
2c919a30-31e6-49ff-8fe2-5f5d5ba15154	ក្រសួងសុខាភិបាលនិងសុីម៉ាក់ រៀបចំកម្មវិធីសិក្សាស្រាវជ្រាវនិងអភិវឌ្ឍន៍សុនខជាជំនួយហិតរកអ្នកផ្ទុកវីរុសកូវីដ១៩	ផ្អែកតាមគំនិតផ្តួចផ្តេីមនិងអនុសាសន៍ដ៍ខ្ពង់ខ្ពស់របស់សម្តេចអគ្គមហា សេនាបតីតេជោ បានប្រគល់ភារកិច្ចជូនក្រសួងសុខាភិបាលនិងអង្គភាពសុីម៉ាក់ ឱ្យរៀបចំកម្មវិធីសិក្សាស្រាវជ្រាវនិងអភិវឌ្ឍន៍សុនខជាជំនួយហិតរកអ្នកផ្ទុកវីរុសកូរ៉ូណា (កូវីដ១៩) ដោយមានក្រុមអ្នកវិទ្យាសាស្ត្រវេជ្ជសាស្ត្រនិងក្រុមអ្នកជំនាញសុនខ សិក្សារួមគ្នា។ យោងតាមហ្វេសប៊ុក របស់លោក ហេង រតនា អគ្គនាយកមជ្ឈមណ្ឌលកំចាត់មីនកម្ពុជា(CMAC) បានឲ្យដឹងថា គំនិតផ្តួចផ្តេីមនេះ បង្ហាញពីការគិតគូររបស់សម្តេចតេជោ ក្នុងការស្វែងរកគ្រប់វិធីសាស្ត្រដែលអាចធ្វេីទៅបាន ដេីម្បីប្រយុទ្ធប្រឆាំងជម្ងឺកូវីដ១៩! ។ នៅថ្ងៃទី២៤ ខែមីនា ឆ្នាំ២០២១ លោក ហេង រតនា បានចុះមកពិនិត្យការងារសុនខនៅវិទ្យាស្ថានបច្ចេកទេសសកម្មភាពមីន សុីម៉ាក់ខេត្តកំពង់ឆ្នាំង ដេីម្បីរៀបចំត្រៀមលក្ខណៈធ្វេីការស្រាវជ្រាវ និងអភិវឌ្ឍន៍បច្ចេទេសសុនខហិតរកអ្នកផ្ទុកវីរុសកូរ៉ូណា(កូវីដ១៩ )។ លោក ហេង រតនា ថាផ្អែកតាមបទពិសោធន៍ជាង២២ឆ្នាំ ក្រុមអ្នកបច្ចេកទេសសុនខ នៃអង្គភាពសុីម៉ាក់ មានទំនុកចិត្តអាចហ្វឺកហ្វឹនសុនខនៅកម្ពុជា ក្នុងការហិតរកអ្នកផ្ទុកវីរុសកូរ៉ូណាបាន។ អង្គភាពសុីម៉ាក់ ត្រៀមសុនខ ត្រៀមឯកសារហ្វឹកហ្វឺន រៀបចំទីតាំងហ្វឹកហ្វឺន និងអ្នកឯកទេសសំរាប់បំរេីការងារសិក្សាស្រាវជ្រាវនេះ ដោយត្រៀមធ្វេីការសហការជាមួយអ្នកវិទ្យាសាស្ត្រវេជ្ជសាស្ត្រនៃក្រសួងសុខាភិបាល។ ខ្ញុំបានពិភាក្សាការងារនេះជាមួយលោក ម៉ម ប៊ុនហេង រដ្ឋមន្ត្រីក្រសួងសុខាភិបាល ដោយលោករដ្ឋមន្ត្រីប្រគល់ភារកិច្ចឱ្យសកលវិទ្យាល័យវិទ្យាសាស្ត្រសុខាភិបាល ជាអនុវត្តផ្ទាល់ជាមួយអង្គភាពសុីម៉ាក់។ សូមបញ្ជាក់ថា មានប្រទេសមួយចំនួនដូចជា អាល្លឺម៉ង់ ហ្វាឡង់ អូស្ត្រាលី រុស្សុី ជាដេីមបាននិងកំពុប្រេីប្រាស់សុនខជាជំនួយហិតរកអ្នកផ្ទុកវីរុសកូរ៉ូណា ផងដែរ៕	2021-03-25T08:40:19+07:00	kbnnews.com	https://kbn.news/archives/213353
f45b2553-3cd6-4633-a8ac-c1f4b1a7bc9d	មនុស្ស២នាក់ទៀតស្លាប់ដោយសារជំងឺកូវីដ១៩ នៅកម្ពុជា	មនុស្ស២នាក់ទៀតដែលមានជនជាតិខ្មែរម្នាក់និងចិនម្នាក់ បានស្លាប់ដោយសារជំងឺកូវីដ១៩ នៅព្រឹកថ្ងៃព្រហស្បតិ៍នេះ ដោយជំងឺនេះបានវាយលុកសួតរបស់អ្នកជំងឺយ៉ាងធ្ងន់ធ្ងរ។ នេះបើយោងតាមសេចក្តីប្រកាសរបស់ក្រសួងសុខាភិបាល ចេញផ្សាយនៅថ្ងៃទី ២៥ ខែមីនា។ ក្រសួងសុខាភិបាលបានឲ្យដឹងថា អ្នកជំងឺស្លាប់ទី ១ ជាជនជាតិខ្មែរ អាយុ ៣៨ ឆ្នាំ រស់នៅក្នុងសង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ។ លោកត្រូវបានធ្វើតេស្តរកឃើញផ្ទុកវីរុសកូរ៉ូណា ដែលបង្កជាជំងឺកូវីដ១៩ កាលពីថ្ងៃទី ១៦ ខែមីនា។ ដំបូងឡើយ លោកត្រូវបានដាក់ឲ្យសម្រាកព្យាបាលនៅសណ្ឋាគារ The Great Duke អតីតសណ្ឋាគារ Intercon តែក្រោយមកបញ្ជូនទៅមន្ទីរពេទ្យមិត្តភាពខ្មែរសូវៀត ដោយសារអាការៈហត់។ លោកបានស្លាប់នៅទីនោះ វេលាម៉ោង ៧ និង ៣៥ នាទីព្រឹក នាថ្ងៃព្រហស្បតិ៍នេះ។ ចំណែកអ្នកជំងឺជនជាតិចិន អាយុ ៤៣ ឆ្នាំ ជាអ្នកស្នាក់នៅសណ្ឋាគារយ៉ុងយ័ន ក្នុងឃុំសំពៅពូន ស្រុកកោះធំ ខេត្តកណ្តាល ដែលជាកន្លែងផ្ទុះឆ្លងសហគមន៍ធ្ងន់ធ្ងរមួយ។ លោកត្រូវបានធ្វើតេស្តរកឃើញវីរុសជំងឺកូវីដ កាលពីថ្ងៃទី ១១ ខែមីនា។ លោកបានស្លាប់នៅមន្ទីរពេទ្យខ្មែរសូវៀត នៅថ្ងៃព្រហស្បតិ៍នេះ វេលាម៉ោង ៧ និង ៤៥ នាទីព្រឹក។ ក្រសួងសុខាភិបាលបន្ថែមថា ជនរងគ្រោះទាំង ២ នាក់ បានរលាកសួតទាំងសងខាងយ៉ាងធ្ងន់ធ្ងរ និងខ្សោយសួតខ្លាំង។ ក្រសួងមិនបានបញ្ជាក់ឈ្មោះរបស់អ្នកស្លាប់ទាំង ២ នាក់ នៅក្នុងសេចក្តីប្រកាសព័ត៌មាននោះទេ។ គួរបញ្ជាក់ថា រហូតមកដល់ថ្ងៃទី ២៥ ខែមីនា កម្ពុជាមានករណីស្លាប់ដោយសារជំងឺកូវីដ១៩ ចំនួន ៧ នាក់ ក្នុងនោះមានខ្មែរ ៦ នាក់ និងជនជាតិចិនម្នាក់។ ក្រសួងសុខាភិបាលឲ្យដឹងនៅថ្ងៃព្រហស្បតិ៍នេះថា មនុស្ស ៥៥ នាក់ទៀតបានឆ្លងវីរុសនេះ ដែលនាំឲ្យករណីឆ្លងសរុបក្នុងព្រឹត្តិការណ៍ឆ្លងសហគមន៍២០កុម្ភៈ កើនឡើងដល់ ១.៣៤៨ នាក់៕	2021-03-25T07:00:00+07:00	khmer.voanews.com	https://khmer.voanews.com/a/cambodia-reports-two-more-covid-19-deaths-as-new-cases-climb-up/5827972.html
9321e76d-ecfa-4a83-b862-c9aaa317508e	ក្រុមហ៊ុន AstraZeneca ផ្សព្វផ្សាយព័ត៌មានថ្មីអំពីប្រសិទ្ធភាពវ៉ាក់សាំងកូវីដ១៩ របស់ខ្លួន	ក្រុមហ៊ុន AstraZeneca បានផ្សព្វផ្សាយនូវព័ត៌មានថ្មីមួយចំនួនកាលពីថ្ងៃពុធម្សិលមិញអំពីប្រសិទ្ធភាពនៃវ៉ាក់សាំងកូវីដ១៩ របស់ខ្លួន។ ព័ត៌មានថ្មីនេះ បានបង្ហាញថា ផ្អែកលើការសាកល្បងដំណាក់កាលចុងក្រោយលើមនុស្សជាង៣ ម៉ឺននាក់នៅក្នុងសហរដ្ឋអាមេរិក វ៉ាក់សាំងកូវីដ១៩ របស់ខ្លួន មានប្រសិទ្ធភាព ៧៦% ក្នុងការបង្ការការឆ្លងជំងឺកូវីដ១៩ ដែលមានរោគសញ្ញា។ តួលេខថ្មីចុងក្រោយបង្អស់នេះ គឺជាកែសម្រួលទៅលើតួលេខចាស់ ដែលក្រុមហ៊ុន AstraZeneca បានប្រកាសកាលពីថ្ងៃចន្ទ ដែលថា វ៉ាក់សាំងរបស់ខ្លួនមានប្រសិទ្ធភាពចំនួន ៧៩%។ ការប្រកាសទាំងនេះ បានធ្វើឲ្យគេមានចម្ងល់ក្នុងពេលប៉ុន្មានម៉ោងក្រោយមក បន្ទាប់ពីក្រុមប្រឹក្សាត្រួតពិនិត្យទិន្នន័យនិងសុវត្ថិភាពរបស់សហរដ្ឋអាមេរិកបានលើកឡើងថា ក្រុមហ៊ុន AstraZeneca «ប្រហែលជាបានដាក់បញ្ជូលនូវព័ត៌មានចាស់មួយចំនួន» ដែលបានពីការសាកល្បងដំណាក់កាលចុងក្រោយរបស់ខ្លួន «ដែលព័ត៌មាននោះប្រហែលជាមិនបានបង្ហាញពេញលេញអំពីទិន្នន័យនៃប្រសិទ្ធភាព [របស់វ៉ាក់សាំងនេះ]»។ វ៉ាក់សាំងកូវីដ១៩ របស់ក្រុមហ៊ុន AstraZeneca គឺជាជម្រើសដំបូងបំផុតសម្រាប់ប្រទេសកំពុងអភិវឌ្ឍនានា ដោយសារតែវាមានតម្លៃថោក និងមិនសូវមានលក្ខខណ្ឌស្មុគស្មាញសម្រាប់ការស្ដុកទុក៕	2021-03-25T07:00:00+07:00	khmer.voanews.com	https://khmer.voanews.com/a/astrazeneca-issues-revised-information-on-covid-19-vaccine/5828218.html
56eb04e7-fc88-4f4e-9036-3ba9d6a5d853	មន្ត្រីខ្មែរព្រមានចាប់ខ្លួនអ្នកហ៊ាននិយាយរិះគន់ថា វ៉ាក់សាំងចិនមិនល្អ	មន្រ្តីខ្មែរព្រមានចាប់ខ្លួនមនុស្សជាបន្តបន្ទាប់ ឲ្យតែហ៊ាននិយាយរិះគន់ថា វ៉ាក់សាំងចិនមិនល្អ។ ការព្រមាននេះ ធ្វើឡើងស្របពេលដែលយុទ្ធនាការសម្រុកចាក់វ៉ាក់សាំងចិន ស៊ីណូហ្វាម (Sinopharm) កាន់តែរុលទៅមុខខ្លាំង ហើយវ៉ាក់សាំងចិនស៊ីណូវ៉ាក់ (Sinovac) ១លានកន្លះដូសបន្ថែម ដែលលោក ហ៊ុន សែន បានបញ្ជាទិញ នឹងមកដល់កម្ពុជានៅថ្ងៃទី២៦ ខែមីនា។ ស្របពេលជាមួយគ្នានេះ អង្គការសុខភាពពិភពលោក (WHO) បានលើកពេលពិនិត្យមើលសំណើរបស់ចិន ដែលស្នើសុំឲ្យទទួលស្គាល់វ៉ាក់សាំងទាំងនេះ ទៅខែក្រោយ។ មន្ត្រីក្រសួងការងារ សរសេរសារគំរាមផង សម្លុតផង និងដាក់បណ្ដាសាផង ចំពោះអ្នកណា ដែលលោកចោទថា ឃោសនា បំផុសបំផុលឲ្យអ្នកដទៃកុំចាក់វ៉ាក់សាំងចិន។ អ្នកនាំពាក្យក្រសួងការងារលោក ហេង សួរ បង្ហោះសារតាម របស់លោក កាលពីថ្ងៃទី២៤ ខែមីនា ដោយប្រកូកប្រកាសឲ្យពលរដ្ឋនាំគ្នាថតរូប និងប្តឹងទៅប៉ូលិសជាបន្ទាន់ បើឃើញនរណានិយាយអាក្រក់ពីវ៉ាក់សាំងចិននេះ។ លោកថាប៉ូលិស និងប៉េអឹមនឹងចាប់ខ្លួនអ្នកដែលធ្វើដូច្នេះ។ លោកមិនត្រឹមតែចាត់ទុកទង្វើនេះ ជាអំពើល្មើសផ្នែកព្រហ្មទណ្ឌនោះទេ តែជឿលើជំនឿថា នោះជាអំពើបាបផង! សាររបស់មន្រ្តីក្រសួងការងារនេះធ្វើឡើង ក្រោយពេលក្រសួងការងារកំពុងធ្វើយុទ្ធនាការជំរុញឲ្យ កម្មកររោងចក្រ ចូលរួមយុទ្ធនាការចាក់វ៉ាក់សាំងការពារជំងឺកូវីដ-១៩។ សព្វថ្ងៃកម្ពុជាកំពុងសម្រុកចាក់វ៉ាក់សាំងចិន ស៊ីណូហ្វាម និងវ៉ាក់សាំង អាស្ត្រាហ្ស៊េណេកា (AstraZeneca) របស់អង់គ្លេស ផលិតនៅប្រទេសឥណ្ឌា។ វ៉ាក់សាំងចិនគ្មានការទទួលស្គាល់ពីអង្គការសុខភាពពិភពលោកនោះទេ។ វ៉ាក់សាំងអង់គ្លេស មានការទទួលស្គាល់ពីអង្គការអន្តរជាតិនេះ។ ប៉ុន្តែ រដ្ឋាភិបាលលោក ហ៊ុន សែន អនុញ្ញាតឲ្យអ្នកចាក់វ៉ាក់សាំងអង់គ្លេសបាន ត្រូវតែមានអាយុចាប់ ៦០ឆ្នាំឡើងទៅ។ ក្រៅពីនោះ ពួកគាត់ត្រូវចាក់វ៉ាក់សាំងចិនទាំងអស់។ ក្រសួងសុខាភិបាលអះអាងថា ការចាក់វ៉ាក់សាំងចិន និងវ៉ាក់សាំងអង់គ្លេសនេះ ធ្វើតាមគោលការណ៍ស្ម័គ្រចិត្ត។ ប៉ុន្តែ និន្នាការនៃអ្នកស្ម័គ្រចិត្តចាក់វ៉ាក់សាំងអង់គ្លេស មានសន្ទុះខ្លាំងរហូតដល់រដ្ឋាភិបាល បានសម្រេចផ្អាកចាក់វាមួយរយៈ ដើម្បីសម្រួលសណ្ដាប់ធ្នាប់ និងរបៀបរៀបរយនៅកន្លែងចាក់វ៉ាក់សាំង មុននឹងបន្តការចាក់វាទៀត។ មន្ត្រីរាជការស៊ីវិល មន្ត្រីនគរបាល និងពលរដ្ឋ ធ្លាប់ថ្លែងប្រាប់អាស៊ីសេរី អំពីភាពអល់អែកចំពោះការស្ម័គ្រចិត្តចាក់វ៉ាក់សាំងចិននេះ។ ពួកគាត់ មិនជំទាស់នឹងការចាក់វ៉ាក់សាំងបង្ការជំងឺកូវីដ-១៩ នោះទេ ប៉ុន្តែពួកគាត់ចង់ចាក់វ៉ាក់សាំង ដែលមានការទទួលស្គាល់ ដោយអង្គការសុខភាពពិភពលោក។ មន្រ្តីសហជីព ដែលថ្លែងក្នុងលក្ខខណ្ឌមិនបញ្ចេញឈ្មោះ ក៏បង្ហាញភាពអល់អែកក្នុងការស្ម័គ្រចិត្តចាក់វ៉ាក់សាំងចិននេះដែរ។ ពួកគាត់ថា កម្មកររោងចក្រកាត់ដេរ និងមន្ត្រីសហជីព សុទ្ធតែចង់បានវ៉ាក់សាំងដូចគ្នា ប៉ុន្តែសុំស្ម័គ្រចិត្តចាក់វ៉ាក់សាំងអង់គ្លេស។ ទោះជាពួកគាត់ ចង់បានវ៉ាក់សាំងអង់គ្លេសជាងវ៉ាក់សាំងចិន វ៉ាក់សាំងអង់គ្លេសមានចំនួនកម្រិត។ វ៉ាកសាំងចិនសម្បូរជាង។ នៅថ្ងៃទី២៦ ខែមីនានេះ កម្ពុជានឹងទទួលបានវ៉ាក់សាំងចិនរបស់ក្រុមហ៊ុនស៊ីណូហ្វាមដែរ ឈ្មោះវ៉ាក់សាំងស៊ីណូវ៉ាក់ (Sinovac) ចំនួន ១លាន៥សែនដូស ដែលនឹងត្រូវចាក់ឲ្យពលរដ្ឋបន្ថែមទៀត។ វ៉ាក់សាំងចិនស៊ីណូវ៉ាក់នេះ បើតាមព័ត៌មានអាមេរិក the អំពីការតាមដានវ៉ាក់សាំង ថា មានប្រសិទ្ធភាពត្រឹមតែជាង ៥០% (៥០,៣៨%) ប៉ុណ្ណោះ។ ទោះជាយ៉ាងនេះក្ដី វ៉ាក់សាំងនេះ ត្រូវបានប្រទេសជាច្រើន នៅលើពិភពលោក ព្រមទិញយកទៅប្រើប្រាស់ដែរ។ ក្នុងពេលជាមួយគ្នានេះ អង្គការសុខភាពពិភពលោក (WHO) បានលើកពេលសម្រេចលើវ៉ាក់សាំងចិនទាំងពីរមុខ គឺវ៉ាក់សាំងស៊ីណូហ្វាម និងស៊ីណូវ៉ាក់ទៅដើមខែមេសាវិញ ក្រោយខកខានមិនបានចេញសេចក្ដីសម្រេចណាមួយ អំពីវ៉ាក់សាំងទាំងនេះ កាលពីដើមខែមីនា។ ទោះវ៉ាក់សាំងចិនទាំងនេះ គ្មានការទទួលស្គាល់ពីអង្គការសុខភាពពិភពលោក លោក ហេង សួរ ដែលបានចាក់វ៉ាក់សាំងនេះរួចហើយ ថាចាក់វ៉ាក់សាំងនេះ គឺជាផ្លូវតែមួយគត់ ដែលឲ្យពលរដ្ឋទាំងអស់ អាចចេញធ្វើការ រកស៊ី និងជួបជុំគ្នាដោយសុវត្ថិភាពជាងមុនបាន។ លោកអំពាវនាវឲ្យកម្មករ ជឿជាក់លើវិទ្យាសាស្ត្រ និងវ៉ាក់សាំងគ្រប់ប្រភេទដែលរាជរដ្ឋាភិបាល ស្វែងរកមកបាន។ លោកថាលោក និងមិត្តភ័ក្ដិ បានចាក់វ៉ាក់សាំងចិននោះរួចហើយ និងមិនឃើញមានផលប៉ះពាល់អ្វីដល់សុខភាពពួកលោកនោះទេ។ ការសម្រុកចាក់វ៉ាក់សាំងចិននេះ មានសន្ទុះខ្លាំងក្លា ក្រោយព្រឹត្តិការណ៍សហគមន៍លើកទីបី កាលពីថ្ងៃទី២០ ខែកុម្ភៈ។ រហូតមកដល់ពេលនេះ អ្នកចាក់វ៉ាក់សាំងរួច ទាំងវ៉ាក់សាំងចិន និងវ៉ាក់សាំងអង់គ្លេសមានជាង ៣សែននាក់ហើយ។ ប៉ុន្តែចំនួននេះ នៅតិចតួចណាស់ បើធៀបនឹងចំនួនពលរដ្ឋខ្មែរដែលមានជិត ១៧លាននាក់។ គិតត្រឹមថ្ងៃទី២៤ ខែមីនា ករណីឆ្លងជំងឺកូវីដ-១៩ នៃព្រឹត្តិការណ៍សហគមន៍ ២០ កុម្ភៈ មានកើនដល់ ១,២៩៣ នាក់ បូកទាំងករណីថ្មី ២៧នាក់។ អ្នកកំពុងសម្រាកព្យាបាលជំងឺនេះ មាន ៧៧៧ នាក់។ អ្នកស្លាប់ក្នុងពេលសម្រាកព្យាបាល និងធ្វើចត្តាឡីស័ក កើនដល់ ៨នាក់ ប៉ុន្តែក្រសួងសុខាភិបាលទទួលស្គាល់តែ ៥នាក់ប៉ុណ្ណោះថា ស្លាប់ដោយសារជំងឺនេះ៕	2021-03-25T06:33:00+07:00	rfa.org	https://www.rfa.org/khmer/news/health/officials-threaten-people-with-more-arrests-if-they-advocate-for-boycotting-chinese-vaccines-03242021191448.html
f9c82987-bb3d-411a-aa6d-fb7167a5d356	នារីកើតជំងឺកូវីដ១៩ម្នាក់ នាំសង្សារទៅលេងស្រះចិញ្ចឹមត្រី នៅស្រុកកំពង់ត្រឡាច ខេត្តកំពង់ឆ្នាំង	កម្លាំងអាជ្ញាធរខេត្តកំពង់ឆ្នាំងនៅយប់ថ្ងៃទី២៤ ខែមីនា ឆ្នាំ២០២១នេះ បានចាប់បញ្ជូនស្ត្រីកើតជំងឺកូវីដ១៩ម្នាក់ មកសម្រាកព្យាបាលនៅសណ្ឋាគារ Great Duck បន្ទាប់ពីរូបនាងនាំសង្សារទៅលេងស្រះត្រីស្រុកកំពង់ត្រឡាច ខេត្តកំពង់ឆ្នាំង។ យោងតាមអាជ្ញាធរមូលដ្ឋានបានឱ្យដឹងថា នៅថ្ងៃទី២៤ ខែមីនា នេះ ស្ត្រីឈ្មោះ ហីន ចាញ់សុធា អាយុ២៨ឆ្នាំ ដែលមានវិជ្ជមានជំងឺកូវីដ១៩ រស់នៅភូមិស្វាយប៉ាក សង្កាត់ស្វាយប៉ាក ខណ្ឌឫស្សីកែវ រាជធានីភ្នំពេញ បាននាំសង្សាររបស់ខ្លួនជាអ្នកខេត្តកែប ទៅលេងស្រះចិញ្ចឹមត្រីរបស់បងស្រីខ្លួន ស្ថិតនៅក្នុងភុមិកំពង់ត្រឡាចក្រោម ឃុំកំពង់ត្រឡាច ស្រុកកំពង់ត្រឡាច ខេត្តកំពង់ឆ្នាំង។ បន្ទាប់ពីទទួលបានព័ត៌មានសុំកិច្ចសហការពីរាជធានីភ្នំពេញនោះ អាជ្ញាធរស្រុកកំពង់ត្រឡាច និងខេត្តកំពង់ឆ្នាំង សហការជាមួយក្រុមគ្រូពេទ្យចុះពីភ្នំពេញទៅ បាននាំស្ត្រីមានវិជ្ជមានកូវីដ១៩នេះ មកព្យាបាលនៅភ្នំពេញ។ ដោយឡែកបុរសជាសង្សារដាក់ឱ្យធ្វើចត្តាឡីស័កនៅកន្លែងចិញ្ចឹមត្រី ដោយមានការយាមកាមពីកម្លាំងសមត្ថកិច្ច។ បើតាមអាជ្ញាធរបានឱ្យដឹងថា បុគ្គលទាំងពីរនាក់នេះ មិនបានទៅជាប់ពាក់ព័ន្ធជាមួយជនដទៃនោះទេ ដោយសារពួកគេបានជិះរថយន្តផ្ទាល់ខ្លួនពីភ្នំពេញ ហើយឆ្ពោះទៅកាន់កន្លែងចិញ្ចឹមត្រីតែម្តង។ បើទោះបីយ៉ាងណា អាជ្ញាធរក៏បន្តស្រាវជ្រាវក្រែងមានអ្នកពាក់ព័ន្ធនឹងបុគ្គលទាំងពីររូបនេះ៕	2021-03-25T06:22:00+07:00	freshnewsasia.com	https://m.freshnewsasia.com/index.php/en/localnews/190756-2021-03-24-16-22-09.html
648fa53a-e832-464f-9d78-e3257a3680fe	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២២៩,០៧៩នាក់ គិតត្រឹមថ្ងៃទី២៤ ខែមីនានេះ	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៤ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២២៩,០៧៩នាក់។	2021-03-25T06:03:00+07:00	freshnewsasia.com	https://m.freshnewsasia.com/index.php/en/localnews/190754-2021-03-24-16-03-28.html
3c8b05fb-4690-4fcf-b881-39fee39ef837	រដ្ឋបាលខេត្តស្វាយរៀង៖ មនុស្ស៨៤នាក់ ត្រូវបានយកធ្វើចត្តាឡីស័ក ក្រោយពាក់ព័ន្ធអ្នកជំងឺកូវីដ	រដ្ឋបាលខេត្តស្វាយរៀង បានរកឃើញបុរសម្នាក់ដែលជាអ្នកប៉ះពាល់ដោយផ្ទាល់ជាមួយអ្នកជំងឺកូវីដ-១៩ ដទៃទៀតនៅរាជធានីភ្នំពេញ ហើយបានចាត់វិធានការស្រាវជ្រាវរកអ្នកពាក់ព័ន្ធបន្តបន្ទាប់ទៀត ចំនួន៨៤នាក់ ដើម្បីនាំមកធ្វើតេស្តនៅវិទ្យាស្ថានប៉ាស្ទ័រកម្ពុជា ខណៈមនុស្សមួយចំនួនទៀតក៏កំពុងដាក់ខ្លួនឱ្យនៅដាច់ដោយឡែកពីអ្នកទៃផងដែរ។ តាមសេចក្ដីជូនដំណឹងរបស់រដ្ឋបាលខេត្តស្វាយរៀង ដែលបានចេញផ្សាយនាថ្ងៃទី២៤ ខែមីនា ឆ្នាំ២០២១នេះ បានឱ្យដឹងថា រដ្ឋបាលខេត្តបានចាត់ក្រុមការងារ «អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ ខេត្តស្វាយរៀង» ចុះស្រាវជ្រាវជាបន្ទាន់ ដោយបានដឹងថា បុរសរូបនោះបានប៉ះពាល់ជាមួយអ្នកជំងឺកូវីដ-១៩ នៅក្រុមហ៊ុនឯកជនមួយកន្លែងនៅរាជធានីភ្នំពេញ ហើយបានធ្វើដំណើរតាមរថយន្តឈ្នួលមកផ្ទះនៅភូមិបន្លាស្អិត ឃុំត្រេស ស្រុកចន្ទ្រា នៅថ្ងៃទី២០ ខែមីនា ឆ្នាំ២០២១ ដែលមានសមាជិកគ្រួសារចំនួន ៣នាក់។ ក្រុមការងារបានបន្តរកឃើញអ្នកប៉ះពាល់ដោយប្រយោលចំនួន ៨៤នាក់ ជាមួយបុរសខាងលើ និងបានយកសំណាករបស់ពួកគេទៅធ្វើតេស្តរកមេរោគកូវីដ-១៩ នៅវិទ្យាស្ថានប៉ាស្ទ័រកម្ពុជា និងត្រូវបានដាក់ឱ្យធ្វើចត្តាឡីស័ករយៈពេល ១៤ថ្ងៃ។ ដោយឡែក អ្នកប៉ះពាល់ដោយប្រយោលក្នុងក្រុមគ្រួសារ មានម្តាយ ប្រពន្ធ និងស្ត្រីជាបងថ្លៃ ព្រមទាំងអ្នកជិតខាង ៤នាក់ និងក្រុមជាងសំណង់ ៤នាក់ បានធ្វើចត្តាឡីស័កនៅផ្ទះ។ ចំពោះអ្នករួមដំណើរ និងអ្នកបើករថយន្តតាក់ស៊ី TOYOTA SIENNA មានស្លាកលេខ ភ្នំពេញ 2BH-5208 ព្រមទាំងអ្នកជូនឡើងឡានតាក់ស៊ីសរុបចំនួន ៤នាក់ ដោយមានបុរសម្នាក់អាយុ ៣៣ឆ្នាំ រស់នៅភូមិព្រៃតាញ៉យ ឃុំខ្សែត្រ ស្រុកកំពង់រោទិ៍ ត្រូវបានក្រុមការងារដាក់ឱ្យនៅដាច់ដោយឡែករយៈពេល ១៤ថ្ងៃនៅផ្ទះ។ ចំណែកអ្នកជូនឡើងឡានតាក់ស៊ី អ្នករួមដំណើរម្នាក់ទៀត និងអ្នករត់តាក់ស៊ី មានទីលំនៅនៅភ្នំពេញ ត្រូវបានក្រុមការងារផ្តល់ដំណឹងជូនទៅដល់ «អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ រាធានីភ្នំពេញ» ដើម្បីមានចំណាត់ការបន្ត។ ស្ត្រីជាជនជាតិខ្មែរអាយុ ៣៣ឆ្នាំ ត្រូវជាបងថ្លៃរបស់បុរសជនជាតិខ្មែរ អាយុ ២៩ឆ្នាំ បានជិះរថយន្តរួមទៅធ្វើការងារ ហើយបានប៉ះពាល់ដោយប្រយោលមានហានិភ័យកម្រិតទាបជាមួយអ្នករួមដំណើរចំនួន ៦៨នាក់ ត្រូវបានក្រុមឆ្លើយតបបន្ទាន់នៃមន្ទីរសុខាភិបាលខេត្ត បានអប់រំណែនាំឱ្យអនុវត្តតាមវិធានការសុខភិបាល និងត្រូវធ្វើចត្តាឡីស័កដាក់ខ្លួនដាច់ឡែកនៅតាមផ្ទះឱ្យបានត្រឹមត្រូវ រង់ចាំលទ្ធផលវត្ថុវិភាគសំណាករបស់បុរសជនជាតិខ្មែរខាងលើ។ រដ្ឋបាលខេត្តស្វាយរៀង បានអំពាវនាវដល់អ្នកដែលពាក់ព័ន្ធ ឬដឹងថាខ្លួនបានប៉ះពាល់ដោយផ្ទាល់ ឬដោយប្រយោលជាមួយបុរស និងអ្នកបើកបររថយន្តតាក់ស៊ីខាងលើចាប់ពីថ្ងៃទី២០ ខែមីនា ឆ្នាំ២០២១ ត្រូវដាក់ខ្លួនឲ្យនៅដាច់ដោយឡែករយៈពេល ១៤ថ្ងៃ និងរាយការណ៍ទៅអាជ្ញាធរមូលដ្ឋាន ដើម្បីមានវិធានការបន្ត។ រដ្ឋបាលខេត្តក៏បានស្នើឱ្យប្រជាពលរដ្ឋចូលរួមអនុវត្តឱ្យបានម៉ឺងម៉ាត់ តាមការណែនាំរបស់ក្រសួងសុខាភិបាល ដោយប្រកាន់ខ្ជាប់នូវវិធានការអនាម័យ និងអនុវត្តវិធានការទប់ស្កាត់ការពារជំងឺកូវីដ-១៩ «៣ការពារ និង ៣កុំ» ស្របតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា៕	2021-03-25T04:48:00+07:00	freshnewsasia.com	https://m.freshnewsasia.com/index.php/en/localnews/190747-2021-03-24-14-48-03.html
2d4caa91-9270-4ca6-9b52-1c31208ae9d0	អាជ្ញាធរចុះបិទមន្ទីរសម្រាកព្យាបាល និងសម្ភព ព្រាបស នៅក្រុងក្រចេះ ដែលមន្ដ្រីនគរបាលខេត្តត្បូងឃ្មុំ កើតជំងឺកូវីដបានទៅទីនោះ	កម្លាំងអាជ្ញាធរ និងសមត្ថកិច្ច សហការជាមួយមន្ដ្រីសុខាភិបាល នៅយប់ថ្ងៃទី២៤ ខែមីនា ឆ្នាំ២០២១នេះ បានចុះទៅបិទដំណើរការបណ្ដោះអាសន្ននូវ មន្ទីរសម្រាកព្យាបាល និងសម្ភព ព្រាបស ក្រោយមន្ដ្រីនគរបាលម្នាក់នៅខេត្តត្បូងឃ្មុំ ដែលកើតជំងឺកូវីដ-១៩បានទៅទីនោះ។ សេចក្ដីរាយការណ៍ពីភ្នាក់ងារ Fresh News ប្រចាំខេត្តក្រចេះ បានឲ្យដឹងនៅមុននេះបន្ដិចថា ក្រោយទទួលបានព័ត៌មានថា មន្ដ្រីនគរបាលនៅខេត្តត្បូងឃ្មុំដែលកើតជំងឺកូវីដ បានទៅទីនោះ កាលពីថ្ងៃទី២១ ខែមីនា ឆ្នាំ២០២១ កម្លាំងសមត្ថកិច្ច និងមន្ដ្រីសុខាភិបាល បានចុះទៅបិទបណ្ដោះអាសន្នសិន។ បើតាមសេចក្ដីរាយការណ៍ ក្រៅពីការបិទដំណើរការបណ្ដោះអាសន្នហើយនោះ សមត្ថកិច្ចបានហ៊ុព័ទ្ធទីតាំងមន្ទីរសម្រាកព្យាបាល និងសម្ភព ព្រាបស ដោយមិនអនុញ្ញាតឲ្យអ្នកនៅខាងក្នុងនោះចេញឡើយ ហើយត្រូវរង់ចាំការពិនិត្យសំណាកនៅថ្ងៃស្អែកទាំងអស់។ - បុគ្គលិកពេទ្យ ១១នាក់ ស្រី ៤នាក់ - អ្នកជំងឺ ១០នាក់ ស្រី ៩នាក់ - អ្នកថែទាំអ្នកជំងឺ ១៥នាក់ ស្រី១០នាក់ សូមជម្រាបថា មន្រ្តីនគរបាលខេត្តត្បូងឃ្មុំម្នាក់ទៀតហើយ ត្រូវបានរកឃើញវិជ្ជមានកូវីដ១៩ ដែលបានឆ្លងពីលោកវរសេនីយ៍ត្រី ឡេង ពៅ នាយរងការិយាល័យប្រឆាំងបទល្មើសសេដ្ឋកិច្ច នៃស្នងការដ្ឋាននគរបាលខេត្តត្បូងឃ្មុំ។ មន្រ្តីនគរបាលដែលរកឃើញវិជ្ជមានកូវីដ១៩ នៅល្ងាចថ្ងៃទី២៤ ខែមីនា ឆ្នាំ២០២១នេះ គឺលោកវរសេនីយ៍ទោ វ៉ាន់ ណាក្រូ មានតួនាទីជាប្រធានការិយាល័យសុខាភិបាល នៃស្នងការដ្ឋាននគរបាលខេត្ត។ នេះបើតាមមន្រ្តីសុខាភិបាល និងអាជ្ញាធរ ខេត្តត្បូងឃ្មុំ បានប្រាប់បណ្តាញព័ត៌មាន Fresh News នៅល្ងាចថ្ងៃនេះ។ សូមបញ្ជាក់ថា កាលពីម្សិលមិញ លោកវរសេនីយ៍ត្រី ឡេង ពៅ នាយរងការិយាល័យប្រឆាំងបទល្មើសសេដ្ឋកិច្ច នៃស្នងការដ្ឋាននគរបាលខេត្តត្បូងឃ្មុំ ត្រូវបានរកឃើញមានវិជ្ជមានកូវីដ១៩៕	2021-03-25T04:40:00+07:00	freshnewsasia.com	https://m.freshnewsasia.com/index.php/en/localnews/190746-2021-03-24-14-40-34.html
e77f141c-0bcb-4e1b-9102-bb9a258046b3	អ្នកឧកញ៉ា គិត ម៉េង និងក្រុមគ្រួសារ ឧបត្ថម្ភថវិកាចំនួន៥ម៉ឺន ដុល្លារ ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ ហ៊ុន សែន (TYDA) ដែលចូលរួមប្រយុទ្ធប្រឆាំងជំងឺកូវីដ-១៩	(ភ្នំពេញ)៖ នៅថ្ងៃទី២៣ ខែមីនា ឆ្នាំ២០២១ អ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងជាប្រធាន សភាពាណិជ្ជកម្មកម្ពុជា ព្រមទាំងភរិយា ម៉ៅ ចំណាន និងក្រុមគ្រួសារ បានឧបត្ថម្ភថវិកា ចំនួន ៥០,០០០ ដុល្លារ ជូនដល់ក្រុមគ្រូពេទ្យស្ម័គ្រចិត្តយុវជនសម្តេចតេជោ ហ៊ុន សែន (TYDA) ដែលចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្តចំពោះកិច្ចខិតខំ ប្រឹងប្រែងចូលរួមក្នុងការទប់ស្កាត់ជំងឺកូវី១៩កន្លងមក។ ខណ:ពេលបច្ចុប្បន្នដែល ថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ចយ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជាមានការរីករាលដាលជំងឺកូវីដ-១៩នៅក្នុងសហគមន៍ មានសព្វដោយសុគន្ធជាច្រើនបានចូលរួឧបត្ថម្ភថវិកា សម្ភារៈ ជូនដល់សមាគមTYDA ដើម្បីរួមចំណែកជាមួយសកម្មភាពមនុស្សធម៌ដើម្បីជាតិនិងប្រជាជន។ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) សូមថ្លែងអំណរគុណដល់សប្បុរសជនដែលបានចូលរួមសកម្មភាពមនុស្សធម៌ជាមួយសមាគមគ្រូពេទ្យស្ម័គ្រចិត្តយុវជនសម្តេតេជោ(TYDA) តាម រយៈការឧបត្ថម្ភថវិកា សម្ភារៈ ដើម្បីផ្តល់លទ្ធភាពឱ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារនៃសមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ សូមជម្រាបថា ក្រសួងសុខាភិបាលកម្ពុជា នៅព្រឹកថ្ងៃពុធ ទី២៤ ខែមីនា ឆ្នាំ២០២១នេះ បានប្រកាសរកឃើញអ្នកវិជ្ជមានកូវីដ-១៩ថ្មីចំនួន២៩នាក់ ដែល ២៧នាក់ជាករណីឆ្លងសហគមន៍ ( ព្រឹត្តិការណ៍សហគមន៍២០កុម្ភៈ ) ហើយ០២នាក់ទៀត ជាករណីដែលនាំចូលពីបរទេស ខណៈដែលមានអ្នកជាសះស្បើយថ្មីមានចំនួន៣៤នាក់ផងដែរ។ តួលេខជាសរុប កម្ពុជា មានអ្នកឆ្លងកូវីដ-១៩ ចំនួន ១.៨១៧នាក់ ក្នុងនោះមានអ្នកជាសះស្បើយចំនួន ១.០៣៣នាក់, និងអ្នកជំងឺកំពុងសម្រាកព្យាបាលចំនួន ៧៧៧នាក់ និងករណីស្លាប់ ចំនួន០៥នាក់៕	2021-03-25T04:00:00+07:00	dap-news.com	https://dap-news.com/national/2021/03/24/129571/
888a0104-a9d1-4965-a59f-db0f73967452	លោកឧកញ៉ា សាម ឃុន និងភរិយា ឧបត្ថម្ភថវិកាចំនួន៣ម៉ឺន ដុល្លារ ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ ហ៊ុន សែន(TYDA) ដែលចូលរួមប្រយុទ្ធប្រឆាំងជំងឺកូវីដ-១៩	ភ្នំពេញ៖ នៅថ្ងៃទី២៣ ខែមីនា ឆ្នាំ២០២១ លោកឧកញ៉ា សាម ឃុន និងភរិយា បានឧបត្ថម្ភថវិកា ចំនួន ៣០,០០០ ដុល្លារ ជូនដល់ក្រុមគ្រូពេទ្យស្ម័គ្រចិត្តយុវជន សម្តេចតេជោ ហ៊ុន សែន (TYDA) ដែលចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្តចំពោះកិច្ចខិតខំ ប្រឹងប្រែងចូលរួមក្នុងការទប់ស្កាត់ជំងឺកូវី១៩កន្លងមក។ នាពេលបច្ចុប្បន្ននេះ ថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ចយ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជាមានការរីករាលដាលជំងឺកូវីដ-១៩នៅក្នុងសហគមន៍។ ក្រុមការងារនៃសមាគមគ្រូពេទ្យស្ម័គ្រចិត្តយុវជនសម្តេចតេជោ(TYDA) និងយុវជនស្ម័គ្រចិត្តប្រឆាំងកូវីដ-១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ សូមជម្រាបថា ក្រសួងសុខាភិបាលកម្ពុជា នៅព្រឹកថ្ងៃពុធ ទី២៤ ខែមីនា ឆ្នាំ២០២១នេះ បានប្រកាសរកឃើញអ្នកវិជ្ជមានកូវីដ-១៩ថ្មីចំនួន២៩នាក់ ដែល ២៧នាក់ជាករណីឆ្លងសហគមន៍ ( ព្រឹត្តិការណ៍សហគមន៍២០កុម្ភៈ ) ហើយ០២នាក់ទៀត ជាករណីដែលនាំចូលពីបរទេស ខណៈដែលមានអ្នកជាសះស្បើយថ្មីមានចំនួន៣៤នាក់ផងដែរ។ តួលេខជាសរុប កម្ពុជា មានអ្នកឆ្លងកូវីដ-១៩ ចំនួន ១.៨១៧នាក់ ក្នុងនោះមានអ្នកជាសះស្បើយចំនួន ១.០៣៣នាក់, និងអ្នកជំងឺកំពុងសម្រាកព្យាបាលចំនួន ៧៧៧នាក់ និងករណីស្លាប់ ចំនួន០៥នាក់៕	2021-03-25T03:54:00+07:00	dap-news.com	https://dap-news.com/national/2021/03/24/129568/
fcb6fa34-d891-428d-b197-932589b9249e	គុយបាគ្រោងនឹងចាក់វ៉ាក់សាំងបង្ការជំងឺកូវីដ-១៩ ជូនប្រជាជនរបស់ខ្លួនឲ្យបានច្រើនជាងពាក់កណ្តាល នៃចំនួនប្រជាជនសរុបជាង ១១លាននាក់ នៅត្រឹមខែសីហាខាងមុខ (Video inside)	មន្ត្រីជាន់ខ្ពស់មួយរូបបាននិយាយកាលពីថ្ងៃអង្គារសប្តាហ៍នេះថា ជាមួយនឹងការចាក់វ៉ាក់សាំងបង្ការជំងឺ COVID-19 ក្នុងស្រុកមានការកើនឡើង ប្រទេសគុយបារំពឹងថានឹងអាចចាក់វ៉ាក់សាំងជូនប្រជាជនរបស់ខ្លួន ឲ្យបានច្រើនជាង ៥០ភាគរយនៃចំនួនប្រជាជនសរុបជាង ១១លាននាក់ នៅត្រឹមខែសីហាខាងមុខ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃពុធ ទី២៤ ខែមីនា ឆ្នាំ២០២១។ ប្រធានផ្នែកវិទ្យាសាស្ត្រនិងបច្ចេកវិទ្យា នៃក្រសួងសុខាភិបាលគុយបាលោក Ileana Morales បាននិយាយលើកឡើងថា«យើងគ្រោងនឹងចាក់វ៉ាក់សាំងដល់ប្រជាជនជាង ០៦លាននាក់នៅត្រឹមខែសីហា។ រវាងខែមិថុនានិងខែកក្កដា យើងគ្រោងនឹងសម្រេចការចាក់វ៉ាក់សាំងជូនដល់មនុស្សវ័យចាស់ ព្រមទាំងបុគ្គលិកពេទ្យនិងប្រជាជនដែលមានបញ្ហាសុខភាពឲ្យបានប្រមាណ ២.២លាននាក់»។ គួរបញ្ជាក់ថា ប្រទេសគុយបាដែលមានចំនួនប្រជាជនជាង ១១លាននាក់កំពុងប្រឹងប្រែងទប់ស្កាត់ការកើនឡើងនូវករណីឆ្លងថ្មីដ៏ច្រើនបំផុតមិនធ្លាប់មាន បន្ទាប់ពីការបើកដំណើរការអាកាសយានដ្ឋានអន្តរជាតិ និងថ្ងៃឈប់សម្រាកបុណ្យណូអែល។ កាលពីថ្ងៃអង្គារប្រទេសមួយនេះបានកត់ត្រាចំនួនអ្នកស្លាប់ថ្មីចំនួន ៤នាក់ និងករណីឆ្លង ៧៧៤នាក់ ដែលនាំឲ្យករណីឆ្លងសរុបនៅទូទាំងប្រទេសកើនដល់ ៦៨,២៥០ករណី ក្នុងនោះស្លាប់ ៤០១នាក់៕	2021-03-25T03:42:00+07:00	freshnewsasia.com	https://m.freshnewsasia.com/index.php/en/internationalnews/190744-2021-03-24-13-42-54.html
83bdcc8d-a325-4837-bf5a-6203e404b999	ក្រុមអ្នកបច្ចេកទេសសុនខ មានទំនុកចិត្តអាចហ្វឹកហ្វឺន សុនខកម្ពុជាឲ្យហិតរកអ្នកផ្ទុក វីរុសកូវីដ-១៩បាន	ភនំពេញ ៖ លោក ហេង រតនា អគ្គនាយកមជ្ឈមណ្ឌល សកម្មភាពកំចាត់មីនកម្ពុជា (CMAC) បានរៀបចំធ្វើការស្រាវជ្រាវ និងអភិវឌ្ឍន៍បច្ចេទេសសុនខ ហិតរកអ្នកផ្ទុកវីរុសកូវីដ-១៩ ហើយក្រុមអ្នកបច្ចេកទេសសុនខ នៃអង្គភាពស៊ីម៉ាក់ មានទំនុកចិត្ត អាចហ្វឹកហ្វឺនសុនខនៅកម្ពុជា ក្នុងការហិតរកអ្នកផ្ទុកកូវីដ-១៩បាន។ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រគល់ភារកិច្ចជូនក្រសួងសុខាភិបាល និងអង្គភាព ស៊ីម៉ាក់ ឲ្យរៀបចំកម្មវិធីសិក្សាស្រាវជ្រាវ និងអភិវឌ្ឍន៍សុនខ ជាជំនួយហិតរកអ្នកផ្ទុកវីរុសកូវីដ-១៩ ដោយមានក្រុមអ្នកវិទ្យាសាស្ត្រ វេជ្ជសាស្ត្រ និងក្រុមអ្នកជំនាញសុនខសិក្សារួមគ្នា។ គំនិតផ្តួចផ្តើមនេះ បង្ហាញពីការគិតគូររបស់ សម្តេចតេជោ ហ៊ុន សែន ក្នុងការស្វែងរកគ្រប់វិធីសាស្ត្រ ដែលអាចធ្វើទៅបាន ដើម្បីប្រយុទ្ធប្រឆាំងជំងឺកូវីដ១៩។ តាមរយៈបណ្ដាញទំនាក់ទំនងសង្គមហ្វេសប៊ុករបស់ លោក ហេង រតនា នាថ្ងៃទី២៤ ខែមីនា ឆ្នាំ២០២១ ថា «ខ្ញុំបានចុះ មកពិនិត្យការងារសុនខ នៅវិទ្យាស្ថានបច្ចេកទេសសកម្មភាពមីនស៊ីម៉ាក់ ខេត្តកំពង់ឆ្នាំង ដើម្បីរៀបចំត្រៀមលក្ខណៈ ធ្វើការស្រាវជ្រាវ និងអភិវឌ្ឍន៍បច្ចេទេសសុនខហិតរកអ្នកផ្ទុកវីរុសកូរ៉ូណា (កូវីដ១៩)។ ផ្អែកតាមបទពិសោធន៍ ជាង២២ឆ្នាំ ក្រុមអ្នកបច្ចេកទេសសុនខ នៃអង្គភាពស៊ីម៉ាក់ មានទំនុកចិត្តអាចហ្វឺកហ្វឹនសុនខនៅកម្ពុជា ក្នុងការហិតរកអ្នកផ្ទុកវីរុសកូរ៉ូណាបាន»។ លោកបញ្ជាក់ថា អង្គភាពស៊ីម៉ាក់ត្រៀមសុនខ ត្រៀមឯកសារហ្វឹកហ្វឺន រៀបចំទីតាំងហ្វឹកហ្វឺន និងអ្នកឯកទេស សម្រាប់បំរើការងារសិក្សាស្រាវជ្រាវនេះ ដោយត្រៀមធ្វើការសហការជាមួយ អ្នកវិទ្យាសាស្ត្រ វេជ្ជសាស្ត្រ នៃក្រសួងសុខាភិបាល។ លោក ហេង រតនា ក៏បានពិភាក្សាការងារជាមួយ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ដោយលោករដ្ឋមន្ត្រី ប្រគល់ភារកិច្ចឲ្យសកលវិទ្យា ល័យវិទ្យាសាស្ត្រសុខាភិបាល អនុវត្តផ្ទាល់ជាមួយអង្គភាពស៊ីម៉ាក់។ សូមបញ្ជាក់ថា មានប្រទេសមួយចំនួន ដូចជា ប្រទេសអាល្លឺម៉ង់ ,ហ្វាឡង់ ,អូស្ត្រាលី ,រុស្ស៊ី បាននិងកំពុងប្រើប្រាស់សុនខ ជាជំនួយហិតរកអ្នកផ្ទុកវីរុសកូវីដ-១៩៕	2021-03-25T03:41:00+07:00	dap-news.com	https://dap-news.com/national/2021/03/24/129549/
4dccc94f-8c40-4415-a6db-c35c59462de7	វ៉ាក់សាំងបង្ការជំងឺកូវីដ-១៩ ច្រើនជាង «៨០.៤លានដូស» ត្រូវបានចាក់ជូនប្រជាជននៅទូទាំងប្រទេសចិន គិតត្រឹមថ្ងៃទី២២ ខែមីនា	យោងតាមតួលេខចុងក្រោយបង្អស់ដែលចេញផ្សាយដោយក្រុមការងារពិសេសនៃក្រុមប្រឹក្សារដ្ឋចិនដើម្បីប្រយុទ្ធប្រាំងនឹងជំងឺ COVID-19 បានឲ្យដឹងថា វ៉ាក់សាំងបង្ការជំងឺ COVID-19 ច្រើនជាង ៨០.៤លានដូសហើយ ដែលត្រូវបានផ្តល់ជូនប្រជាជនចិននៅទូទាំងប្រទេសគិតត្រឹមថ្ងៃទី២២ ខែមីនា។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃពុធ ទី២៤ ខែមីនា ឆ្នាំ២០២១។ ក្រុមការងារបាននិយាយថា ចំនួនអ្នកចាក់វ៉ាក់សាំងនៅក្នុងប្រទេសបានកើនឡើងជាលំដាប់។ នៅជំហានបន្ទាប់ប្រទេសចិនគ្រោងនឹងពន្លឿនកម្មវិធីចាក់វ៉ាក់សាំងដោយឥតគិតថ្លៃជាទូទៅ ដោយពង្រីកការគ្របដណ្តប់លើប្រជាជនដែលមានហានិភ័យខ្ពស់ ដល់ប្រជាជនទូទៅ។ អាទិភាពនឹងត្រូវផ្តល់ជូនប្រជាជននៅក្នុងវិស័យសំខាន់ៗរួមមានដូចជាវិស័យសុខាភិបាល ចរាចរណ៍ អប់រំ និងនៅកន្លែងធ្វើការសំខាន់ៗដូចជាផ្សារទំនើប សហគ្រាសខ្នាតធំ និងអគារការិយាល័យជាដើម។ គួរបញ្ជាក់ថា ក្រុមការងារដដែលនេះបានគូសបញ្ជាក់ទៀតថា ការចាក់វ៉ាក់សាំងប្រចាំថ្ងៃនៅក្នុងប្រទេសចិនបានកើនឡើងពី ១.៥លានដូសដល់ ៥លានដូសក្នុងមួយថ្ងៃកាលពីខែកុម្ភៈ ខណៈដែលការសិក្សាស្រាវជ្រាវ និងការអភិវឌ្ឍន៍ក្នុងវិស័យផលិតវ៉ាក់សាំងនៅក្នុងប្រទេសបានរីកចម្រើនគួរឲ្យកត់សម្គាល់៕	2021-03-25T02:43:00+07:00	freshnewsasia.com	https://m.freshnewsasia.com/index.php/en/internationalnews/190741-2021-03-24-12-43-40.html
b72c7573-3a16-44c1-9a92-d30207af4ad2	អ្នកឧកញ៉ា គិត ម៉េង និងលោកជំទាវ ប្រគល់ថវិកាឧបត្ថម្ភចំនួន៥ម៉ឺនដុល្លារ ជូនសមាគមគ្រូពេទ្យស្ម័គ្រចិត្តយុវជនសម្តេចតេជោ ហ៊ុន សែន (TYDA) ដែលចូលរួមប្រយុទ្ធប្រឆាំងជំងឺកូវីដ១៩	អ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងជាប្រធានសភាពាណិជ្ជកម្មកម្ពុជា ព្រមទាំងលោកជំទាវ ម៉ៅ ចំណាន និងក្រុមគ្រួសារ នៅថ្ងៃទី២៣ ខែមីនា ឆ្នាំ២០២១ បានប្រគល់ថវិកាឧបត្ថម្ចំនួន៥០,០០០ ដុល្លារ ជូនដល់ក្រុមគ្រូពេទ្យស្ម័គ្រចិត្តយុវជនសម្តេចតេជោ ហ៊ុន សែន (TYDA) ដែលចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្តចំពោះកិច្ចខិតខំ ប្រឹងប្រែងចូលរួមក្នុងការទប់ស្កាត់ជំងឺកូវី១៩កន្លងមក។ ខណ:ពេលបច្ចុប្បន្នដែល ថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ១៩ កំពុងបំពេញភារកិច្ចយ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជា មានការរីករាលដាលជំងឺកូវីដ-១៩ នៅក្នុងសហគមន៍ មានសព្វដោយសុគន្ធជាច្រើនបានចូលរួឧបត្ថម្ភថវិកា សម្ភារ ជូនដល់សមាគម TYDA ដើម្បីរួមចំណែកជាមួយសកម្មភាពមនុស្សធម៌ដើម្បីជាតិនិងប្រជាជន។ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) សូមថ្លែងអំណរគុណដល់សប្បុរសជន ដែលបានចូលរួមសកម្មភាពមនុស្សធម៌ជាមួយសមាគមគ្រូពេទ្យស្ម័គ្រចិត្តយុវជនសម្តេតេជោ (TYDA) តាមរយៈការឧបត្ថម្ភថវិកា សម្ភារ ដើម្បីផ្តល់លទ្ធភាពឱ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារ នៃសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ សូមជម្រាបថា ក្រសួងសុខាភិបាលកម្ពុជា នៅព្រឹកថ្ងៃពុធ ទី២៤ ខែមីនា ឆ្នាំ២០២១នេះ បានប្រកាសរកឃើញអ្នកវិជ្ជមានកូវីដ-១៩ថ្មីចំនួន ២៩នាក់ ដែល២៧នាក់ជាករណីឆ្លងសហគមន៍ (ព្រឹត្តិការណ៍សហគមន៍២០កុម្ភៈ) ហើយ០២នាក់ទៀត ជាករណីដែលនាំចូលពីបរទេស ខណៈដែលមានអ្នកជាសះស្បើយថ្មីមានចំនួន ៣៤នាក់ផងដែរ។ តួលេខជាសរុបកម្ពុជា មានអ្នកឆ្លងកូវីដ-១៩ ចំនួន ១,៨១៧នាក់ ក្នុងនោះមានអ្នកជាសះស្បើយចំនួន ១,០៣៣នាក់, និងអ្នកជំងឺកំពុងសម្រាកព្យាបាលចំនួន៧៧៧នាក់ និងករណីស្លាប់ ចំនួន០៥នាក់៕	2021-03-25T01:39:00+07:00	freshnewsasia.com	https://m.freshnewsasia.com/index.php/en/localnews/190739-2021-03-24-11-39-08.html
61fc0137-a3ec-41bd-a9b7-ae3de8f23b66	ភរិយាវេជ្ជបណ្ឌិតស្លាប់ ដោយសារជំងឺកូវីដ១៩ ពេលនេះក៏រកឃើញឆ្លងដែរ	ស្រ្តីវ័យចំណាស់ពីរនាក់ ម្នាក់ជាភរិយារបស់លោកវេជ្ជបណ្ឌិត ស្ដើង ជា និងស្ត្រីវ័យចំណាស់ម្នាក់ទៀតត្រូវបានរកឃើញថា បានឆ្លងជំងឺកូវីដ១៩។ ក្រុមគ្រូពេទ្យបានរកឃើញមនុស្សពីរនាក់ ២នាក់ទៀត ឆ្លងជំងឺកូវីដ-១៩ ក្រោយប៉ះពាល់ ដោយផ្ទាល់ជាមួយលោកវេជ្ជបណ្ឌិត ស្ដើង ជា ដែលទទួល មរណភាពនាពេលថ្មីៗនេះ ដោយសារជំងឺកូវីដ-១៩។ មន្ដ្រីសុខាភិបាល ស្ដ្រីទាំង២នាក់ ដែលទើបរកឃើញវិជ្ជមានជំងឺកូវីដ-១៩នេះ មានម្នាក់អាយុ៧៧ឆ្នាំ ត្រូវជាភរិយារបស់លោកវេជ្ជបណ្ឌិត ស្ដើង ជា និងម្នាក់ទៀត អាយុ៦៩ឆ្នាំ ដែលរស់នៅផ្ទះជាមួយគ្នា ស្ថិតក្នុងសង្កាត់កាកាប១ ខណ្ឌពោធិ៍សែនជ័យ។ រហូតមកដល់ថ្ងៃនេះ ក្រុមគ្រូពេទ្យបានមកទទួលយកអ្នកជំងឺទាំងពីរនាក់នោះទៅព្យាបាល រួចហើយខណៈដែលនៅមានមនុស្សម្នាក់ទៀតដែលឧស្សាហ៍ចេញចូលផ្ទះរបស់លោក ស្ដើង ជា ដែលនៅផ្ទះក្បែរនោះត្រូវបានក្រុមគ្រូពេទ្យយកសំណាកទៅធ្វើតេស្តផងដែរ។ ក្នុងវ័យ ៧៥ ឆ្នាំលោកវេជ្ជបណ្ឌិត ស្តើង ជា បានទទួលមរណៈភាពកាលពីថ្ងៃទី ២២ ខែមីនា ឆ្នាំ២០២១ ដោយសារជំងឺកូវីដ១៩៕	2021-03-25T00:12:00+07:00	kampucheathmey.com	https://www.kampucheathmey.com/local-news/88670
4c5c723c-00d5-4ada-af51-11906fe1cba1	អាជីវករ និងប្រជាពលរដ្ឋចេញចូលផ្សារច្បារអំពៅ យល់ដឹងច្រើនជុំវិញការបង្ការទប់ស្កាត់ជំងឺ-១៩ ខណៈគណៈកម្មការផ្សារ បានជំរុញឲ្យអនុវត្តអនុវត្ត «៣កុំ និង៣ការពារ»	អាជីវករ និងប្រជាពលរដ្ឋ ដែលចេញចូលដើម្បីទិញឥវ៉ាន់ បន្លែ ត្រីសាច់ គ្រឿងហូបចុក និងសម្ភារប្រើប្រាស់នៅផ្សារច្បារអំពៅ និងផ្សារបន្លែ មានការយល់ដឹងច្រើន ជុំវិញការបង្ការទប់ស្កាត់ជំងឺ-១៩ ក្នុងព្រឹត្តិការណ៍ សហគមន៍២០កុម្ភៈនេះ ដោយបងប្អូនប្រជាពលរដ្ឋ និងអាជីវក ស្ទើរតែមួយរយភាគរយទៅហើយ ដែលបានអនុវត្តទៅតាមវិធានរបស់ក្រសួងសុខាភិបាល ពិសេសគឺការអនុវត្ត «៣កុំ និង៣ការពារ» ដើម្បីចូលរួមក្នុងការទប់ស្កាត់ ការរីករាលដាលនៃជំងឺកូវីដ-១៩។ លោក គួច ចំណាន ប្រធានគណៈកម្មការផ្សារច្បារអំពៅ ក្នុងសកម្មភាពចុះផ្សព្វផ្សាយ ណែនាំ និងចែកម៉ាសជូនប្រជាពលរដ្ឋនៅក្នុងផ្សារច្បារអំពៅ នាព្រឹកថ្ងៃទី២៤ ខែមីនា ឆ្នាំ២០២១នេះ បានលើកឡើងថា ក្នុងព្រឹត្តិការណ៍សហគមន៍២០កុម្ភៈនេះ សម្រាប់អាជីវករនៅក្នុងផ្សារច្បារអំពៅ បានថយចុះប្រមាណជា២០ទៅ៣០ភាគរយ។ ចំណែកអតិថិជនដែលចេញចូលផ្សារ ក៏បានថយចុះប្រមាណជា៦០ទៅ៧០ភាគរយផងដែរ។ ការថយចុះនៃអតិថិជននេះលោក គួច ចំណាន បានបញ្ជាក់ថា ដោយសារតែបងបងប្អូនប្រជាពលរដ្ឋមានការយល់ដឹងច្រើន ជុំវិញការបង្ការទប់ស្កាត់ជម្ងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈនេះ ដោយមិនចេញចូលផ្សាររហេតរហូតដូចមុន។ មានន័យថា បើពួកគាត់មានការចាំបាច់ ទើបពួកគាត់មកទិញឥវ៉ាន់ បើមិនចាំបាច់ ពួកគាត់មិនមកផ្សារនោះទេ។ ដោយឡែកចំពោះវិធាននៃការ ការពារទប់ស្កាត់ជំងឺកូវីដ-១៩ ទាំងប្រជាពលរដ្ឋ និងអាជីវករ អនុវត្តបានយ៉ាងល្អ ទៅតាមការណែនាំរបស់ក្រសួងសុខាភិបាល និងលោកឃួង ស្រេងអភិបាលរាជធានីភ្នំពេញ ពោលគឺ ប្រជាពលរដ្ឋសឹងតែមួយរយភាគរយទៅហើយ បានពាក់ម៉ាស បាញ់អាកុល វាស់កំដៅនិងរក្សាគម្លាតសុវត្ថិភាព។ លោកបញ្ជាក់ថា បើទោះបីបងប្អូនប្រជាពលរដ្ឋមានការយល់ដឹងច្រើនជុំវិញបញ្ហានេះក៏ដោយ ក៏គណៈកម្មការផ្សារនៅតែបន្តការផ្សព្វផ្សាយ ការណែនាំ ការបាញ់អាកុល ការវាស់កំដៅ និងការបំពាក់ប្រព័ន្ធ QR Code ទប់ស្កាត់ដូវីដ Stop Covid នៅតាមច្រកសំខាន់ៗផងដែរ។ ដោយឡែកបើតាមការបញ្ជាក់ពីលោក សាន ប៊ុនណា ប្រធានគណៈកម្មការផ្សារបន្លែច្បារអំពៅវិញ បានបញ្ជាក់អោយដឹងនៅពេលចុះផ្សព្វផ្សាយ ណែនាំ និងចែកម៉ាសជូនប្រជាពលរដ្ឋនៅក្នុងផ្សារនៅព្រឹកថ្ងៃទី២៤ ខែមីនានេះដែរថា សម្រាប់ផ្សារបន្លែច្បារអំពៅ អាជីវករ និងប្រជាពលរដ្ឋចេញ ចូលផ្សារ មិនសូវជាមានការថមថយប៉ុន្មាននោះទេ ក្នុងព្រឹត្តិការណ៍សហគមន៍២០កុម្ភៈនេះ ដោយសារតែបន្លែ ត្រីសាច់ គ្រឿងហូបចុក ជាតម្រូវការចាំបាច់ប្រចាំ ថ្ងៃរបស់បងប្អូនប្រជាពលរដ្ឋ។ ប៉ុន្តែក្រោយពីមានមនុស្សស្លាប់ ដោយជម្ងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ បានធ្វើឲ្យប្រជាពលរដ្ឋក៏ដូចជាអាជីវករ មានការថយចុះប្រមាណជា ៣០ភាគរយ។ លោកបញ្ជាក់ទៀតថា ជុំវិញការបង្ការទប់ស្កាត់ជំងឺ-១៩នេះ គឺគណៈកម្មការផ្សារបានយកចិត្តទុកដាក់ធ្វើការផ្សព្វផ្សាយ និងណែនាំឲ្យអាជីវករនិងប្រជាពលរដ្ឋពាក់ម៉ាស បាញ់អាកុល វាស់កំដៅ និងបំពាក់ប្រព័ន្ធ QR Code ទប់ស្កាត់ដូវីដ Stop Covid នៅតាមច្រកចេញចូលក្នុងផ្សារផងដែរ ដោយចាប់ផ្ដើមអនុវត្តពីម៉ោង៦ ព្រឹក រហូតដល់ម៉ោង ១២ថ្ងៃត្រង់ ដោយសារតែផ្សារនេះ លក់តែមួយព្រឹកប៉ុណ្ណោះ៕	2021-03-25T00:00:00+07:00	freshnewsasia.com	https://m.freshnewsasia.com/index.php/en/localnews/190725-2021-03-24-10-00-14.html
a7ccba31-b251-4462-b52f-ce7fef1ba681	UPDATE: បុគ្គលដែលប្រឌិតព័ត៌មានរឿងចាក់វ៉ាក់សាំង ប្រឆាំងជំងឺកូវីដ-១៩របស់ចិន ហើយបង្ហោះចែកចាយនៅលើបណ្ដាញសង្គម TikTok ស្ថិតក្រោមការសួរនាំ មុនបញ្ជូនទៅកាន់តុលាការ	បុគ្គលដែលប្រឌិតព័ត៌មានរឿងចាក់វ៉ាក់សាំង ប្រឆាំងជំងឺកូវីដ-១៩របស់ចិន ហើយយកទៅបង្ហោះចែកចាយនៅលើបណ្ដាញសង្គម TikTok ដែលត្រូវបានសមត្ថកិច្ចឃាត់ខ្លួននោះ នៅរសៀលថ្ងៃទី២៤ ខែមីនា ឆ្នាំ២០២១នេះ ស្ថិតក្រោមការសួរនាំនៅស្នងការដ្ឋាននគរបាលរាជធានីភ្នំពេញ មុនបញ្ជូនទៅកាន់តុលាការ អាចនៅល្ងាចថ្ងៃនេះ ឬក៏ថ្ងៃស្អែក។ លោកវរសេនីយ៍ឯក សាន សុខសីហា ជំនួយការស្នងការ និងជាអ្នកនាំពាក្យ នៃស្នងការដ្ឋាននគរបាលរាជធានីភ្នំពេញ បានប្រាប់បណ្តាញព័ត៌មាន Fresh News នៅរសៀលថ្ងៃទី២៤ ខែមីនា ឆ្នាំ២០២១នេះថា បុគ្គលរូបនេះមាន ឈ្មោះ តោ ចន្នី មុខរបរបើករថយន្តដឹកទំនិញរស់នៅខណ្ឌពោធិ៍សែនជ័យ ត្រូវបានសមត្ថកិច្ចឃាត់ខ្លួននៅព្រឹកថ្ងៃទី២៤ ខែមីនា ឆ្នាំ២០២១នេះ ទាក់ទងទៅនឹងការផ្សាយព័ត៌មានមិនពិតលើការចាក់វ៉ាក់សាំងកូវីដ១៩។ លោកបានបន្តទៀតថា បន្ទាប់ពីឃើញវីដេអូផុសមានលក្ខណ:ញុះញ៉ង់ និងផ្សាយខុសពីការពិតទាក់ទងទៅនឹងការចាក់វ៉ាក់សាំងកូវីដ១៩ នៅលើបណ្តាញសង្គម TikTok ភ្លាម ឧត្តមសេនីយ៍ឯក ស ថេត អគ្គស្នងការរង និងជាស្នងការនគរបាលរាជធានីភ្នំពេញ បានដាក់បទបញ្ជាឲ្យសមត្ថកិច្ចជំនាញធ្វើការស្រាវជ្រាវ តាមចាប់ខ្លួនជនផ្សព្វផ្សាយព័ត៌មានបំពុលសង្គមម្នាក់នេះឲ្យបាន ដើម្បីយកមកអនុវត្តតាមនីតិវិធីច្បាប់។ លោកបន្តទៀតថា ។ ការចាប់ខ្លួននេះបានធ្វើឡើងនៅស្រុកកំពង់ត្រឡាច ខេត្តកំពង់ឆ្នាំង ខណៈជននេះកំពុងបើកឡានចូលមករាជធានីភ្នំពេញ។ សូមជំរាបថា បុគ្គលរូបនេះបានថតវីដេអូប្រឌិតព័ត៌មានពាក់ព័ន្ធជាមួយវ៉ាក់សាំងនេះ និងប្រាប់ទៅកម្មករកុំឲ្យចាក់វ៉ាក់សាំងនេះ ព្រោះអាចនឹងមានគ្រោះថ្នាក់ដល់អាយុជីវិតក្រោយចាក់រួច។ យ៉ាងណាមិញ ក្រោយទទួលបានវីដេអូប្រឌិត មានចេតនាញុះញង់នេះ កម្លាំងជំនាញបានបើកការស្រាវជ្រាវភ្លាមៗ រហូតឈានដល់ការចាប់ខ្លួនបានតែម្ដង៕	2021-03-24T22:49:00+07:00	freshnewsasia.com	https://m.freshnewsasia.com/index.php/en/localnews/190707-2021-03-24-08-49-17.html
cf9f5c7f-57a8-4e82-9a4c-2798102b2cfa	អាជ្ញាធរខេត្តពោធិ៍សាត់ ឃាត់ខ្លួនបុរសម្នាក់ ពាក់ព័ន្ធអ្នកជំងឺកូវីដ១៩ យកទៅធ្វើចត្តាឡីស័ក	យោងតាមសេចក្ដីប្រកាសព័ត៌មាន របស់រដ្ឋបាល ខេត្តពោធិ៍សាត់ នៅថ្ងៃទី២៤ មីនានេះ បានឲ្យដឹងថា បុរសរូបនេះមានឈ្មោះ មួន សុភាន់ ភេទប្រុស អាយុ ៣៥ឆ្នាំ រស់នៅឃុំព្រែកអញ្ចាញ ស្រុកមុខកំពូល ខេត្តកណ្តាល បានធ្វើដំណើរមកខេត្តពោធិ៍សាត់ ដែលជាប់ពាក់ព័ន្ធ នឹងអ្នកជំងឺកូវីដ-១៩ ដោយមានការសង្ស័យ អាជ្ញាធរខេត្តពោធិ៍សាត់ បានធ្វើការនាំខ្លួន មកត្រួតពិនិត្យសុខភាព និងយកសំណាក និង ដាក់ឲ្យធ្វើចត្តាឡីស័ក នៅមន្ទីរពេទ្យបង្អែកខេត្ត ពោធិ៍សាត់រងចាំលទ្ធផល ៕	2021-03-24T22:44:00+07:00	dap-news.com	https://dap-news.com/national/2021/03/24/129501/
6004483b-9fed-433e-a689-9cac860c2a62	លោក ហ៊ុន ម៉ានី៖ វិធានការទប់ស្កាត់កូវីដ១៩ តាមរយៈការកំណត់មុខសញ្ញាអ្នកជំងឺបានយ៉ាងត្រឹមត្រូវ បង្ហាញយ៉ាងច្បាស់ពីយុទ្ធសាស្រ្តដ៏ល្អិតល្អន់ក្រុមអ្នកជំនាញ	អ្នកតំណាងរាស្ត្រ ហ៊ុន ម៉ានី ប្រធានគណៈកម្មាធិការទី៧ នៃរដ្ឋសភា និងជាប្រធានសហភាពសហព័ន្ធយុវជនកម្ពុជា នៅថ្ងៃទី២៤ ខែមីនា ឆ្នាំ២០២១នេះ បានលើកឡើងថា វិធានការទប់ស្កាត់កូវីដ១៩ តាមរយៈការកំណត់មុខសញ្ញាអ្នកជំងឺបានយ៉ាងត្រឹមត្រូវ បានបង្ហាញយ៉ាងច្បាស់ពីយុទ្ធសាស្រ្តដ៏ល្អិតល្អន់របស់ក្រុមអ្នកជំនាញ។ ការលើកឡើងរបស់អ្នកតំណាងរាស្ត្ររូបនេះ ធ្វើឡើងបន្ទាប់ពីក្រសួងសុខាភិបាល នៅថ្ងៃទី២៤ ខែមីនា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ មានចំនួនតិចជាងរាល់ថ្ងៃ។ Facebook ផ្លូវការរបស់លោក ហ៊ុន ម៉ានី បានសរសេរបញ្ជាក់យ៉ាងដូច្នេះថា៖ ។ បើតាមតំណាងរាស្ត្រវ័យក្មេងរូបនេះ, ការសម្រេចបាននូវភាពភាពជោគជ័យចេញពីយុទ្ធសាស្រ្តនេះ ក៏អាស្រ័យផងដែរ ទៅលើការចូលរួមពីគ្រប់មជ្ឈដ្ឋាន ជាពិសេសពីប្រជាពលរដ្ឋយើង។ ក្នុងន័យនេះ លោកបានបន្តអំពាវនាវដល់ប្រជាពលរដ្ឋទាំងអស់ មេត្តាបង្កើនការប្រុងប្រយ័ត្ន និងបន្តចូលរួមជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ ១៩នេះ ដើម្បីឈានឆ្ពោះទៅការបិទបញ្ចប់នូវព្រឹត្តិការណ៍សហគមន៍នេះ បានយ៉ាងឆាប់នៅពេលខាងមុខនេះ។ ។ នេះជាការបញ្ជាក់របស់ លោក ហ៊ុន ម៉ានី។ កម្ពុជាកំពុងជួបប្រទះករណីឆ្លងកូវីដ១៩ យ៉ាងធ្ងន់ធ្ងរមិនធ្លាប់មាន ជាព្រឹត្តិការណ៍សហគមន៍ ២០កុម្ភៈ។ គិតត្រឹមម៉ោង ៧៖០០នាទីព្រឹកថ្ងៃទី២៤ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨១៧នាក់ ក្នុងនោះអ្នកជាសះស្បើយចំនួន ១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩។ ដើម្បីប្រយុទ្ធប្រឆាំងនឹងជំងឺកូវីដ១៩ ក្រុមគ្រូពេទ្យ និងអ្នកជំនាញ បានលះបង់ទាំងកម្លាំងកាយ និងកម្លាំងចិត្តដោយមិនរុញរា ដើម្បីនាំឲ្យប្រទេសកម្ពុជា ឆាប់ឈានទៅរកការបញ្ចប់ជំងឺដ៏សាហាវនេះ៕	2021-03-24T22:38:00+07:00	freshnewsasia.com	https://m.freshnewsasia.com/index.php/en/localnews/190704-2021-03-24-08-38-49.html
8ef7d15c-7bd1-469c-948a-c42483ca3313	អាជ្ញាធរ ខេត្តព្រះសីហនុ ប្រាប់អ្នកធ្លាប់ពាក់ព័ន្ធ ទីតាំង១០ កន្លែងពិនិត្យសុខភាព បើសង្ស័យត្រូវទៅ តេស្តរកកូវីដជាបន្ទាន់	យោងតាមសេចក្ដីជូនដំណឹង រដ្ឋបាលខេត្តព្រះសីហនុ នៅថ្ងៃទី២៤ មីនានេះ បញ្ជាក់ថា « រដ្ឋបាល ខេត្តព្រះសីហនុ គូសបញ្ជាក់ថា នៅថ្ងៃ២២ មីនា ក្រុមការងារជំនាញ របស់រដ្ឋបាលខេត្តបានតាមដាន សម្ភាសន៍ជាមួយបុគ្គលមានជំងឺកូវីដ-១៩គឺបានបញ្ជាក់ ថាធ្លាប់បានចេញ-ចូល និងមានការជាប់ពាក់ព័ន្ធ ទីតាំងដូចខាងក្រោម៖ ១-សណ្ឋាគារ កាស៊ីណូតុងហ្វាង ប៉ាលីរិន មានទីតាំងនៅភូមិ១ សង្កាត់លេខ២ ក្រុងព្រះសីហនុ គឺមានអ្នកជំងឺកូវីដ-១៩ ម្នាក់ ដែលជាអ្នកគ្រប់គ្រង កាស៊ីណូហួយហ័រ បានទំនាក់ទំនង ការងារជាប្រចាំ ជាមួយកា ស៊ីណូខាងលើ ហើយគាត់មានអាការៈមិនស្រួលខ្លួន តាំងពីថ្ងៃទី៩ ខែមីនា ឆ្នាំ២០២១ មកម្ល៉េះ ហើយគាត់ត្រូវបានរកឃើញថា មានវិជ្ជមានវីរុសកូវីដ-១៩ នៅថ្ងៃទី២២ ខែមីនា ឆ្នាំ២០១១។ ២-អគារស្នាក់នៅ របស់បុគ្គលិក សណ្ឋាគារ កាស៊ីណូតុងហ្វាង ប៉ាលីវិន (I) មានទីតាំងស្ថិតនៅភូមិ៣ សង្កាត់លេខ២ ក្រុងព្រះសីហនុ (ពាក់ព័ន្ធជាមួយអ្នកជំងឺកូវីដ-១៩ ខាងលើ)។ ៣-ផ្ទះសំណាក់ជីងហ្វូ ជាអគារស្នាក់នៅរួម របស់បុគ្គលិក សណ្ឋាគារ កាស៊ីណូតុងហ្វាង ប៉ាលីរិន(II) មានទីតាំងស្ថិតនៅភូមិ២ សង្កាត់លេខ២ ក្រុងព្រះសីហនុ (ពាក់ព័ន្ធជាមួយអ្នកជំងឺកូវីដ-១៩ ខាងលើ)។ ៤-បន្ទប់ពិគ្រោះ និងព្យាបាលជំងឺ (នុត សុភាព) មានទីតាំង នៅភូមិ២ សង្កាត់លេខ៤ ក្រុងព្រះសីហនុ ពាក់ព័ន្ធជាមួយអ្នកជំងឺកូវីដ-១៩ ខាងលើ (អ្នកគ្រប់គ្រងកាស៊ីណូហួយហ័រ) ដែលបានទៅពិនិត្យ ព្យាបាលជំងឺ នៅថ្ងៃទី៩ ខែមីនា ឆ្នាំ២០២១ ហើយចាប់ពីថ្ងៃទី១០ ដល់១៧ ខែមីនា ឆ្នាំ២០២១មក គាត់ក៏បានព្យួរសេរ៉ូមពី ម៉ោង ៨:០០នាទីព្រឹក ដល់ម៉ោង ៦:០០នាទីល្ងាច នៅបន្ទប់ពិគ្រោះ និងព្យាបាលជំងឺនោះ។ នៅពេលព្រឹកគាត់ ហូបអាហារនៅអាហារដ្ឋានសុជាតា និងនៅពេលល្ងាចបានទៅហូបបបរ នៅជាប់កន្លែងលក់នំប៉ុងសាច់អ៊ីតាយ (ចំនួន២ដង)។ ៥-អាហារដ្ឋានសុជាតា មានទីតាំងនៅភូមិ២ សង្កាត់លេខ៤ ក្រុងព្រះសីហនុ (ពាក់ព័ន្ធជាមួយអ្នកជំងឺកូវីដ-១៩ ខាងលើ )។ ៦-អាហារដ្ឋានលក់បាយ(លន់ ពលៈ) មានទីតាំងនៅភូមិ២ សង្កាត់លេខ៤ ក្រុងព្រះសីហនុ (ពាក់ព័ន្ធជាមួយអ្នកជំងឺកូវីដ-១៩ ខាងលើ)។ ៧-គ្លីនិកស៊ីកាង អ៊ីយាន មានទីតាំងនៅភូមិ២ សង្កាត់លេខ២ ក្រុងព្រះសីហនុ មានការពាក់ព័ន្ធដូចជា៖ នៅថ្ងៃទី១៨ ខែមីនា ឆ្នាំ២០២១ វេលាម៉ោង ១៣:០០នាទីរសៀល មានអ្នកជំងឺកូវីដ-១៩ ម្នាក់បានជិះម៉ូតូកង់បី (តុកតុក) ចេញពីកាស៊ីណូហួយហ័រ ទៅពិនិត្យជំងឺចាក់ថ្នាំ និងព្យួរសេរ៉ូម នៅក្នុងគ្លីនិកខាងលើ និងបានសម្រាក ព្យាបាលនៅទីនោះ ១យប់ រហូតដល់ព្រឹកថ្ងៃទី១៩ ខែមីនា ទើបគ្រូពេទ្យណែនាំឱ្យគាត់ ទៅយកសំណាកនៅមន្ទីរពេទ្យបង្អែកខេត្តព្រះសីហនុ ហើយលទ្ធផលវិជ្ជមានវីរុសកូវីដ-១៩ នៅថ្ងៃទី២២ ខែមីនា ឆ្នាំ២០២១។ ៨-ផ្សារទំនើបរីករាយ មានទីតាំងនៅភូមិ១ សង្កាត់លេខ២ ក្រុងព្រះសីហនុ មានការពាក់ព័ន្ធដូចជា៖ នៅថ្ងៃទី១២ ខែមីនា ឆ្នាំ២០២១ វេលាម៉ោងប្រមាណ ១៥:០០នាទីរសៀល មានជនជាតិចិន ចំនួន ៥នាក់បានជិះ រថយន្តដែលមានអ្នកបើកបរ (ជនជាតិខ្មែរ )ជាអ្នកផ្ទុកវីរុសកូវីដ-១៩ បាននាំគ្នាមកទិញទំនិញនៅផ្សារទំនើបរីករាយ ហើយត្រឡប់ទៅកាស៊ីណូហួយហ័រវិញ បច្ចុប្បន្នពួកគាត់មានវិជ្ជមានវីរុសកូវីដ-១៩។ ៩-ផ្សារទំនើបជៀហុង មានទីតាំងនៅភូមិ១ សង្កាត់លេខ២ ក្រុងព្រះសីហនុ មានការពាក់ព័ន្ធដូចជា៖ នៅថ្ងៃទី១៨ ខែមីនា ឆ្នាំ២០២១ វេលាម៉ោងប្រមាណ ១៧:០០នាទីល្ងាច មានអ្នកគ្រប់គ្រងបុគ្គលិកកាស៊ីណូហួយ ហ័រ (ភេទស្រី) រួមជាមួយអ្នកបើកបរជនជាតិខ្មែរ (ផ្ទុកវីរុសកូវីដ-១៩) និងបុគ្គលិកស្រី ១នាក់ទៀតជនជាតិខ្មែរ (ផ្ទុកវីរុសកូវីដ-១៩) បានទៅទិញទំនិញនៅផ្សារទំនើបជៀហុង ហើយក៏បានត្រឡប់មកកាស៊ីណូវិញ។ ១០-មន្ទីរសម្រាកព្យាបាល រស្មីបាយ័ន មានទីតាំងនៅភូមិ២ សង្កាត់លេខ២ ក្រុងព្រះសីហនុមានការពាក់ព័ន្ធដូចជា៖ នៅថ្ងៃទី១៦ ខែមីនា ឆ្នាំ២០២១ វេលាម៉ោងប្រមាណ ៧:២៥នាទីព្រឹកមានបុគ្គលិកកាស៊ីណូហួយហ័រ ពីរនាក់ប្តីប្រពន្ធ មានអាការៈក្តៅខ្លួន ឈឺក បានមកពិនិត្យសុខភាព នៅមន្ទីរសម្រាកព្យាបាលខាងលើ គ្រូពេទ្យពិនិត្យឃើញគាត់រលាកបំពង់ក ហើយពួកគាត់ក៏បានវិលត្រឡប់ មកសម្រាកនៅកាស៊ីណូវិញ។ នៅថ្ងៃទី២២ ខែមីនា ឆ្នាំ២០២១ លទ្ធផលនៃការពិនិត្យសំណាកតេស្តបញ្ជាក់ថា គាត់មាន វិជ្ជមានវីរុសកូវីដ-១៩ ។ រដ្ឋបាលខេត្តបន្ថែមថា បច្ចុប្បន្នទីតាំងទាំង១០នេះក៏ត្រូវបានរៀបចំដាក់ជាមណ្ឌលចត្តាឡីស័កផងដែរ៕	2021-03-24T22:36:00+07:00	dap-news.com	https://dap-news.com/national/2021/03/24/129498/
ad4f792b-033d-4d67-800d-22f1475fdc40	រដ្ឋបាលខេត្តពោធិ៍សាត់ ជូនដំណឹងផ្លូវការពីឃាត់ខ្លួនបុរសម្នាក់ ដែលពាក់ព័ន្ធអ្នកកើតជំងឺកូវីដ-១៩ ហើយធ្វើដំណើរទៅខេត្ដមួយនេះ	រដ្ឋបាលខេត្តពោធិ៍សាត់ នៅថ្ងៃទី២៤ ខែមីនា ឆ្នាំ២០២១នេះ បានចេញសេចក្ដីជូនដំណឹងផ្លូវការពីការឃាត់ខ្លួនបុរសម្នាក់ យកទៅពិនិត្យសំណាក និងដាក់ឲ្យធ្វើចត្តាឡីស័ក ក្រោយបុរសរូបនេះអនុវត្តមិនបានត្រឹមត្រូវ បន្ទាប់ពីប៉ះពាល់ដោយផ្ទាល់ជាមួយអ្នកកើតជំងឺកូវីដ-១៩ នៅរាជធានីភ្នំពេញ ហើយបានធ្វើដំណើររហូតខេត្តពោធិ៍សាត់។ យោងតាមសេចក្ដីជូនដំណឹងរបស់រដ្ឋបាលខេត្តពោធិ៍សាត់ ដែលបណ្ដាញព័ត៌មាន Fresh News ទទួលបានបញ្ជាក់ថា បុរសរូបនេះឈ្មោះ មួន សុភាន់ អាយុ៣៦ឆ្នាំ រស់នៅឃុំព្រែកអញ្ចាញ ស្រុកមុខកំពូល ខេត្តកណ្ដាល។ បុរសរូបនេះត្រូវបានកម្លាំងសមត្ថកិច្ចឃាត់ខ្លួន ដើម្បីទៅដាក់នៅមណ្ឌលចត្តាឡីស័ក នៅមន្ទីរពេទ្យបង្អែកខេត្តពោធិ៍សាត់។ សេចក្ដីរាយការណ៍ពីខេត្តពោធិ៍សាត់បានឲ្យដឹងថា ដើមឡើងមានប្រជាពលរដ្ឋម្នាក់ដែលកើតជំងឺកូវីដ-១៩ បានទំនាក់ទំនងទៅកាន់សមត្ថកិច្ចថា មានបុរសម្នាក់បានប៉ះពាល់ជាមួយខ្លួន ហើយបានធ្វើដំណើរទៅកាន់ខេត្តពោធិ៍សាត់ ដោយអ្នកជំងឺនោះ បានបញ្ជូនលេខទូរស័ព្ទរបស់បុរសខាងលើ អមជាមួយរូបភាពជូនសមត្ថកិច្ចផងដែរ។ ក្រោយទទួលបានព័ត៌មានភ្លាមៗ កម្លាំងសមត្ថកិច្ច សហការជាមួយមន្ដ្រីសុខាភិបាល ធ្វើការស្រាវជ្រាវ រហូតកំណត់បានអត្តសញ្ញាណ និងទីតាំងដែលរបស់នោះទៅលើ។ ប៉ុន្ដែក្ដីរំពឹងរបស់សមត្ថកិច្ច មិនដូចអ្វីដែលស្ថានភាពជាក់ស្ដែងនោះឡើយ ពោលបុរសដែលពាក់ព័ន្ធជាមួយអ្នកកើតជំងឺកូវីដ-១៩នេះ មិនបានសហការជាមួយសមត្ថកិច្ចនោះឡើយ ដោយព្យាយាមគេចវេស និងបិទទូរស័ព្ទផងដែរ។ បន្ថែមពីនេះ នៅពេលសមត្ថកិច្ចសួរនាំដើម្បីឃាត់ខ្លួនយកមកមណ្ឌលធ្វើចត្តាឡីស័ក បុគ្គលឈ្មោះ មួន សុភាន់ បានប្រើប្រាស់នូវកាយវិការ និងពាក្យសម្ដីមិនសមរម្យមួយចំនួន ប្រមាថមកលើសមត្ថកិច្ចដែលកំពុងបំពេញភារកិច្ចថែមទៀតផង ទម្រាំតែសមត្ថកិច្ចអាចលួងលោម និងនាំខ្លួនមកកន្លែងធ្វើចត្តាឡីស័កបាន។ បើតាមសេចក្ដីរាយការណ៍ គ្រាដែលបុគ្គលឈ្មោះ មួន សុភាន់ បានទៅដល់ខេត្តពោធិ៍សាត់នោះ បានដើររហេតរហូត ផឹកស៉ី ច្រៀងលេងសប្បាយទៅវិញ ដោយមិនបានខ្វាយខ្វល់ថា ខ្លួនបានប៉ះពាល់ដោយផ្ទាល់ជាមួយអ្នកកើតជំងឺកូវីដ-១៩នោះទេ។ យ៉ាងណាមិញ រហូតមកដល់ពេលនេះ កម្លាំងសមត្ថកិច្ច និងមន្ដ្រីសុខាភិបាល បាននាំខ្លួនបុគ្គលរូបនេះទៅពិនិត្យសុខភាព និងយកសំណាកដើម្បីរកជំងឺកូវីដ-១៩ រួចរាល់ ហើយបច្ចុប្បន្នកំពុងធ្វើចត្ដាឡីស័ក នៅមន្ទីរពេទ្យបង្អែកខេត្ត។ ជាមួយគ្នានេះ រដ្ឋបាលខេត្ដពោធិ៍សាត់ បានអះអាង អាជ្ញាធរ និងសមត្ថកិច្ច ព្រមទាំងមន្ដ្រីសុខាភិបាល កំពុងធ្វើការស្រាវជ្រាវបន្ដទៀតនូវទីតាំងដែលបុរសនោះបានទៅ និងបានអំពាវនាវដល់ប្រជាពលរដ្ឋរស់នៅខេត្តពោធិ៍សាត់ សូមរក្សាភាពស្ងៀមស្ងាត់ និងរង់ចាំការជូនដំណឹងជាបន្ដបន្ទាប់របស់សមត្ថកិច្ច និងរដ្ឋបាលខេត្ត៕ +	2021-03-24T22:25:00+07:00	freshnewsasia.com	https://m.freshnewsasia.com/index.php/en/localnews/190699-2021-03-24-08-25-57.html
61568dd8-9e07-4cff-acd0-bec29f137d39	ប្រុងប្រយ័ត្ន! អ្នកជំងឺ កូវីដ ១៩ ដែលធាត់លើសទម្ងន់ប្រឈមហានិភ័យស្លាប់ខ្ពស់	បើយោងតាមរបាយការណ៍របស់សហព័ន្ធធាត់ពិភពលោក (WOF) បានឲ្យដឹងថា អត្រាការស្លាប់ដោយសារជំងឺកូវីដ ១៩ នៅក្នុងប្រទេសដែលមានចំនួនប្រជាជនធាត់លើសទម្ងន់ច្រើនគឺខ្ពស់ជាង ១០ ដង ។ របាយការណ៍ដែលបានចេញផ្សាយនៅថ្ងៃពុធមានចំណងជើងថា ជំងឺកូវីដ ១៩ និងការធាត់លើសទម្ងន់បានឲ្យដឹងថា ការធាត់លើសទម្ងន់គឺជា “មូលហេតុដ៏សំខាន់មួយ” នៃការវិវត្តស្ថានភាពជំងឺ បន្ទាប់ពីការឆ្លងជំងឺកូវីដ ១៩ ដូចជាការចូលសម្រាកព្យាបាលនៅមន្ទីរពេទ្យ ការចូលបន្ទប់សង្គ្រោះបន្ទាន់ (ICU) និងការដាក់បំពង់ខ្យល់ជំនួយការដកដង្ហើមជាដើម ហើយអ្នកជំងឺដែលធាត់លើសទម្ងន់អាចស្លាប់ពីជំងឺនេះលឿនណាស់ ។ ក្រុមអ្នកស្រាវជ្រាវនិយាយថា បណ្តាប្រទេសដែលមានប្រជាជនធាត់លើសទម្ងន់តិចជាង ៤០ ភាគរយ មានការស្លាប់ទាក់ទងនឹងជំងឺកូវីដ ១៩ តិចតួចណាស់ ខណៈដែលបណ្តាប្រទេសដូចជា ចក្រភពអង់គ្លេស សហរដ្ឋអាមេរិក និងអ៊ីតាលី គឺមានចំនួនប្រជាជនធាត់លើសទម្ងន់លើសពី ៥០ ភាគរយដូច្នេះហើយទើបប្រទេសទាំងនោះមានអត្រាស្លាប់ខ្ពស់ ។ របាយការណ៍បាននិយាយថា “ប្រជាជនលើសទម្ងន់គឺជាប្រជាជនដែលមិនមានសុខភាពល្អ ហើយជំងឺរាតត្បាតកំពុងរង់ចាំឱកាសនេះដើម្បីវាយលុកអ្នកដែលមានសភាពបែបនេះ” ។ របាយការណ៍បានបង្ហាញថា នៅចក្រភពអង់គ្លេស ៧៣.៧ ភាគរយនៃអ្នកជំងឺចំនួន ១០,៤៦៥ នាក់ដែលមានជំងឺកូវីដ ១៩ ធ្ងន់ធ្ងរគឺជាអ្នកធាត់លើសទម្ងន់ ។ ទន្ទឹមនឹងនេះដែរប្រទេសវៀតណាមមានអត្រាមនុស្សលើសទម្ងន់ទាបបំផុតក្នុងចំនួនប្រជាជន និងអត្រាស្លាប់ទាបបំផុតទី ២ លើពិភពលោក ។ វាក៏បានគូសបញ្ជាក់ផងដែរថា ការលើសទម្ងន់ និងភាពធាត់អាចជាកត្តាហានិភ័យ និងគ្រោះថ្នាក់ចំពោះមនុស្សដែលមានអាយុក្រោម ៦០ ឆ្នាំដោយអ្នកដែលមានសន្ទស្សន៍ម៉ាសរាងកាយ (BMI) ចន្លោះពី ៣០ ទៅ ៣៤ ដងហាក់ដូចជាត្រូវចូលបន្ទប់ ICU បើធៀបនឹងអ្នកដែលមានសន្ទស្សន៍ម៉ាស់រាងកាយអាយុក្រោម ៣០ ឆ្នាំ ។ ការស្ទង់មតិកាលពីខែមុនដោយមជ្ឈមណ្ឌលត្រួតពិនិត្យ និងបង្ការជំងឺ (CDC) បានរកឃើញថា អត្រាធាត់នៅសហរដ្ឋអាមេរិកមានចំនួន ៤២ ភាគរយខ្ពស់ជាង ៤០ ភាគរយដែលរកឃើញនៅក្នុងការសិក្សាឆ្នាំ ២០១៥-១៦ ។ ព័ត៌មានដែលប្រមូលបានក្នុងរយៈពេលជាងពីរទសវត្សរ៍កន្លងមកនេះក៏បានបង្ហាញផងដែរថា ការលើសទម្ងន់រាងកាយក៏ប្រឈមកាន់តែអាក្រក់ជាមួយនឹងជំងឺផ្លូវដង្ហើម MERS ជំងឺផ្តាសាយ H1N1 និងជំងឺឆ្លងដទៃទៀតដែលទាក់ទងនឹងជំងឺផ្តាសាយ ។ គួរបញ្ជាក់ថា គិតត្រឹមពេលនេះជំងឺកូវីដ ១៩ បានសម្លាប់មនុស្ស ៥៥៦,៨៨៣ នាក់នៅអាមេរិក និង ២,៧៤៧,១២៧ លាននាក់នៅទូទាំងពិភពលោក ៕ ប្រែសម្រួលដោយ ៖ ជីវ័ន្ត ប្រភព ៖	2021-03-24T22:24:00+07:00	kampucheathmey.com	https://www.kampucheathmey.com/global-news/88529
567e16d4-e5cd-4e3b-b951-eba3a7bec26f	មន្ទីរសុខាភិបាលខេត្តកោះកុង បញ្ជូនអ្នកជំងឺកូវីដ៥នាក់ ឱ្យត្រឡប់ទៅផ្ទះវិញ ក្រោយព្យាបាល និងធ្វើតេស្ត២ដង ទទួលលទ្ធផលអវិជ្ជមាន	អ្នកជំងឺកូវីដ១៩ ចំនួន៥នាក់ ដែលជាបុគ្គលិកបម្រើការនៅក្នុងក្រុមហ៊ុនញូញៀន ស្ថិតក្នុងស្រុកគីរីសាគរ ខេត្តកោះកុង ត្រូវបានមន្ទីរសុខាភិបាលខេត្តកោះកុង បញ្ជូនឱ្យវិលត្រឡប់ទៅលំនៅដ្ឋានវិញនៅថ្ងៃទី២៤ ខែមីនា ឆ្នាំ២០២១នេះ ក្រោយមានការព្យាបាលយ៉ាងយកចិត្តទុកដាក់ ពីសំណាក់ក្រុមគ្រូពេទ្យ និងបានយកសំណាក ទៅធ្វើតេស្តនៅមន្ទីរពិសោធន៍វិទ្យាស្ថានប៉ាស្ទ័រក្រសួងសុខាភិបាលចំនួន២លើក ទទួលលទ្ធផលអវិជ្ជមាន។ នេះបើតាមការបញ្ជាក់ពីលោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង។ វេជ្ជបណ្ឌិត ទៅ ម៉ឹង បានបន្តថា ក្រោយពីរកឃើញនឹងទទួលលទ្ធផលអវិជ្ជមានហើយ មន្ត្រីសុខាភិបាលបានឲ្យអ្នកទាំង៥នាក់នោះវិល ទៅបម្រើការងារក្នុងក្រុមហ៊ុនរបស់ គាត់វិញ។ ប៉ុន្តែនៅពេលទៅដល់កន្លែងបំរើការងារវិញនោះ ខាងភាគីក្រុមហ៊ុនបានរៀបចំបន្ទប់ឲ្យពួកគាត់ធ្វើចក្តាឡីស័ក ១៤បន្ថែមទៀត ដែលនេះជាវិធានការមួយដ៏ល្អ ក្នុងការតាមដានបន្ថែមទៀតដើម្បីកុំឲ្យមានការរីករាលដាលបន្តឆ្លងចូលក្នុងសហគមន៍។ លោកវេជ្ជបណ្ឌិត ក៏បានសំណូមពរដល់ប្រជាពលរដ្ឋគ្រប់មជ្ឈដ្ឋានទាំងអស់ត្រូវចូលរួមទប់ស្កាត់នៃជំងឺកូវីដ១៩ កុំឲ្យមានការរីករាលដាលឆ្លងចូលក្នុងសហគមន៍ ហើយត្រូវ អនុវត្តន៍ឲ្យបានខ្ជាប់ខ្ជួននូវវិធាការការផ្សព្វផ្សាយ ណែនាំអប់រំរបស់រាជរដ្ឋាភិបាល និងក្រសួងសុខាភិបាល «៣ការពារ ៣កុំ» និងថែរក្សាអនាម័យបរិស្ថាន ថែរក្សាសុខភាព ដោយខ្លួនឯង ដោយលោកបានបញ្ជាក់ថា «ការពារប្រសើរជាងព្យាបាល»៕	2021-03-24T22:13:00+07:00	freshnewsasia.com	https://m.freshnewsasia.com/index.php/en/localnews/190696-2021-03-24-08-13-50.html

Subsets and Splits

No community queries yet

The top public SQL queries from the community will appear here once available.